**JÄRVA VALLA 2018. AASTA KONSOLIDEERIMISGRUPI**

**MAJANDUSAASTA ARUANNE**

**Avaliku sektori üksuse nimi JÄRVA VALLAVALITSUS**

**Registrikood 77000335**

**Aadress Pikk 56, Järva-Jaani, 73301**

**Telefon 386 3377**

**Elektronpost info@jarva.ee**

**Kodulehekülg** [**https://jarvavald.kovtp.ee**](https://jarvavald.kovtp.ee)

**Majandusaasta algus 01.01.2018**

Majandusaasta lõpp 31.12.2018

**Audiitor AUDEST AUDIITORTEENUSTE OÜ**

## Sisukord

[Sisukord 2](#_Toc10107805)

[TEGEVUSARUANNE 4](#_Toc10107806)

[Volikogu esimehe pöördumine 4](#_Toc10107807)

[1. Konsolideerimisgrupi struktuur 5](#_Toc10107808)

[2. Konsolideerimisgrupi tähtsamad finantsnäitajad 7](#_Toc10107809)

[3. Ülevaade üldisest majanduskeskkonnast 8](#_Toc10107810)

[3.1. Majanduskeskkond Eestis 8](#_Toc10107811)

[3.2. Majanduskeskkond Järva vallas 9](#_Toc10107812)

[4. Valdkondlik ülevaade arengukava täitmisest 10](#_Toc10107813)

[4.1. Arengukava kavandamine 10](#_Toc10107814)

[4.2. Juhtimine 10](#_Toc10107815)

[4.3. Majandus – elukeskkond 10](#_Toc10107816)

[4.4. Haridus 15](#_Toc10107817)

[4.5. Noorsootöö 29](#_Toc10107818)

[4.6. Kultuur, sport ja vabaaeg 32](#_Toc10107819)

[4.7. Sotsiaalhoolekanne 49](#_Toc10107820)

[5.Ülevaade finantsdistsipliini tagamise meetmete rakendamise kava või saneerimiskava täitmise kohta 52](#_Toc10107821)

[6.Ülevaade valitseva mõju all olevate äriühingute, sihtasutuste ja mittetulundusühingute kohta 52](#_Toc10107822)

[6.1.Sidusettevõtjad 52](#_Toc10107823)

[6.1.Osalus sihtasutustes 53](#_Toc10107824)

[6.2.Tütarettevõtted 55](#_Toc10107825)

[8. Ülevaade sisekontrollisüsteemist ja tegevustest siseauditi korraldamisel 57](#_Toc10107826)

[9.Finantsriskide hindamine Järva vallas 57](#_Toc10107827)

[KONSOLIDERIMISGRUPI RAAMATUPIDAMISE AASTAARUANNE 58](#_Toc10107828)

[KONSOLIDEERITUD BILANSS 58](#_Toc10107829)

[KONSOLIDEERITUD TULEMIARUANNE 59](#_Toc10107830)

[KONSOLIDEERITUD RAHAVOOGUDE ARUANNE 60](#_Toc10107831)

[KONSOLIDEERITUD NETOVARA MUUTUSTE ARUANNE 62](#_Toc10107832)

[EELARVE TÄITMISE ARUANNE 63](#_Toc10107833)

[KONSOLIDEERITUD RAAMATUPIDAMISE AASTAARUANDE LISAD 67](#_Toc10107834)

[Lisa 1 Aastaaruande koostamisel kasutatud arvestuspõhimõtted 67](#_Toc10107835)

[Lisa 2 Raha ja pangakontod 73](#_Toc10107836)

[Lisa 3 Maksud, lõivud ja trahvid 73](#_Toc10107837)

[Lisa 4 Muud nõuded ja ettemaksed 73](#_Toc10107838)

[Lisa 5 Varud 73](#_Toc10107839)

[Lisa 6 Osalused sihtasutustes 74](#_Toc10107840)

[Lisa 7 Osalused tütar- ja sidusettevõtjates 74](#_Toc10107841)

[Lisa 8 Kinnisvarainvesteeringud 75](#_Toc10107842)

[Lisa 9 Materiaalne põhivara 76](#_Toc10107843)

[Lisa 10 Muud kohustised ja saadud ettemaksed 76](#_Toc10107844)

[Lisa 11 Laenukohustised 77](#_Toc10107845)

[Lisa 12 Tingimuslikud kohustused ja nõuded 78](#_Toc10107846)

[Lisa 13. Saadud toetused 79](#_Toc10107847)

[Lisa 14. Tulu kaupadelt ja teenuste müügist 79](#_Toc10107848)

[Lisa 15. Muu tegevustulu 79](#_Toc10107849)

[Lisa 16. Tööjõukulu 80](#_Toc10107850)

[Lisa 17 Majandamiskulud ja muud tegevuskulud 80](#_Toc10107851)

[Lisa 18 Antud toetused 81](#_Toc10107852)

[Lisa 19 Seotud osapooled 82](#_Toc10107853)

[Lisa 20 Konsolideerimata finantsaruanded 85](#_Toc10107854)

[Lisa 21 Bilansipäevajärgsed sündmused 89](#_Toc10107855)

[Lisa 22 Selgitused 2018 aasta eelarve täitmise aruande juurde 89](#_Toc10107856)

[ALLKIRJAD MAJANDUSAASTA ARUANDELE 90](#_Toc10107857)

# TEGEVUSARUANNE

## Volikogu esimehe pöördumine

Hea lugeja, 21 oktoobril 2017 aastal seitsme omavalitsuse: Albu, Ambla, Imavere, Järva-Jaani, Kareda, Koeru , Koigi baasil moodustunud Järva valla esimene iseseisev tegevusaasta on möödunud. Oma tegevuses lähtuti  22 detsembril 2016 aastal sõlmitud ühinemislepingust. Haldusreformi käigus Järva vallaga liitunud Koeru piirkonnas rakendati kokkuleppel ühinemislepingu põhimõtteid.

On hea tõdeda, et omavalitsuse loomise idee: asumipõhine lähenemine igapäevastes tegemistes on tegelikult ka ellu viidud. Volikogu istungite ja vallavalitsuste koosolekute regulaarne toimimine eri piirkondades aitab kindlasti kaasa operatiivsele ja tasakaalustatud juhtimisele. Selliselt õpitakse kiiremini tundma valla eri piirkondi ja ollakse paremini kursis allasutuste tegemistega.

Kehtestatud ja vastu võetud valla elu juhtimise olulised dokumendid: valla põhimäärus, finantsjuhtimise kord, valla arengukava aastateks 2018-2025 ja eelarvestrateegia aastateks 2018-2022 jne. Oleme kinnitanud omavalitsuse sümboolika. Valvas, pere eest hooliv vapiloom, aitab sümboolselt kaasa meie igapäevastele tegemistele.

Algatatud on rida valdkondlike arengukavasid ja antud sisendid valla üldplaneeringu koostamiseks. Algatatud planeeringutega peame suutma ära kaardistada kõigi piirkondade tegeliku seisundi ja kavandama võimalikud arengusuunad. Vaatega tulevikku peame sisendama inimestesse kindlustunde, et kvaliteetsete teenuste kättesaadavuse suudame tagada igas piirkonnas.

Järva vallal on finantsvõimekust, et arengukavas kavandatu ka tegelikult ellu viia. Aastatega kogunenud tegemata tööd investeeringute näol on rahaliselt nii suured, et kõiki tegemisi paari aastaga pole lihtsalt võimalik realiseerida.

Aastaga oleme näidanud, et sünergia 7 valla liitumisel nii vaimujõu kui rahalise võimekuse näol on saavutatav. Paljud aastaid tegemata väikeinvesteeringud said teostatud. Vallavara osas on läbi viidud põhjalik inventuur ja mittevajalikele rajatistele, ehitistele püütakse leida uus rakendus. Vallavolikogu koos vallavalitsusega on oma otsustes lähtunud eelkõige kogukondade vajadustest ja soovidest. Seitsmest omanäolisest maavallast on kujunemas ühtne arengule suunatud maaomavalitsus, kus inimestel on hea turvaline elada ja ettevõtjad saavad oma unistused ellu viia.

Jüri Ellram

Järva volikogu esimees

# Konsolideerimisgrupi struktuur

1. Konsolideeriv üksus Järva vald

|  |  |  |
| --- | --- | --- |
| Asutuse nimetus | Töötajate keskmine arv | Töötasude ja hüvitiste kogusumma |
| (taandatud täistööajale) | (tuhandetes eurodes) |
|  | 2018 | 2018 |
| **Konsolideeriv üksus Järva vald kokku** | **460,23** | **5495** |
| 1. Järva Vallavalitsus kui ametiasutus | 40,59 | 735 |
| 2. Järva Vallavalitsuse kui ametiasutuse hallatavad asutused | | |
| Albu Põhikool-Ahula lasteaed | 7 | 60 |
| Albu Põhikool-Albu lasteaed | 5,75 | 58 |
| Aravete Lasteaed Mesimumm 01.01.-31.08.2018 | 12,16 | 176 |
| Ambla Lasteaed-Põhikool 01.01.-31.08.2018 | 10,99 | 31 |
| Imavere Lasteaed Mõmmi | 12,6 | 139 |
| Järva-Jaani Lasteaed Jaanilill | 17,58 | 185 |
| Koeru lasteaed Päikeseratas | 29,96 | 275 |
| Koigi Kool - lasteaed | 6,35 | 67 |
| Peetri Kool - lasteaed | 7,12 | 70 |
| **KOKKU** | **109,51** | **1061** |
| Albu Põhikool | 19,31 | 215 |
| Ambla-Aravete Kool al.01.09.2018 | 13,36 | 196 |
| Imavere Põhikool | 24,66 | 261 |
| Koigi Kool Põhikool | 26,69 | 303 |
| Peetri Kool Põhikool | 12,99 | 131 |
| Aravete Keskkool | 17,94 | 410 |
| Järva -Jaani Gümnaasium | 44 | 449 |
| Koeru Keskool | 44,58 | 577 |
| Koeru Muusikakool | 9,5 | 119 |
| **KOKKU** | **213,03** | **2661** |
| Albu valla rahvamajad | 2,75 | 24 |
| Ambla Kultuurikeskus | 2,51 | 19 |
| Imavere Rahvamaja | 2 | 23 |
| Järva-Jaani Kultuurimaja | 3,22 | 29 |
| Koeru Kultuurimaja | 4,56 | 38 |
| Peetri Kultuurimaja | 1 | 13 |
| Kultuuritöö haldamine | 0,94 | 22 |
| Käsukonna Külamaja | 0,25 | 2 |
| **KOKKU** | **17,23** | **170** |
| Albu Raamatukogu | 0,65 | 5 |
| Ahula Raamatukogu | 1 | 7 |
| Ambla Raamatukogud | 1,4 | 11 |
| Imavere Raamatukogu | 1 | 10 |
| Järva-Jaani Raamatukogu | 1,4 | 11 |
| Järva-Jaani Karinu Raamatukogu | 0,5 | 3 |
| Koigi Raamatukogu | 1 | 8 |
| Koeru Raamatukogu | 4 | 27 |
| Aravete Külamuuseum | 1 | 9 |
| Käsukonna Raamatukogu | 0,82 | 6 |
| Peetri Raamatukogu | 0,5 | 7 |
| Päinurme Raamatukogu | 1 | 7 |
| **KOKKU** | **14,27** | **111** |
| **Aravete Külamuuseum** | **1** | **9** |
| Ambla Noorsootöö ja noortekeskus | 1,25 | 11 |
| Imavere Avatud Noortekeskus | 1,6 | 13 |
| Järva-Jaani Avatud Noortekeskus | 1,41 | 14 |
| Koigi Noortekeskus | 1 | 9 |
| Koeru Noortemaja | 1,46 | 13 |
| Noorsootöö haldus | 2,42 | 41 |
| Töö- ja Puhkelaager | 0 | 12 |
| **KOKKU** | **9,14** | **113** |
| Aravete Spordi- ja Tervisekeskus | 4,5 | 35 |
| Sport haldamine | 3,04 | 45 |
| **KOKKU** | **7,54** | **80** |
| Ahula Sotsiaalne Varjupaik | 6,73 | 58 |
| Aravete Hooldekeskus | 9,45 | 72 |
| Koeru Perekodu | 5,06 | 77 |
| Imavere Päevakeskus | 1,27 | 12 |
| Sotsiaaltöö koos erihoolekandega | 16,2 | 195 |
| **KOKKU** | **38,71** | **414** |
| Volikogu | 0 | 64 |
| Autotransport | 3,08 | 25 |
| Muu majandus | 0,53 | 5 |
| Jäätmekäitlus | 4,4 | 39 |
| Elamu- ja Kommunaalmajandus | 1,2 | 8 |
| **KOKKU** | **9,21** | **141** |

1. Konsolideeritud üksused

|  |  |  |
| --- | --- | --- |
| Ettevõtte nimetus | Töötajate keskmine arv | Töötasude ja hüvitiste kogusumma |
| (taandatud täistööajale) | (tuhandetes eurodes) |
| **Konsolideeritud üksused kokku** |  |  |
| Imavere Soojus OÜ | 5 | 41,35 |
| Järva-Jaani Teenus OÜ | 8,87 | 93,31 |
| Koeru Kommunaal AS | 7 | 67,75 |
| OÜ Albu Teenus | 2,36 | 13,24 |
| SA A.H. Tammsaare Muuseum Vargamäel | 4,36 | 61,56 |
| SA Eesti Piimandusmuuseum | 7,86 | 107,52 |
| SA Valgehobusemäe Suusa- ja Puhkekeskus | 5,94 | 116,2 |

# Konsolideerimisgrupi tähtsamad finantsnäitajad

|  |  |  |
| --- | --- | --- |
| **Näitaja** | (tuhandetes eurodes) | (tuhandetes eurodes) |
| 2018 | 2017 |
| **Bilansi näitajad** |  |  |
| Vara aasta lõpus | 39 512 | 39 671 |
| Kohustised aasta lõpus | 5 674 | 6 648 |
| Netovara aasta lõpus | 33 838 | 33 023 |
| **Tulemiaruande näitajad** |  |  |
| Tegevustulu | 16 338 | 15 608 |
| Tegevuskulu | -15 785 | -14 921 |
| Tulem | 553 | 685 |
| **Muud näitajad** |  |  |
| Likviidsus\* | 0,66 | 0,52 |
| Lühiajaline maksevõime\*\* | 1,26 | 1,14 |
| Kohustiste osakaal varast | 0,14 | 0,18 |
| Laenukohustiste osakaal varast | 0,12 | 0,19 |
| **Piirmäärade täitmine arvestusüksuse konsolideeritud näitajate alusel** | |  |
| Põhitegevuse tulem\*\*\* | 2 237 | 1 258 |
| Netovõlakoormus\*\*\*\* | 3 492 | 4 474 |
| **Piirmäärade täitmine konsolideerimata näitajate alusel** | |  |
| Põhitegevuse tulem\*\*\* | 1 984 | 1 132 |
| Netovõlakoormus\*\*\*\* | 3 500 | 4 435 |

\*Likviidsus – likviidsed varad / lühiajalised kohustised kui nimetatud suhtarv on suurem kui 1, saab KOV hakkama oma lühiajaliste kohustuste täitmisega ehk KOV on maksujõuline.

\*\*Lühiajaline maksevõime – käibevara / lühiajalised kohustised (näitab, mitu käibevara eurot on olemas kohustuste ühe euro kohta)

Arvestusüksus – kohaliku omavalitsuse üksus ning tema otsese või kaudse valitseva mõju all olev üksus, kes on saanud kohaliku omavalitsuse üksuselt, riigilt, muult avalik-õiguslikult juriidiliselt isikult või eelnimetatud isikute valitseva mõju all olevatelt üksustelt üle poole tuludest või kes on saanud toetust ja renditulu kohaliku omavalitsuse üksustelt ja nende valitseva mõju all olevatelt üksustelt rohkem kui 10% vastava aasta põhitegevuse tuludest.

\*\*\*Põhitegevuse tulem – põhitegevuse tulude ja kulude vahe, täpsem arvestusmetoodika on kehtestatud vastavalt KOFS § 32 lõikele 4 rahandusministri määrusega; piirmäär on vastavalt KOFS § 33 null (st ei tohi olla negatiivne)

\*\*\*\*Netovõlakoormus – KOFS § 34 järgi võib alusel arvestatud kohustuste ning KOFS § 36 alusel arvestatud likviidsete varade vahe, täpsem arvestusmetoodika on kehtestatud vastavalt KOFS § 32 lõikele 4 rahandusministri määrusega; piirmäär on 60% vastava aruandeaasta põhitegevuse tuludest.

Netokohustuste ülemmäär - põhitegevuse tulude kogusumma, kui see on väiksem kui 6-kordne põhitegevuse tulude ja kulude vahe, vastasel korral kas 6-kordne põhitegevuse tulude ja kulude vahe või 60% põhitegevuse tuludest olenevalt sellest, kumb neist on suurem.

# Ülevaade üldisest majanduskeskkonnast

## Majanduskeskkond Eestis

Majanduskasv oli 2018. aastal suvel oodatust kiirem. Eesti SKP kasv kiirenes IV kvartalis nii aasta- kui ka kvartaliarvestuses. Aasta kokkuvõttes kasvas majandus 3,9%, tuginedes suuresti sisenõudlusele. Lisaks toetas majanduskasvu suurenenud väliskaubandus ja teenuste ekspordi jätkuv kasv.

Tegevusalades toodetud lisandväärtus kasvas mullu 4,1%. Kasvu vedajaks oli ehitus ja sellega seotud tööstus- ja teenindusharud, panustades kasvu 1,8 protsendipunkti. Järgnes töötlev tööstus, mille lisandväärtust mõjutas puidu-, metalltoodete ja haagiste ekspordi tugev kasv. Olulise panuse kasvu andsid veel info ja side, veondus ja laondus ning finants-ja kinnisvarasektor.

Majanduskasvu kiirenedes 2017. aastal ületas meie majanduse maht potentsiaalse taseme ning toodangulõhe muutus positiivseks ja ulatus 2018. aasta lõpuks 2,1%ni SKP-st.

Pärast investeeringute 13% ja laiapõhjalist kasvu 2017. aastal tuli täiendav 3% kasv 2018. aasta kokkuvõttes positiivse üllatusena, kuna aasta esimeses pooles vähenesid investeeringud võrdlusperioodiga oluliselt. Aasta lõpus kasvasid jõuliselt ettevõtete investeeringud eelkõige kinnisvarasse, kuid ka masinatesse ja seadmetesse. Ühtlasi taastus kiire kasv ettevõtete investeeringutes arvutitarkvarasse, mis eelneval viiel aastal oli stagneerunud.

Inflatsioon oli 2018. aastal laiapõhjaline, ulatudes 3,4%ni. Aasta jooksul kiirenes teenuste ja energia hinnatõus, samas toiduainete hinnatõus vaatamata suvisele põuale pidurdus ning maksumeetmete panus aasta teisel poolel vähenes. Inflatsiooni kõrgpunkt jäi nii meil kui ka euroalal oktoobrikuusse, kui naftahinnad tõusid viimaste aastate kõrgeimale tasemele.

2018. aasta kokkuvõttes toimus tööturul positiivne areng – hõive kasvas sel perioodil 0,9% võrra ning tööpuudus langes aasta kokkuvõttes 5,4%ni. Vaatamata majanduskasvu aeglustumisele püsib nõudlus täiendava tööjõu järele.

Vähenev tööealine rahvastik ning suhteliselt madalale tasemele langenud tööpuudus on viinud olukorrani, kus ettevõtetel on üha raskem leida uusi töötajaid. Nii ehituses kui teeninduses on tööjõu puudus teravaim äritegevust takistav tegur. Töötajate arvu suurendamise plaanid on ettevõtetel endiselt olemas, kuid need on varasemast tagasihoidlikumad. Samuti näitavad nii Töötukassa kui Statistikaameti andmed vabade ametikohtade vähenemist aastatagusega võrreldes.

Palgakasv püsis kogu eelmise aasta jooksul kiire, kasvades kõikides tegevusalades. Palgatõus kiirenes aasta lõpus koos majanduskasvuga. Statistikaameti andmetel oli eelmisel aastal keskmine brutokuupalk 1310 eurot, mis oli 7,3 protsenti kõrgem kui 2017. aastal. Kui 2018. aasta esimestel kvartalitel püsis palgakasv suhteliselt stabiilsena 7 protsendi läheduses, siis aasta viimases kvartalis kiirenes palgakasv koguni 8,9 protsendini. Kokkuvõttes on palgakasv püsinud kooskõlas suhteliselt kiire majanduse nominaalkasvuga.

Maksuameti andmetel kasvas eelmisel aastal keskmine netopalk ehk pärast maksude maha arvamist välja makstud töötasu 9,3 protsenti, mis tähendab 3,4 protsendilist hinnatõusu arvestades keskmise palgatöötaja reaalse ostujõu suurenemist koguni 5,6 protsendi võrra. Netopalga kasvu suurendas 2018. aasta algusest rakendunud maksuvaba tulu muudatus, mille eesmärk on vähendada oluliselt madalapalgaliste maksu koormust, mille liigkõrget taset on Eestile ette heitnud mitmed rahvusvahelised institutsioonid. Netopalga kasvu hoidis eelmisel aastal tagasi inimeste käitumine, kuna kõik ei soovi kasutada olevat maksuvaba tulu igakuiselt täies ulatuses ära kasutada.

Majanduse jahtudes võib eeldada ka palgakasvu aeglustumist, kuid tööjõupuuduse tõttu surve töötasu tõsta püsib ka edaspidi.

2018. aastal oli valitsussektori eelarve puudujäägis, mis moodustas Statistikaameti esialgsete andmete kohaselt 120 mln eurot ehk 0,5% SKPst . Puudujäägis oli keskvalitsus (0,9% SKP-st), mida osaliselt tasakaalustas kohalike omavalitsuste ja sotsiaalkindlustusfondide ülejääk (vastavalt 0,2% ja 0,3% SKP-st). Keskvalitsuse puudujääk tulenes peamiselt hoogsalt kasvanud investeerimis­tegevusest, suurenenud sotsiaalkuludest kui ka aktsiiside alalaekumisest. Sotsiaalkindlustusfondide tulem ületas ootusi nii Haigekassa kui ka Töötukassa osas, mida põhjustas sotsiaalmaksu ja töötuskindlustusmakse hea laekumine.

\*Allikas: Rahandusministeerium

## 3.2. Majanduskeskkond Järva vallas

Alates 22. oktoobrist 2017 on Järva vald Järvamaa üks kolmest omavalitsusest. Ühinemise järgselt mahuvad Järva valla sisse Imavere, Koigi, Koeru, Kareda, Järva-Jaani, Aravete ja Albu piirkonnad koos oma toredate traditsioonide, tegusate inimeste ning aktiivsete kogukondadega.

Järva vald asub Kesk-Eestis, sirutudes kaarjalt Lõuna-Kõrvemaalt üle Pandivere kõrgustiku edelosa Kesk-Eesti tasandikule. Järva vald piirneb põhjas Tapa, Anija ja Kose vallaga, läänes Paide linna ja Türi vallaga, lõunas Põhja-Sakala ja Põltsamaa vallaga ning idas Jõgeva ja Väike-Maarja vallaga. Järva vald on oma asukohalt suurepärases asukohas keset Eestit, suurematesse keskustesse jõuab siit tunni-paariga.

Järva valla eripäraks on suur territoorium (1223 km²ja hõre asustus. Järva maakonna kolmest omavalitsusüksusest on Järva pindalalt suurim, moodustades 50% maakonnast, kuid rahvaarvult väikseim (20%).

Järva vald soovib pakkuda oma kogukonna liikmetele ja külalistele parimat keskkonda elamiseks, õppimiseks, töötamiseks ning vaba aja veetmiseks.

01.jaanuari seisuga elas rahvastikuregistri andmetel Järva vallas kokku 8984 elanikku, neist 4565 meest ja 4419 naist.

Järva Vallas oli seisuga 01.01.2018:

* Tööealisi elanikke (19-64 aastat) 5257
* 65- ja venemaid elanikke 1896
* 18 aastaseid ja nooremaid elanikke 1831

Ülalpeetavate määr oli 57,9 ja demograafiline tööturusurveindeks 0,70 protsenti. Registreerituid töötud oli 237 isikut.

Ülevaade raamatupidamise andmetest kohalike omavalitsuste üksuste kohta (tekkepõhises arvestuses) on leitav riigipilve teenuse kaudu <http://riigiraha.fin.ee>

# Valdkondlik ülevaade arengukava täitmisest

## 4.1. Arengukava kavandamine

2018. majandusaastal kehtisid arengudokumentidena Albu Vallavolikogu 12.10.2015 määrus nr. 10 „Albu valla arengukava 2011-2020“, Ambla Vallavolikogu 26.09.2013 määrus nr 10 „Ambla valla arengukava ja eelarvestrateegia aastateks 2014-2020 kinnitamine“, Imavere Vallavolikogu 29.09.2015 määrus nr 10 „Imavere Valla arengukava ja eelarvestrateegia“, Järva-Jaani Vallavolikogu 29.09.2016 määrus nr 14 „Järva-Jaani valla arengukava aastateks 2016-2023 vastuvõtmine, Kareda Vallavolikogu 18.11.2014 määrus nr 16 „Kareda valla arengukava aastateks 2014-2020 vastuvõtmine“, Koeru Vallavolikogu 27.10.2016 määrus nr 31 „ Koeru valla arengukava aastateks 2013-2024 kinnitamine uus redaktsioon“ ja Koigi Vallavolikogu 10.09.2015 määrus nr 9 „ Koigi valla arengukava, arenguvisioon 2030“. 11.oktoober 2018 võttis Järva vallavolikogu vastu määruse nr 34 „Järva valla arengukava aastateks 2018-2025“.

2018. aasta eelarve oli seitsme ühinenud valla poolt koostamise hetkel kehtivatest arengukavadest lähtuvalt koostatud ja konsolideeritud eelarve, kus arvestati ka ühinemislepinguga.

## 4.2. Juhtimine

Eesmärk 1: Järva vald on strateegiliselt juhitud ja võimekas võrgustikupõhine omavalitsus, kus rakendatakse parimaid praktikaid piirkonna konkurentsivõime ja tasakaalustatud arengu tagamiseks.

Tegevus 1: Motivatsioonisüsteemi eraldi dokumendina ei ole välja töötatud. Vallavalitsuses ja selle hallatavates asutustes töötavad kompetentsed inimesed, kes panustavad valla arengusse. Välja on töötatud motivatsiooni süsteemid, mis võimaldavad värvata, hoida ja arendada parimaid spetsialiste. Kolm korda aastas toimuvad ametnikele meeskonnakoolitused. Valla veebilehte arendatakse järjepidevalt, kasutusele võeti Järva valla äpp. 2018 aastal ei rakendatud kaasavat eelarvet kuid tehti selleks ettevalmistusi ja 2019 aasta eelarves on selleks 40 000 eurot. On koostatud kord kaasava eelarve rakendamiseks valla eelarve koostamisel. Ettevõtjate ja kodanikeühenduste kaasamine valla juhtimises ja arengu kavandamises - Arengukava koostamise protsessi on kaasatud kõik huvitatud osapooled arengukava eelnõu avalikustamise kaudu. Teated ilmuvad Järva valla ajalehes, Järva valla äpis, valla kodulehel, Vallavolikogu alaliste komisjonide koosseisude koostamisel arvestatakse erinevate huvigruppide esindajate kaasamisega. Ettevõtjatele ja allasutuste juhtide kaasamine läbi piirkonnakeskustes toimuvate ümarlaudade, valla juhtimisse ja arengu kavandamisse.

## 4.3. Majandus – elukeskkond

Eesmärk 2 : Kõigis Järva valla piirkondades on puhas elukeskkond ning heal tasemel kohalikud teenused ja taristu, valla piirkonnad on omanäolised ja kutsuvad, vallaelanikud on oma elukohaga rahul.

Tegevused: : Heal tasemel ja optimaalselt korraldatud kohalikud avalikud teenused:

**Maakasutus**

Vallavalitsuse korraldusi võeti vastu munitsipaalmaadega seoses 12 tk, riigi omandiga seoses 18 tk. ja eraomandiga seoses (kinnistute jagamine või piiride muutmine jms.) 50 tk, isikliku kasutusõiguse seadmiseks 5, rendile andmiseks 1. Pärimisi algatati 2, kinnisasja omandamise kitsendamise seaduse (KAOKS) alusel ühtegi luba ei antud. Alustati munitsipaalkinnistute andmete korrastamist kinnistusportaalis (avaldused esitati ligikaudu 900 kinnistu kohta). Aadressiandmete süsteemis tühistati 114, korrastati 137, kokku korrastati 251 objekti (Vabariigi Valitsuse 13. septembri 2018. a korralduse nr 224 alusel summas 1740,89 eurot).

**Planeeringud**

Järva Vallavalitsuse 04.09.2018 korraldusega nr 502 algatati Järva vallas Imavere külas Viljandi mnt 11 kinnistu osa detailplaneering (Imavere üürimaja detailplaneering).

Järva Vallavolikogu 27.09.2018 otsusega nr 50 algatati Järva valla üldplaneeringu koostamine ja keskkonnamõju strateegiline hindamine. Kuni üldplaneeringu kehtestamiseni kehtivad Järva vallas seitsme endise valla üldplaneeringud: Albu valla üldplaneering, Ambla valla üldplaneering, Imavere valla üldplaneering, Järva-Jaani valla

üldplaneering, Kareda valla üldplaneering, Koeru valla üldplaneering ja Koigi valla üldplaneering.

Järva Vallavalitsuse 21.08.2018 korraldusega nr 489 kehtestati Järva vallas Koeru alevikus Pärnatee maaüksuse ja sellega piirneva planeeringuala detailplaneering.

Järva Vallavolikogu 30.08.2018 otsusega nr 40 kehtestati Järva vallas Rutikvere külas asuvate Rutikvere mõisa, Apteegi ja Keldri kinnistute ning lähiala detailplaneering.

Järva Vallavalitsuse 02.10.2018 korraldusega nr 542 kehtestati Järva vallas Järva-Jaani alevis Pärna tn 9 maaüksuse ja sellega piirneva planeeringuala detailplaneering.

Järva Vallavalitsuse 29.05.2018 korraldusega nr 339 lõpetati Järva vallas Albu külas Lombi kinnistu detailplaneeringu koostamine.

**Elamumajandus**

Elamu- ja kommunaalmajanduse valdkonnas tegeleti 2018. aastal peamiselt ülevaate saamisega valla varast. Hinnati ehitiste ja munitsipaalmaade seisukorda, kasutust ja tulevikuperspektiivi.

Valdkonna suuremaid tegevusi oli Imavere üürimaja rajamise algatamine Viljandi mnt 11 kinnistule. Algatati detailplaneering 18 korteriga elamu rajamiseks, samuti valmis hoone eelprojekt. Kaasrahastuse saamiseks koostati Kredex’ile toetuse taotlus. 2019. aastal jätkatakse hoone projekteerimisega ning 2020. aastal ehitamisega.

Samuti valmistati ette ja esitati taotlus SA KIK’ile tänavavalgustuse renoveerimise toetamiseks, mida kahjuks ei rahuldatud. Tegevusega jätkatakse ning planeeritakse esitada uus taotlus järgmisesse rahastamisvooru.

Veel uuendati veetrassid Roosna ja Sõrandu külades, et tagada elanikele puhtam joogivesi. Samuti renoveeriti Taadikvere küla kortermajade kanalisatsioonisüsteem.

Vallal on suur hulk munitsipaalkortereid. 2018. aastal renoveeriti täielikult 2 korterit – üks Imavere külas, teine Ahula külas. Mitmetes korterites tehti väiksemaid remonditöid – vahetati aknaid, välisuksi, korrastati elektrisüsteeme.

2018. aastal võõrandati üks maatükk Imavere külas, kuhu rajatakse rapsitöötlemise tehas. Lisaks võõrandati kolm korteriomandit.

Üldeesmärgiks on erinevate võimaluste olemasolu oma kodu loomiseks noortele peredele ja sotsiaalelamufond peaks olema kaasaegne ning piisav sotsiaalelamispinda vajavate inimeste majutamiseks.

Järva vald korrastab temale kuuluvat sotsiaalelamufondi. Osa sotsiaalelamufondist on väga halvas seisukorras ning vastavalt võimalustele tegeletakse korrastamistöödega.

**Jäätmekäitlus**

MTÜ-ga Kesk-Eesti Jäätmehoolduskeskus koostöös Keskkonnainvesteeringute Keskuse toetusel rajati Koeru keskkonnajaama asfalteeritud platsile suuregabariidiliste jäätmete kogumiseks jäätmemaja. Üle Järva valla muudeti sega pakendi konteinerite tühjendamine automaatseks ning tühjendussagedust korrigeeriti maksimumi peale. Albu-Ambla piirkonnas korraldati suuregabariidiliste ja elektroonika jäätmete kogumisring, kuna antud piirkonnas puudub nimetatud jäätmete vastu võtmise võimalus keskkonnajaamas.  Korrastati Järva-Jaani Gümnaasiumi vastas olev plats, kuhu oli viidud ebaseaduslikult ehitusjäätmeid. Uuendati erinevate pakendi taakasutusorganisatsioonidega lepingud. Osaleti maailmakoristuspäeval Aravete pargi ning Kiigevere külas Tallinn-Tartu maantee parkla koristusega. Korraldati üldist jäätmemajandust valla keskkonnajaamades ja olmejäätmete veol.

**Haljastus ja heakord**

Vaadati üle ja korrastati avalikel aladel asuvad mänguväljakud. Hooldati tiheasustusalade prügikaste. Korraldati ohtlike puude-okste raiet avalikel aladel. Istutati lilli ja korrastati teeninduskeskuste esiseid platse. Tegeleti üldise avalike alade korrastamisega. Uuendati ja paigaldati jõulutuled.

Võeti veeanalüüsid avalikest supluskohtadest (Väinjärve, Järva-Jaani ja Rava), lisaks mitte avalikust Preediku järvest. Korraldati ohtlike puude raiet parkidest ja mõisa alleedelt. Telliti munitsipaalomandis olevate järvede rannaalale liiva.  Niideti Käravete järve.

Korraldati Imavere, Koigi ja Väinjärve niidetavate alade kohta ühe aastane hange. Ambla piirkonnas oli niitetööde kehtiv leping (viimane aasta) AS-ga Jõgeva Elamu Haldus. Albu piirkonnas teostati niidet valla niidumasinatega. Järva-Jaanis, Karedal ja osaliselt Koerus teostasid niidet valla kommunaalettevõtted. Teise osa Koerus olevatest niidetavatest aladest teostas niite valla traktor.

**Välisvalgustus**

Kuna 2018.a. oli Järva vallale alguse aasta ja rahalised ressursid tänavavalgustusele kasinad, siis väga erilist korda saata ei jõudnud ega saanud.

Suurematest tegemistest võiks märkida:

Tellisime ära Pikk tn. Esna küla tänavavalgustuse rekonstrueerimise tööprojekti Särts OÜ -lt. (1860.00 EUR). Kahjuks töö ise ei mahtunud finantside puudusel möödunud aasta sisse. See läheb töösse käesoleval aastal, tähtaeg 14.06.2019.a. Hanke võitja oli Eltoreks OÜ.

Tellisime ära tööprojekti Paide EG OÜ-lt Imavere küla Tuljaku tee ja Saarekuusiku tee tänavavalgustuse rekonstrueerimiseks kahes etapis. (3984.00 EUR). I etapp – Tuljaku tee ja laste mänguväljaku TV ehitati välja möödunud aasta sügiseks Paide EG OÜ poolt, kes esitas odavama pakkumuse (24 478.69 EUR). II etapp jällegi rahaliste võimaluste puudumisel jäi möödunud aastal tegemata. Läheb töösse käesoleval aastal. Hange alla lihthanke piirmäära kestab, tähtaeg on 10.mai 2019.a. Siis selgub parim pakkuja. Plaaniliselt peaks Saarekuusiku uus TV liin valmis olema 16.august 2019.a.

Väinjärve puhkealal taastati tänavavalguste õhuliin toitekilbist kuni paadisillani. Vahetati vana amortiseerunud TV juhtimiskilp uue kilbi vastu ja laululava valgustuse jaoks paigaldati eraldi hämarlüliti. Tööd teostas Eltoreks OÜ. (910.70 EUR). Paadisilla juures vahetai vana amortiseerunud mast uue masti vastu ning paigaldati 3 uut LED valgustit masti. Mastile paigaldati ka elektrikilp koos pistikupesadega voolu võtmiseks järve äärsete ürituste jaoks. Tööd teostas Priitel OÜ (2078.00 EUR).

1. Koeru ausambapargi autonoomseks toiteks vahetasime toitekilbist kuni ausambapargi kilbini ära vanad paljasjuhtmed AMKA 3x16+25 rippkeerdkaabliga ning paigaldasime uue hämarlüliti. Tööd teostas Eltoreks OÜ (906.00EUR).
2. Ehitasime välja Ahulasse tänavavalgustuse mastile lülituskilbi jõulutulede toiteks kõrval kuusel koos uute jõulutuledega. Teostas Särts OÜ (731.40 EUR).
3. Sama tehti Albus Männil. Teostaja Särts OÜ (732.96 EUR).
4. Sügisel sai lasta üle kontrollida ja korrastada jõulutulede korrasolekut ja asendasime mittepõlevad jõulutulede ketid uutega Amblas, Aravete lasteaia juures, Aravete KETES, Käravetel, Koigis.
5. Pimedal ajal sügisest kevadeni toimus regulaarselt tänavavalgustuse liinide hooldus, katkiste pirnide ja armatuuride vahetus. Kogu Järva valla territooriumil.
6. Ettevalmistus KIK-i programmis osalemiseks. TV liinide läbikäik, mahtude võtmine, skeemide ja tehniliste andmete tabeli koostamine.

Tänavavalgustuse majandamise üldkulu oli 129 311,29 eurot. Tänavavalgustussüsteemide rekonstrueerimist tehti kogusummas 30 322,69 eurot.

**Veevarustus ja kanalisatsioon**

Üldeesmärgiks on välja arendatud kaasaegne ning keskkonnasäästlik ja ettevõtlustegevuseks vajalik tehniline infrastruktuur. Suur osa tihealade vee- ja kanalisatsioonisüsteemidest on korrastatud ning veevarustuse ja reoveekäitlus toimub vastavalt keskkonnanõuetele.

Hajaasustuse programmi esitati nõuetekohaselt 41 projekti, rahastati 39. Riigipoolne toetus oli 56 050 eurot.

**Teed ja tänavad**

Üldeesmärgiks on kaasaegse ja kvaliteetse kogu piirkonna vajadusi arvestava teedevõrgustiku ja ühistranspordikorralduse väljaarendamine.

2018. aastal kasutati valla teede hooldamiseks ja korrastamiseks 534 529,98 eurot. Investeeringute kuluks oli 82 747,92 eurot. Teehooldustöödel teostati teeäärte niitmist ja kruusateede greiderdamist.

**Kalmistud**

Koeru, Järva-Jaani, Kikevere, Pärnasaare, Kadastiku ja Järva-Peetri kalmistute hooldus (liiv, jäätmemajandus jms). Korrastati Koeru kalmistute viitasid.

**Ühistransport**

Koostöös MTÜ-ga Järvamaa Ühistranspordikeskus on töötatud välja toimiv ühistranspordisüsteem, arvestades erinevate sihtgruppide vajadusi. Valla kuluks on liikmemaksu tasumine suuruses 511,00 eurot.

Õpilaste veoks kasutatakse ka valla poolt tellitud eriliine, kui avalikud liinid ei rahulda õpilaste sõiduvajadusi.

**Järva-Jaani – Kareda piirkond**

Suuremad investeeringud:

1. Järva-Jaani Teeninduskeskuse välisfassaadi renoveerimine – 46 995, 36 eurot koos km-ga
2. Jaani tänava kõnnitee taastusremont – 10 236,00 eurot koos km-ga
3. Järva-Jaani kiriku piirdemüüri taastusremont – 20 000,00 eurot koos km-ga.

Väiksemad investeeringud:

1. Järva-Jaani TK paigaldati kaks õhksoojuspumpa – 6 672,00 eurot koos km-ga

Rahvarohkeimatest üritustest toimus 18.02.2018 XII Admiral Johan Pitka mälestuseks pühendatud rahvamatk.

**Koigi-Imavere piirkond**

Teostati Imavere Tuljaku kortermajade sadeveekanalisatsioonitorustiku väljaehitamine ja Tuljaku kortermajade vaheliste teede asfalteerimine koos tänavavalgustusega, Imavere perearstikeskuse ruumide renoveerimine. Alustati tegevusi Imavere üürimaja projekteerimishanke väljakuulutamiseks eskiis-ja eelprojekti staadiumis, koostati eskiis-ja eelprojekt. Taadikvere küla Kooli 2 kortermajale paigaldati septik reovee kokku kogumiseks;

Korrastati Imavere rahvamaja elektrisüsteem, jätkub valla korterite renoveerimine, Imaveres Tuljaku kortermaja nr 5-krt 5 kogu korteri renoveerimine, eesmärgiga pakkuda meie piirkonna töötajatele kaasaaegseid elutingimusi.

Rekonstrueeriti Imavere ja Koigi kohalikke teede teekatendeid-kruuskatendid ning paigaldati kogu piirkonnas valla kohalikele teedele massipiirangumärgid 8 tonni.

Vaadati üle piirkonniti bussiootepaviljonide paigalduse vajadus ning vastavalt bussipeatuste kasutustihedusele paigaldati juurde Imavere piirkonda Käsukonna külla Risti bussipaviljon.

Koigi Teeninduskeskuse II korruse kontoriruumid said renoveeritud, eesmärgiga pakkuda töötajatele paremaid töötingimusi. Töötingimuste parandamine jätkub 2019.a.

Alustati Päinurme laste avaliku mänguväljaku projekteerimis - ja ehitushankega.

Päinurme rahvamaja katusekate vahetati välja uue trapetsprofiilpleki vastu, hoonel projekt olemas, jätkub ehitustegevus järgnevatel aastatel, hoone soojustus/fassaadi tööd.

Koigi aednikumaja katus rekonstrueeriti, vaadati üle Koigi mõisapargi rekonstrueerimise projekt, tööd algavad 2019 aastal ; 2018 alustatati töid Sõrandu veekvaliteedi parandamiseks, tööd jätkuvad 2019- kahe kortermaja reoveepuhasti rajamine ja pumbamaja rekonstrueerimisega.

**Albu-Ambla piirkond**

2018 aastal Albu-Ambla piirkonnas teostati väikesemahulisi investeeringuid ning alustati ettevalmistusi järgnevate aastate suurprojektide elluviimiseks.

2018 aastal paigaldati Aravetel Keskkooli radiaatoritele kaugjuhitavad regulaatorid. Uuendati Aravete Lasteaia tänava asfaltkate. Jätkati kruusateede kapitaalremonti. Soojakadude vähendamiseks vahetati Albu Põhikoolis, Ambla ja Aravete kultuurimajades osad aknad ja uksed. Jätkati Neitla liivakarjääris maavara kaevandamist. Kaasajastati Männi ja Ahula-Aravete kergliiklusteede ehitusprojekt. Alustati Aravete Lasteaia 4 hoone asemele uue hoone eskiisprojekti koostamisega.

**Koeru piirkond**

2018.aastal teostati Koeru piirkonnas mitmeid investeeringuid ja tegevusi. Ühed suuremad olid alljärgnevad:

* Koeru esmatasandi tervisekeskuse ehitamine
* Koeru Kultuurimaja välisfassaadi renoveerimine
* Koeru lasteaia Vao hoone maakütte paigaldus
* Koeru lasteaia Vao hoone tegevusruumi renoveerimine
* Lisaks rajati Väinjärvele uued välikäimlad ning laululava
* Koeru Teeninduskeskuses renoveeriti kontoriruumid.

Lisaks alustati 2018.aastal Koeru Keskkooli peahoone uue renoveerimisprojekti koostamist.

**Projektid**

2018. aastal viidi ellu ühinenud kohalike omavalitsusüksuste pooleliolevaid projekte.

LEADER toetusega teostati Väinjärve puhkeala korrastamine (toetussumma 29 602 eurot) ja Järva-Jaani kirikuaia piirdemüüri taastamine (toetussumma 10 000 eurot). Ambla piirkonna vaba aja veetmise mitmekesistamiseks rajati tasakaalurada (toetussumma 6535,08 eurot) ja Koigi mõisa aed kujundati sajandite aiaks (toetussumma 7629,83 eurot ). Muinsuskaitseameti toetusega summas 7000 eurot taastati Aruküla mõisa piirdemüüri aiapostid (2).

## 4.4. Haridus

**Imavere Lasteaed Mõmmi**

Imavere Lasteaed Mõmmi on koolieelne haridusasutus Järva valla lastele, mis toetades ja täiendades perekonda võimaldab turvalist hoidu ja nõuetele vastava alushariduse omandamist. Lasteaia põhiülesandeks on suunata ja toetada lapse arengut läbi lasteaia väärtustele põhineva õppe- ja kasvatustegevuse ning peaeesmärgiks on lapse sotsiaalse valmiduse ja positiivse mina-pildi kujundamine.

Lasteaias on avatud kolm rühma: sõimerühm Kaisumõmm kuni kolmeaastastele lastele, sobitusrühm Müramõmm kolme- kuni seitsmeaastastele lastele ja vanem aiarühm Marumõmm viie- kuni seitsmeaastastele lastele.

Lasteaia kolmes rühmas käib 51 last (seisuga 31.12.2018): 14 last sõimerühmas, 17 last sobitusrühmas ja 20 last vanemas aiarühmas. Personali koosseisu kuulub 16 töötajat (seisuga 31.12.2018): direktor, 6 rühmaõpetajat, 3 õpetajaabi, muusikaõpetaja, logopeed, tugiisik, majandusjuhataja, kokk, koristaja-pesuhooldaja.

Õppekasvatustegevuses ja organisatsioonikultuuris tähtsustati jätkuvalt aspekti, et igapäevaelu korraldamine ja õppekavaalane tegevus toetuksid lasteaia põhiväärtustele. See tähendab hoolivat suhtumist mängukaaslastesse ja täiskasvanutesse ning ümbritsevasse keskkonda ja loodusesse, rahvuskultuuri ja traditsioonide väärtustamist, tervisliku eluviisi väärtustamist, avatust ja koostööd.

Igapäevaelu korraldamises võimaldati lastele aktiivset tegutsemist elulähedases ja mitmekülgses õpikeskkonnas. Õppetegevuses rakendati varasemast rohkem erinevaid aktiivõppe meetodeid, pöörati tähelepanu tegevuste lõimimisele ja mängulisusele, kasutati “Kiusamisest vaba lasteaed” ja Vaikuseminutite metoodikaid. Toimusid mitmed muuseumi- ja raamatukogutunnid, liikumistegevused spordihoones. Aiarühma lapsed hakkasid tegelema robootikaga.

Laste arengut ja enesehinnangut toetas huvitegevus: tantsuring (Minu Tantsukool), kandlering (muusikaõpetaja juhendamisel) ning vanematele lastele spordiring (Taiga Lauri juhendamisel). Väljaspool lasteaeda osales üks laps jalgpallitrennis, paar last motoringis.

Seoses Eesti Vabariigi juubeliaastaga oli suurendatud tähelepanu all Eesti temaatika. Igakuiselt tähtsustati ühte kindlat valdkonda: september – toidu kuu, oktoober –lastekirjanduse kuu, november – rahvamängu kuu, detsember – rahvamuusika kuu, jaanuar – leiutise kuu, veebruar – sünnipäevakuu, märts – rahvaluule ja –jutu kuu, aprill – tervise kuu, mai – rahvalaulu ja –tantsu kuu, juuni – lastemängu kuu.

Organisatsioonikultuuri ja õppekasvatustegevust toetasid erinevad sündmused ja projektid. Tähtsündmusteks olid: Mõmmipere 30.juubelipidu, Väikeste Leiutajate konkurss ja näitus “Kingitus Eestile”, EV 100 pidulik aktus, rahvuskultuuri nädal “Oma kodu on kulda väärt”, proosa -ja joonistuskonkurss “EV 100. Oma lugu 2”, deklamaatorite konkurss “Eesti keel ja eesti meel“, liikumispidu “Liikumisrõõm”, Mõmmipere südamenädal (projektipõhine), emadepäeva pidu, õuekontsert ja mailaat “Mai käib lauldes mööda aasa” lõpetajate pidu ”Tuult tiibadesse!”, lastekaitsepäeva mängupidu“Lapsel on nalja nabani”, tarkusepäeva mängupidu, vanavanemate pidu, isadepäeva pidu, Mõmmipere jõulupidu. Toimusid veel jäätmealane õppepäev „Mida Juku jäätmetest ei õpi, seda Juhan ei tea“ (jaanuar), hambaarstide lasteaia külastus (jaanuar), Eesti Vabariik 100 näitus „Minu vahva lasteaed“ (Põltsamaa Lasteaed Mari üleskutse, märts), Lõvi Leo rattapäev (mai), tuleohutusalane õppepäev „Tulest targem“ (oktoober).

Jaanuaris osales vanema aiarühma lastest koosnev meeskond maakondlikul talispordipäeval Albus ning septembris sügisesel spordipäeval Kabalas. Aprillikuus toimunud piirkonna laste lauluvõistlusel Laululind 2018 osales 6 last.

Laste kasvu- ja õpikeskkonda ning personali töökeskkonda kujundatakse/täiendatakse pidevalt. Kogu õppeaasta vältel soetati juurde piisavalt õppevahendeid: õppemänge, mänguasju, raamatuid, uued CD-mängijad, Bee-bot robotid. Kööki soetati uus küpsetusahi.

Koostöös Spordiklubi Imaverega (Leader projekti rahastus) paigaldati õuealale 4-kohaline kombitrenažöör (november 2017), mille kasutamine osutus väga aktiivseks. Augustis renoveeriti kiiguatraktsioon.

Õpetajate enesetäiendamine on olnud eelkõige vajadustele põhinev. Eelkõige osaleti koolitustel, mis toetasid lapsest lähtuvat õpikäsitust, väärtuskasvatust, erivajadusega laste toetamist, projektiõpet (sh jätkuvalt õuesõpe).

Meeskond on olnud ettevõtlik ning aktiivselt tegutsev nii ülevallalistes kui ka maakondlikes ettevõtmistes.

Juulikuus külastasid lasteaeda sotsiaalministeeriumi kantsler Marika Priske ja majandusministeeriumi kantsler Merike Saks. Tutvumine maja ja tegevusega jättis neile väga positiivse mulje. Lasteaeda külastasid suvel ka kolleegid Pirita lasteaiast ja Järva-Jaani lasteaiast.

Vabariigi aastapäevaks saadeti Eesti Vabariigi presidendile lasteaia poolt kingitus (Head Eesti tarkused lapsesuu läbi). President Kersti Kaljulaid saatis lasteaiale tänukirja koos fotoga.

Mais 2018 viidi Sa Innove poolt läbi rahulolu-uuring nii lapsevanematele kui personalile. Lasteaia maine skaalal 1 – 5 hinnati lapsevanemate poolt 4,8 (lasteaedade keskmine 4,5) ning personali poolt 4,7 (lasteaedade keskmine 4,4).

Heidi Arula, Imavere Lasteaed Mõmmi direktor

**Järva- Jaani lasteaed Jaanilill**

Järva- Jaani lasteaed Jaanilill on Järva valla üks lasteaedadest, võimaldades valla territooriumil elavate perede lastele koolikohustuse tekkimiseni hoidu ja alushariduse omandamist vastavalt Koolieelse lasteasutuse seadusele. Asutusel on seadusest tulenevalt Haridus- ja Teadusministeeriumi poolt väljastatud koolitusluba nr 4206 HTM 03.07.2006.a.

Lasteaia hoone on ehituslikult heas olukorras. Maja fassaad on renoveeritud , vahetatud on aknad ja uksed. 2011.a valmis juurdeehitus, mille käigus moodustati juurde uus rühm ja saadi suur saal. Tervisekaitse ja turvalised tingimused siseruumides on osaliselt head ja osaliselt rahuldavad .Remonti vajavad pesuruum ja toidujaotuspunkt. Ühe rühmaruumi põrandakate vajab väljavahetamist. Remonditi töötajate tualettruum. Õueala ümbritseb võrkaed, sõimerühma lastele on ehitatud eraldi madal puitaed. Õueala on valgustatud.

Laste ja rühmade arv

|  |  |  |
| --- | --- | --- |
|  | 01.01.2018 | 31.12.2018 |
| Rühmade arv | 5 | 5 |
| Laste arv | 68 | 77 |

2018 aasta üldeesmärk:

* Laste arengu toetamine läbi projektiõppe.
* Kasvukeskkonna kujundamine, toetamaks projektiõpet.

Õppeaasta moto: „Ajarännak pärimuskultuuri“ .

Väärtustame esivanemate töid ja toimetusi, läbi rahvalaulude, mängude ja tantsude. Olulisel kohal on ka töökasvatus. 2019.a möödub 150 aastat laulupeost ja on 20 tantsupidu.

Laste kohta koostatakse kasvumapp ja individuaalsuse kaart. Vajadusel koostatakse IAK (individuaalne arenduskava).

Igal aastal koostatakse riskianalüüs, milles märgitakse ohud ja nende kõrvaldamiste tähtajad. Jälgitakse menüü vastavust tervisekaitsenõuetele. Lasteaed osaleb PRIA koolipiima ning puu- ja juurvilja jagamise kavades.

Toimus 18 mängupidu. Traditsioonilistest üritustest toimusid: isadepäev, jõulupidu, Eestimaa sünnipäev, suusakuninga- ja suusakuninganna suusavõistlus, volbripäev, emadepäev, lõpupidu.

Laste koolivalmidusele pööratakse suurt tähelepanu, lasteaia õppekava läbinud lastele väljastatakse koolivalmiduskaart.

Koostati arengukava aastateks 2019-2023, töötasid alalised töörühmad (õppekava ja arengukava). Koostati sisehindamise aruanne 2015/2016- 2017/2018, viidi läbi töö- ja keskkonna riskianalüüs; tuleohutuse riskianalüüs ja evakuatsiooniõppus.

Lasteaia personalist kolm ei vasta kvalifikatsiooninõuetele, kõik kolm on asunud õppima. Toimusid direktori ja rühma meeskondade arenguvestlused.

Osaleti OECD rahvusvahelises pilootuuringus IELS, Innove poolt läbiviidud rahulolu- uuringus töötajatele ja lastevanematele ja Teeme ära talgupäeval. Lastevanemate abiga ehitati lasteaia matkarajale uus sild.

Renoveeriti üks mängumaja, mis sai uue katuse ja liivaga täidetud mänguala.

Infovahendite hooldamiseks sõlmiti leping Teliaga. Täiendati WIFI ühendust, mis laienes kogu maja ulatuses.

Arengukavas planeeritud oluliseemad tegevused ja võimalused nende täitmiseks 2018. aastal

|  |  |  |  |
| --- | --- | --- | --- |
|  |  | **arengukavas** | **eelarves** |
| 1. | Rühmade mööbli uuendamine | Ja | Ja |
| 2. | Loodustoa remont | Ja | Ja |
| 3. | Personali tualettruumi renoveerimine | Ja | Ei |
| 4. | Toidujaotuspunkti põranda renoveerimine | Ja | Ei |
| 5. | Pesuruumi renoveerimine | Ja | Ei |
| 6. | Toidunõude, voodivarustuse täiendamine | Jah | Ja |
| 7. | IT vahendite täiendamine | Ja | Ja |
| 8. | Koridoride renoveerimine | Ja | Ei |

Ülle Kallakmaa, Järva- Jaani lasteaed Jaanilill, direktor

**Koeru Lasteaed Päikeseratas**

Laste ja rühmade arv 31.detsembri seisuga

|  |  |  |
| --- | --- | --- |
| RÜHMAD | LASTE VANUS JA ARV RÜHMADES | |
| Kullerkupud | 1,5 - 3 | 13 last |
| Rukkililled | 4-7 | 12 last |
| Võililled | 3 - 4 | 19 last |
| Sinililled | 4-6 | 15 last |
| Päevalilled | 6-7 | 22 last |
| Nurmenukud | 1,5 - 3 | 15 last |
| Pääsusilmad | 2-3 | 20 last |

2018.a 31. detsembri seisuga oli lasteaia nimekirjas 116 last vanuses 1,5-7 a.

Koolikohustust peaks asuma 2019. aasta sügisel täitma 21 last.

2019. aasta sügiseks on lasteaia kohataotlus esitatud 23 lapsele.

Huviringides osalemine sügisel: jalgpalliringis 18 last, lastejoogas19 last, Minu Tantsukool 22 last.

|  |  |
| --- | --- |
| **INVESTEERING** | **SUMMA €** |
| Maakütte paigaldus Vao õppehoonesse (Bestair Kaubandus OÜ) | 15 922,80 |
| Koeru maja kahe rühmaruumi remont | 20 280,00 |
| Vao saali remont | 12 612,00 |
| **Kokku** | **48 814,80** |

Õppeaasta jooksul korraldati lahtisi õppetegevusi kolleegidele. Peamised suunad töökasvatus ja tervisekasvatus lõimitud tegevustena.

Lastega viidi läbi liikumismänge, matku, jalutuskäike metsas ja matkaradadel, orienteerumismängud nii lastele kui vanematele.

Nädalaplaani koostamise aluseks on lasteaia õppekava ja riiklik õppekava. Õppe- ja kasvatustegevuse läbiviimise aluseks on nädalaplaan.

Väga tähtsal kohal on koostöö lapsevanematega (õppekäigud, rühma üritused).

Head koostööd on tehtud Koeru kultuurimajaga, Koeru Keskkooliga, Koeru ja Vao raamatukoguga, Koeru Maarja Magdaleena kirikuga, Koeru Päästekomandoga, Politsei- ja piirivalveametiga,, teiste lasteaedadega.

Erinevatest projektidest on taotletud õppe- ja kasvatustöö huvitavaks tegemiseks rahasid.

KIK – lapsed kogevad looduse ja loomise mitmepalgelisust. 1043,10 eurot.

Enim kordaläinud üritused:

Liikumispidu „Hunt ja mäger karulaanes“

Lasetaia 45. sünnipäev

Wiiralti päev lasteaias

Südamenädal

II Laste Folklooripidu

Anu Kangur, Koeru Lasteaed Päikeseratas direktor

**Albu Põhikooli**

Albu Põhikool on Järva vallale kuuluv haridusasutus, mis võimaldab koolieast noorematele lastele hoidu ja alushariduse omandamist ning loob kooliealistele lastele võimalused põhihariduse omandamiseks ja koolikohustuse täitmiseks kõigis kolmes kooliastmes. Asutusel on kolm tegutsemiskohta: 1) koolieelse lasteasutuse tegevuskoht Ahula külas, 2) koolieelse lasteasutuse tegevuskoht Albu külas, 3) põhikooli I, II ja III kooliastme tegevuskoht Albu külas.

Aruandeperioodi lõpul:

* õppis koolis 63 õpilast, lasteaedades 54 last;
* oli koolis 8 klassikomplekti (liidetud on III ja IV klass), lasteaedades 4 rühma;
* töötajate arv 29, neist pedagoogilist personali 20 (õpetajad, tugispetsialistid, ringijuhid, juhtkond).

2018. aastal esindas Albu Põhikooli enam kui 34 erineval võistlusel, konkursil ja olümpiaadil 254 õpilast (iga õpilane keskmiselt neljal korral), millest esimese kuue hulka tuldi 13 korral (paremad tulemused matemaatika ja kunstiolümpiaadil, võistulugemisel „Hansenist Tammsaareni“, etluskonkurssidel „Ellen Niiduga Midrimaale“ ja „Koidulauliku valgel“, aastaid väga head tulemused Priit Pärna animafilmide konkursil). Meie koolis õpib 2018. aasta maakoolide 9. klasside tublim õpilane.

Üleriigilised tasemetööd sooritati 3. klassis eesti keelest ja matemaatikast ning 6. klassis matemaatikast. 2018. aastal läbiviidud tasemetööde ja eksamite keskmised tulemused olid mõnevõrra madalamad vabariigi ja maakonna keskmistest tulemustest.

Möödunud aastat iseloomustavad rohked loovust ja ettevõtlikkust arendavad ettevõtmised ning kaasalöömine erinevates projektides (13). Tulenevalt sellest, et koolis on valikainena majandusõpe, korraldame igal aastal majandus-, ettevõtlikkus- ja karjääriõppekuu, mille raames õpilased saavad külastada ettevõtteid, kohtuda huvitavate inimestega, tutvuda erinevate elukutsetega, mängida majandusmänge (Tartu ettevõtlusküla külastus).

Kooli koorid ja tantsurühmad said tegevustoetust Laulu- ja tantsupeo sihtasutuselt.

Huvitegevuses osaleb üle 90% õpilastest nii kooli kui ka koolivälistes ringides.

Albu mõisahoones remonditi välisfassaad kuni soklini ja peatrepp, vahetati aknaid (9), ehitati uus Wifi võrk, paigaldati 2 õhksoojuspumpa keldrikorruse kütmiseks. Õppetegevuse kaasajastamiseks soetati 6 Blue-Bot komplekti ja 5 sülearvutit. Kirjutasime taotluse „Väikelahendused HEV õpilaste integreerimiseks tavakoolidesse“, et luua erivajadustega lastele sobiv keskkond (rahunemisnurk, sirmid, liikumispuudega õpilastele vahendid).

Koolieelse lasteasutuse tegevuskohta Ahula külas ehitati ja sisustati köök.

Albu Põhikooli 2018/2019. õppeaasta üldeesmärgid:

1. Arvestada õpilase individuaalsete vajaduste ja võimetega õppe-kasvatustegevuses, sh märgata ja toetada senisest enam andekaid lapsi.
2. Luua hubane ja turvaline koolikeskkond, mis arvestaks ka erivajadustega lastega.
3. Kaasajastada õppevahendeid ja õpetamismeetodeid digiajastu võimalusi rakendades, võtta katseliselt kasutusele digiõpikud.
4. Kujundada õpilastes ettevõtlikku hoiakut ja loovust kaasates lapsevanemaid ja kogukonda.

Käivad ettevalmistustööd mõisahoone küttesüsteemi uuendamiseks.

Laulu- ja tantsulapsed teevad ettevalmistusi pääsemaks vabariiklikule laulu- ja tantsupeole (ühised õppelaagrid teiste koolidega).

Andy Tilk, Albu Põhikooli direktor

**Ambla - Aravete Kool**

Ambla - Aravete Kool on ühtse asutusena tegutsev koolieelne lasteasutus ja põhikool, kus õpe toimub kolmel kooliastmel. Vastavalt Järva Vallavolikogu otsusele 22. märtsist 2018 nr 19 korraldati ümber Aravete Lasteaed Mesimumm ja Ambla Lasteaed-Põhikool, liites Ambla Lasteaed-Põhikoolile Aravete Lasteaia Mesimumm.

Ambla - Aravete Kool alustas tööd 1. septembril 2018.

Kool tegutseb kahes hoones:

lasteaiarühmad Aravete alevikus aadressil Lasteaia tänav 4;

lasteaia liitrühm ning põhikooli I, II, ja III kooliaste Ambla alevikus aadressil Pikk tänav 37.

10. jaanuari 2019 seisuga õppis põhikoolis 45 õpilast ja lasteaialapsi oli nimekirjas 75.

Põhikooli osas on avatud kõik 9. klassi, neist puhas liitklass on (3.-4.) Teised klassid on liidetud õppeainete põhiselt.

Lasteaias on avatud viis rühma (4 Aravetel, 1 Amblas):

1. MUMMUD sõimerühm 1,5-3aastastele lastele (11 last);

2. LIBLIKAD noorem aiarühm 3-4 aastastele lastele (16 last);

3. LEPATRIINUD keskmine aiarühm 4-5 aastastele lastele (16 last);

4. ÖÖKULLID koolieelikute rühm 5-7 aastastele lastele (15 last);

5. TÄHEMAA liitrühm Amblas 1,5-7 aastastele lastele (17).

Ambla liitrühma tegevused toimuvad kell 9.00 - 13.00 kahes vanuserühmas eraldi rühmaruumides.

Alates 1. septembrist 2018 on õppetöös viis koolivaheaega ja õppeaasta jaguneb kolmeks hindamisperioodiks.

Koolis on valikaineteks kaitseõpe (V-VIII klass), usundiõpetus (II, IV ja VIII) ja ettevõtlusõpetus (V-VIII klass); tehnoloogiaõpetuse tunnid toimuvad Aravete Keskkooli puutööklassis; regulaarselt toimuvad projektõppe päevad; jaanuar-mai käivad I-III klassi õpilased ujumas Tamsalu ujulas; koolis on toimiv tugisüsteem (aineõpetajad, õpiabitunnid ja pikapäevarühm, kahel päeval kuus on majas koolipsühholoog, puudub logopeed; õpilastel on võimalus süüa lisaks koolilõunale ka hommikuputru; peale lõunasööki on kõigile (õpetajad, õpilased) pikem õuevahetund kestusega 30 minutit; toimub pidev koostöö lastevanematega, vajadusel tehakse ka koostööd valdade sotsiaalspetsialistide ja lastekaitsespetsialisti, kooli hoolekogu, politsei ja teiste tugistruktuuridega väljaspool kooli.

Huvialategevust koordineerib 0,4 ametikohaga huvijuht. Huvitegevuse alla on koondatud huvi- ja spordiringid, ürituste ja ekskursioonide korraldamine ning karjäärinõustamine. Õpilastel oli võimalus tasuta osaleda spordi-, inglise keele-, vene keele, robootika ja muusikaringis.

Lasteaia sõimerühm töötab ühe õpetaja ja kahe õpetaja abi süsteemil. Aiarühmades on kaks õpetajat ja õpetaja abi, liitrühmas 2,35 õpetajat ja õpetaja abi. Lisaks muusikaõpetaja ja liikumisõpetaja. Lasteaias töötab 0,3 ametikohaga logopeed. Logopeedilist abi saab 12 last. Kahel lapsel on vastavalt rehabilitatsiooniplaanile tugiisik. Koolipikendust sai üks laps. Lastel on võimalik osaleda järgmistes huviringides: pillimäng ja laul, rahvatants ning robootika. Regulaarselt toimuvad Aravete lasteaias erinevate väiketeatrite etendused.

Lasteaed on osalenud kahes KIK-i programmis:

Veeaasta Aravete lasteaias 2017-2018;

Aravete lasteaed õpib tundma kivide maailma 2018-2019.

1. september 2018 seisuga oli Ambla - Aravete Koolis 39 ametikohta ja kokku 44 töötajat. Kõik ametikohad on täidetud. Tähtajalise töölepinguga töötab 3 õpetajat, nendest üks õpib ülikoolis. 2019 aastal taotleme lisaks 0,2 logopeedi ametikohta, et tagada tugiteenus ka koolis.

Õpetajad on läbinud aasta jooksul 1203 tundi koolitust, mis teeb 44,6 tundi õpetaja kohta.

Toimunud on meeskonnakoolitused:

* "Kohila lasteaia kogemused projektõppest"
* "Tervislikust toitumisest lasteaias - Kohila lasteaia näitel"
* "Nutirakendused ainetundides"
* "Projektõpe kui paljude võimalustega õppemeetod".

Väga hästi on käivitunud majasisesed koolitused -"Õpetaja meistriklass" - kus õpetame seda, mida ise hästi oskame ja õpime kolleegide kogemustest.

Ambla - Aravete Kooli Ambla majas 2018 aastal planeeritud remonditööd ja vahendite soetamised: remont õpetajate toas; uus õpetajate toa mööbel; I klassis uus põrand ja uued koolipingid; välja on vahetatud koolimaja kaks külgmist ust; lasteaias uus nõudepesumasin kooli õuealal on LEADER projekti "Vabaaja tegevuste mitmekesistamine Ambla piirkonnas" kaasabil lisaks olemasolevatele uus ronila; juurde on soetatud uusi robootikakomplekte, spordivahendeid, väikekandleid, lasteaeda legolaud, uued vaibad ja HTM-i kaudu 3 sülearvutit.

Aravete lasteaiamajas 2018 aastal planeeritud remonditöid ei toimunud. Valminud on kaks eskiisprojekti. Üks olemasoleva maja rekonstrueerimiseks ja teine uue lasteaiahoone ehitamiseks.

Aravete majas toimus IT valdkonna arendamine. Kasutusele on võetud ANC laoprogramm ja elektrooniline päevik ELIIS. Soetatud on kolm arvutit ja esitlustehnika. Soetatud on erinevaid robootikavahendeid ja LEGO komplekte. Kõik rühmad said uued vaibad, soetatud on 2 muusikakeskust.

Koostöös lastevanematega eemaldasime õuealalt vanad hekid ja lasteaia piirilt ülekasvanud kuuseheki, taastasime muru, värvisime atraktsioone ja osaliselt uuendasime sõimerühma mänguala ümber oleva tara.

Jätkame lasteaed-põhikoolina, komplekteeritud on kõik klassikomplektid, tänase seisuga astub 1. septembril 2019 esimesse klassi kolm õpilast.

Madli Põder, Ambla-Aravete Kooli direktor

**Peetri Kool**

2018. aastal õppis Peetri koolis 26 ja lasteaias 30. Seega kokku 56 õpilast. Õpetajaid töötas 16 ja tugipersonali 10 inimest.

2018.a. sai vald riigilt 1-9 kl. õpilaste toitlustamiseks vahendeid 6552 eurot. Toiduraha päeva maksumus on 1 eurot, süüa saavad tasuta ka gümnaasiumi õpilased. Lasteaialaste eest maskavad toiduraha vanemad 1,20 eurot kuus. Lasteaia kohamaksuks on alates veebruarist 2019.a. 12 eurot.

Koolil on hallata kaks hoonet: lasteaiahoone ja õpperuumid Peetri teeninduskeskuses. Teeninduskeskuses on raamatukogu, mis on sisustatud ilukirjanduslike ja populaarteaduslike teostega, fondi kuuluvad ka õpikud. Tegemist on avaliku raamatukoguga.

II klassi õpilased osalesid I kvartalil 10 nädala jooksul ja III kvartalis käivad ujumas III klassi õpilased 10 nädala jooksul ujumiskursustel Paide ujulas, mida tasustati Haigekassa poolt maakonda eraldatud toetusest ning kohalikult omavalitsuselt koolile eraldatud õppevahendite eelarvest. VIII klassi õpilastel oli võimalik kuuel nädalal end kurssi viia Järvamaa kutsehariduskeskuses õpetatavate erialadega, mille kohta väljastas Järvamaa Kutsehariduskeskus sellekohase tunnistuse.

 Kool tähistas Eesti Vabariigi sünnipäeva aktusega. Viidi läbi Järvamaa ülene Teaduskonverents ja Sõbrapäeva ball.

Spordis osaleti Paide-Türi rahvajooksul ja Järvamaa koolinoorte murdmaajooksul. Lisaks osaleti ka kõigi kooliastmetega Järvamaa ainevõistlustel ja olümpiaadidel. Kõiki kooli esindanud õpilasi premeeriti kooli poolt meenega.

Õpilased osalesid järgmistes huvialaringides: lastekoor, spordiring, noorkotkad ja kodutütred, sulgpallitrenn, kergejõustik, laskmisetrenn.

Kool teeb koostööd rahvamajaga, raamatukoguga, AS Põld ja Piim, Kaitseliiduga.

Kooli füüsilise keskkonna parandamiseks koliti kool Peetri teeninduskeskusesse, mille õpperuumid said renoveeritud.

Prioriteetseks valdkonnaks on teeninduskeskuses asuvate kooliruumide juurde kasvuhoone ja väliklassi välja ehitamine. Lasteaias olmeremondi läbiviimine ja katusevahetamine. Lisaks lasteaias muutunud õpikäsitlust toetava õpikeskkonna loomine. Lisaks süvauuringute ja kosmoseprogrammi käivitamine.

Raigo Prants, Peetri Kooli direktori kt

**Imavere Põhikool**

Imavere Põhikooli eesmärgid:

* kogu organisatsiooni osalemine planeerimises, tegevustes, analüüsis ja parenduses
* õpetaja areng ja kolleegidevaheline koostöö
* otstarbekas eelarveliste vahendite kasutamine
* koostöö lastevanematega, hoolekoguga ja teiste huvigruppidega
* õpilase individuaalsuse märkamine
* õpilasesinduse töölerakendamine

Imavere Põhikool on Järva Vallavalitsuse hallatav üldhariduslik munitsipaalkool, mis teenindab kõiki Imavere piirkonna ja ka Türi valla lapsi (6). Aruandeperioodi lõpul seisuga 31.12.2018 õpib koolis 86 õpilast. Koolis on 9 klassikomplekti. Töötajate arv 23, neist õpetajaid 14, lisaks 2 käsunduslepinguga seotud ringijuhti. Kool teeb head koostööd noortekeskuse, spordiklubi ja rahvamajaga. 29 õpilast osalevad muusikastuudio tegevuses.

1. klassi tasemetöödest tegid õpilased 2018 kevadel kaasa eesti keele elektroonilise töö. Imavere õpilaste sooritus oli veidi kõrgem vabariigi keskmisest. Matemaatikas kevadel 6. klassi tasemetööd ajapuudusel kaasa ei tehtud, küll aga osaleti sügisel 4. ja 7. klassi matemaatika katselistel tasemetöödel EISi keskkonnas. Rahul saab olla põhikooli eesti keele lõpueksamiga, kus õpilaste tulemus oli vabariigi keskmisel tasemel. Matemaatika lõpueksami tulemused olid keskmisest kahjuks oluliselt madalamad. 2017-18 õa kokkuvõttes tunnustati ainekiituskirjaga 28 õpilast, kiitusega lõpetasid klassi üheksa õpilast.

2017-18 õa osaleti aktiivselt maakondlikel õpilasvõistlustel ja konkurssidel. Parimad tulemused toodi JÄVI olümpiaadilt ja konkursilt, bioloogiaolümpiaadilt, Väätsa luulekonkursilt, näiteringide festivalilt, Järvamaa lauluvõistluselt. Paremusjärjestus selgitati kooli 1.-5. klasside ja 6.-9. klasside parima sportlase arvestuses.

Kollektiivi ühiskoolituste osas oli põhirõhk ainetevahelisel lõimingul, mille rakendamiseks taotles kool ka Innove toetust. Õpetajate töökoosolekud toimusid kord nädalas. majanduspersonaliga kord kvartalis.

Kool pakub sotsiaalpedagoogi- ja logopeediteenust. Psühholoogiteenuse osas tehakse koostööd Rajaleidja keskusega. Õpiabi pakuti 2017-18 õa I-II kooliastmes. III kooliastmes ei olnud see võimalik, kuna puudus õpetajate ressurss. 9% õpilastest rakendati individuaalset õppekava.

2018. aastal soetati koolile HITSA toel 12 sülearvutit. Suvel remonditi õpilaste garderoob. Müra summutamise eesmärgil paigaldati klassidesse akustilised laepaneelid.

2018 juunis vahetus koolijuht – Raivo Tamme asemele asus Tiina Lohur, õppealajuhatajana alustas Margit Reinpõld. Augustis alustasid koolis tööd kolm uut õpetajat – eesti keele, matemaatika ja inglise keele õpetajad. Kaks neist on noored õpetajad, kes on lõpetamas õpinguid magistriõppes. 2018 sügisel taotles kool koosseisu eripedagoogi ametikoha, millele püütakse leida õpetaja.

2018 sügisel liitus kool Ettevõtliku Kooli projektiga, õpetajad on osalenud vastavatel koolitustel. Koolil on kavas liituda Liikuma Kutsuva Kooli projektiga ja jätkata aktiivselt tegevust ettevõtliku koolina. Koos Koigi Kooli lastekooriga valmistutakse üldlaulupeoks.

Lähiaastatel on kavas renoveerida koolihoone vana osa ning ehitada koolikeskkond ümber innovaatiliseks ja kogukonna ootustele vastavaks. Eeskätt on kavas ehitada ja sisustada   loodus- ja reaalainete klassid. Parimate ideede saamiseks ja rakendamiseks on kooli liitunud HITSA poolt pakutud Tuleviku klassiruumi projektiga. Nüüdisaegsest õpikäsitlusest lähtuvalt tegeldakse füüsilist õppekeskkonda parandades samal ajal personali hoiakute, väärtuste, teadmiste ja oskuste arendamisega.

Tiina Lohur, Imavere Põhikooli direktor

**Koigi Kool**

Koigi Kool on ühtse asutusena tegutsevad koolieelne lasteasutus ja põhikool.

Seisuga 31.12.2018:

* Lasteaias 2 rühma, lapsi kokku 40
* Koolis 9 klassikomplekti, õpilasi kokku 100
* Töötajate arv 35 (sh 2 lapsehoolduspuhkusel)
* Lasteaed- 4 õpetajat ja 2 õpetaja abi
* Kool- 15 õpetajat ja 12 muud töötajat

Lasteaia 2018 õppeaasta teemaks oli ajarännak pärimuskultuuri „100 siia ja 100 sinna“.

Eesmärgid:

1. Väärtustame esivanemate töid ja tegemisi läbi rahvalaulude, rahvamängude ja –tantsude.
2. Seome töökasvatuse pärimusega, sest eestlane laulis ikka tööd tehes.
3. Võimalus vaadata minevikku (kust tuleme) ja kiigata tulevikku (kuhu läheme).

Koolis 2018 seatud ja rakendunud õppekasvatustöö eesmärgid:

1. Kujundav hindamine;

* 1.klassis- väljatöötatud hindamissüsteemi parenduste tegemine,
* 2.klassis- väljatöötatud hindamissüsteemi parenduste tegemine,
* 3.klassis- väljatöötamine,

1. üleminek II kooliastme oskusainetes (kunst, kehaline kasvatus, tehnoloogiaõpetus: käsitöö ja kodundus);
2. Nutiseadmete mitte kasutamine õpilaste poolt õppepäeva jooksul (va õppetunnis kui on vajalik);
3. Kodukorra uuendamine;
4. Arenguvestluste uuendatud korra kasutusele võtmine.

2018 aastal osalesid õpilased 24 erineval võistlusel, konkursil ja olümpiaadil.

Aineolümpiaadidel oldi esimese viie seas neljal korral, spordivõistlustel kaheksal korral.

2018 läbiviidud tasemetööde ja eksamite keskmised tulemused (punktid) võrreldes vabariigi keskmiste tulemustega olid:

* eesti keeles koolis 64,14 riigis 73,7;
* matemaatikas koolis 34,16 riigis 33,5;
* inglise keeles koolis 79,33 riigis 90,7;
* ühiskonnaõpetuses koolis 63 riigis 57,4 ja
* keemias koolis 91,5 riigis 84,6.

Õpilastele oli rakendatud järgmisi tugisüsteeme:

* pikapäevarühm,
* ainekonsultatsioonid,
* õpiabitunnid,
* individuaalne õppekava,
* suunamine nõustamisele Järvamaa Rajaleidja keskusesse.

Koolis tegutses 26 huviringi.

Annela Ojaste, Koigi Kooli direktor

**Aravete Keskkool**

Aravete Keskkool on Järva Vallavalitsuse haldamisele kuuluv üldhariduslik munitsipaalkool, mis teenindab kõiki Järva valla ja ka ümberkaudsete valdade lapsi.

Aruandeperioodi lõpul:

* õpib koolis 168 õpilast;
* on koolis 12 klassikomplekti (1.-12. kl);
* töötajate arv 35, neist õpetajaid 19 (üks õpetaja ei vasta kvalifikatsioonile).

Aravete Keskkooli 2018/2019 õppeaasta põhieesmärgid (üldtööplaanist):

* Aravete Keskkooli 160 aastapäeva tähistamine ja kajastamine õppetegevuses.
* Aravete Keskkooli õppekavaarenduse jätkamine ja õppekava ellurakendamine.
* Õppetegevuse mitmekesistamine lähtudes muutunud õpikäsituse põhimõtetest.
* Iga õpilase arengu toetamine.
* Ettevõtliku õppe arendamine ja rakendamine gümnaasiumis.
* Õpilasesinduse tulemuslik tööle rakendamine
* Koostöö jätkamine lasteaia, lastevanemate ja vilistlastega ning rahvusvaheliste partneritega.
* Taristu (sh digitaristu) renoveerimine ja optimeerimine.
* Personali juhtimine (ühisüritused, sisekoolitused).

2018. aastal esindas Aravete Keskkooli rohkem kui 46-l erineval võistlusel, konkursil ja olümpiaadil 112 õpilast, kelledest saavutasid erinevatel olümpiaadidel, võistlustel ja konkurssidel, 47 õpilast 1-3 koha. Lisaks osalesid Aravete Keskkooli õpilased ja õpetajad 19-s  vabariiklikus projektis.

Aravete Keskkooli panus õpilaste edasijõudmisesse on SA Innove 2018. aasta tagasiside alusel olnud tõhus. Aravete Keskkoolis 2018. aastal läbiviidud tasemetööde ja eksamite keskmised tulemused olid mõnevõrra madalamad vabariigi keskmistest tulemustest.

2018. aastal saadi koolile HTM-i toetusel lisaks 10 sülearvutit mobiilsesse arvutiklassi, soetati kaks sülearvutit ja kaks dataprojektorit õpetajatele ning vahetati välja 3 vana dataprojektorit.

2018 aasta sügisest lisandus personali koosseisudesse kaks ametikohta – abiõpetaja ja eripedagoog. Abiõpetaja ametikoht on täidetud, eripedagoogi leidmiseks on konkurssi pikendatud.

2018. aastal põhikooli õpilaste arv tõusis 8 õpilase võrra ning keskkooli osas vähenes 1 õpilase võrra.

2019. aastal on planeeritud rentida koolile 25 tahvelarvutit, vahetada välja neli õpetajate sülearvutit. Soetada ja täiendada „Kaasava hariduse meede“ projekti raames õppevahendeid ja mööblit. Liituda „Liikuma kutsuva kooliga“ ja luua õpilastele täiendavaid puhke- ning liikumisalasid. Lisaks on plaanis remontida ventilatsiooni süsteemi, jätkata valgustuse remondiga ja alustada koolimaja ümbruse liikluskorralduse muutmist.

Andy Tilk, Aravete Keskkooli direktor

**Järva-Jaani Gümnaasium**

2018. aastal õppis Järva-Jaani Gümnaasiumis põhikoolis 169, gümnaasiumis 25 ja kaugõppeosakonnas 19 õpilast. Seega kokku 215 õpilast. Õpetajaid töötas 31 ja tugipersonali 22 inimest.

2018.a. sai vald riigilt 1-9 kl. õpilaste toitlustamiseks vahendeid 42 588 eurot. Toiduraha päeva maksumus on 1 eurot, süüa saavad tasuta ka gümnaasiumi õpilased ning pikapäevarühma lapsed maksavad oma oote eest 0,40 senti.

Koolil on hallata viis hoonet: Orina mõis, võimla, kool, õpilaskodu ja õppe-töökoda, mille teisel korrusel asub auditoorium. Koolis on raamatukogu, mis on vähesel määral sisustatud ilukirjanduslike teostega, suurema fondi moodustavad õpikud.

II klassi õpilased osalesid I kvartalil 10 nädala jooksul ja III kvartalis käivad ujumas III klassi õpilased 10 nädala jooksul ujumiskursustel Paide ujulas, mida tasustati Haigekassa poolt maakonda eraldatud toetusest ning kohalikult omavalitsuselt koolile eraldatud õppevahendite eelarvest. VIII klassi õpilastel oli võimalik kuuel nädalal end kurssi viia Järvamaa kutsehariduskeskuses õpetatavate erialadega, mille kohta väljastas Järvamaa Kutsehariduskeskus sellekohase tunnistuse.

Kool tähistas Eesti Vabariigi sünnipäeva kahe aktusega. Osaleti Järva-Jaani valla kevadkontserdil. Läbi õppeaasta toimusid õppekäigud vastavalt õppekavale. Kooli üritustest olid tähtsamad sügisene „Spordinädal“, orienteerumismäng „Reipalt kooli!“, õpetajate päeva tähistamine ja jõulupeod. Lisaks eraldas SA Archimedes Järva-Jaani Gümnaasiumi ja Bernadottegymnasieti ühisprojekti ellu viimiseks ERASMUS+ strateegilise koostöö projekti toetuse summas 45 250 eurot. Sügisel võeti vastu sõpruskooli õpilased Kälviäst, Soomest.

Spordis osaleti tuletõrjevõistlustel, jalgpallivõistlustel, Paide-Türi rahvajooksul, Järvamaa koolinoorte murdmaajooksul, saalihokis, võrkpallis ning korvpallis. Auhinnalised kohad saavutati tüdrukute jalgpalli karikavõistlustel, Järvamaa koolinoorte murdmaajooksul, saalihokis. Lisaks osaleti ka kõigi kooliastmetega Järvamaa ainevõistlustel ja olümpiaadidel, kus piirkondlike auhinnalisi kohti saavutati korduvalt. Kõiki kooli esindanud õpilasi premeeriti kooli poolt meenega.

Õpilased osalesid järgmistes huvialaringides: mudilaskoor, lastekoor, kokandusring, päästealaring, liikumisrühmad, saalihoki, jalgpall, maadlus, kunstiring, korvpall, nutilabor, karate, liiklusring ja muusikaring.

Kool teeb koostööd PPA Lääne Prefektuuri Paide Politseijaoskonna, Päästeameti Järvamaa Päästepiirkonna ning Taru vanglaga, et alates 2016 septembris alustada gümnaasiumi astmes siseturvalisuse valikkursuse läbiviimist. Siseturvalisuse alal tehakse koostööd rahvusvaheliselt, kus vanglateenistuse kursusel osalesid lisaks Järva-Jaani Gümnaasiumi õpilastele ka sõpruskooli õpilased Bernadttegymnasietist Göteburgist Rootsist. Sõprussuhteid omab kool ka Soomes Kokkola vallas asuvate Lucina Hagamine ja Marttila koolidega.

Kooli füüsilise keskkonna parandamiseks sai renoveeritud I klassi klassiruum ja gümnaasiumiastme koridor. Suur samm infotehnoloogia arendamises oli sülearvutite saamine HTMi meetme abil. Õppekorralduslikult võeti kasutusele pikk 60 minutiline vahetund ja uus hindamise süsteem.

Järgmise perioodi prioriteetseks valdkonnaks on kooli renoveerimise eel- ja põhiprojekti koostamine ning sellega paralleelselt Järva-Jaani Gümnaasiumi ja Peetri kooli pedagoogilise kontseptsiooni loomine.

 Raigo Prants, Järva-Jaani Gümnaasiumi direktor

**Koeru Keskkool**

Koeru Keskkool on Järva Vallavalitsuse hallatav üldhariduslik munitsipaalkool, mis teenindab Koeru piirkonna ja ka ümberkaudsete valdade lapsi.

Aruandeperioodi lõpul seisuga 31.12.2018:

* koolis õpib 277 õpilast;
* koolis on 18 klassikomplekti (1.-12. kl);
* töötajate arv 54, neist pedagoogiline personal 39.

Koeru Keskkooli 2017/2018. õppeaasta põhieesmärgid lähtuvalt üldtööplaanist:

* IKT vahendite täiendamine
* Tugisüsteemide arendamine
* Koolikohustuse täitmine – puudumiste ja hilinemiste vähendamine alla 20%
* Kaasata lapsevanemaid (mõttetalgud, ülekoolilised üritused jmt)
* Digipädevuste arendamine
* Aktiivselt osaleda „Ettevõtliku kooli“ ettevõtmistel
* Viia läbi sisehindamine vastavalt „Ettevõtliku kooli“ mudelile
* Eest Vabariik 100 tähistamine.

Maakondlikel olümpiaadidel osales 52 õpilast, esikolmikusse tuli 10. Üks õpilane osales vabariiklikul olümpiaadil. 2018. aastal korraldas kool 22 koolisisest spordivõistlust. Kool osales 37 spordivõistlusel, esikolmiku kohale tuldi 47 korral.

Koeru Keskkooli panus õpilaste edasijõudmisesse on SA Innove 2018. aasta tagasiside alusel olnud tõhus. Koeru Keskkooli 2018. aasta riigieksamite tulemused olid üle vabariigi keskmise. Vabariigis oli Koeru kool 34. kohal ning maakonnas parim kool.

Haridus- ja Teadusministeeriumi projekti toel soetasime 16 sülearvutit.

Mõisa renoveerimise järgselt on õpitingimused head ning ei vajanud uuendamist. Peahoone on renoveerimise ootel.

2018. aasta sügisel asus koolis tööle eripedagoog.

Jaan Kabin, Koeru Keskkooli direktor

**Koeru Muusikakool**

Koeru Muusikakool on ainus Järva vallas tegutsev huvikool, kus on võimalik omandada muusikalist põhiharidust. Õppetöö peamine eesmärk on tagada lastele sobivad arengutingimused ja luua eeldused nende edasiõppimiseks järgmise astme muusikakoolides (H. Elleri nim. Muusikakool, G. Otsa nim. Muusikakool, Tallinna Muusikakeskkool, Viljandi Kutuurikolledž).

Koeru Muusikakool on tegutsenud 15 aastat. Selle aja jooksul on Koeru muusikakooli õppekava täitnud täies mahus 56 õpilast. Mitmed meie kooli lõpetajad on läinud muusikat edasi õppima keskastme või kõrgastme muusikakoolidesse.

Erinevatel aastatel on õpilaste arv olnud koolis järgmine:

|  |  |
| --- | --- |
| Õppeaasta | Õpilaste arv  1.okt seisuga |
| 2016 / 2017 | 48 |
| 2017 / 2018 | 58 |
| 2018 / 2019 | 57 |

Hetkel õpib koolis 59 õpilast. Enamus on Koeru piirkonna noored aga on õpilasi ka Järva-Jaanist, Peetrist ja Väike-Maarja vallast (2). Kõige populaarsem instrument, mida õpitakse on klaver. Järgnevad kitarr ja viiul. 2019. aasta alguses asus kaks õpilast õppima täiskasvanuõppesse.

Koeru Muusikakoolis on võimalik õppida järgmistel erialadel: klaver, akordion, viiul, kitarr, basskitarr, flööt, klarnet, saksofon, trompet, tromboon, löökpillid ja laulmine. Tegutsevad suuremad ja väiksemad ansambli koosseisud, kus omandatakse koosmängu oskusi. Ansamblimäng on viimastel aastatel üha enam hoogu saanud. Aktiivselt tegutseb viiuli ja puhkpilli ansambel. Samuti on tegutsevad võimaluse piires klasside ansamblid, kus kõik sama klassi õpilased musitseerivad üheskoos.

Koostöös Türi Muusikakooliga oleme löönud kaasa ühisprojektis Türi-Koeru Noorteorkester, millega osaleti 2018.a. kevadel Hollandis festivalil. Noorteorkester esines ka 1. oktoobril 2018 rahvusvahelise muusikapäeva raames Türi Kultuurikeskuses.

Koolil on välja kujunenud oma traditsioonilised kontserdid ja mitmed ühiskontserdid:

* Muusikakooli jõulukontsert
* Koeru Keskkooli õpilastele advendikontsert
* Järvamaa muusikakoolide ühiskontsert
* Muusikakooli aastapäeva kontsert
* Tartu regiooni muusikakoolide kevadkontsert
* Muusikakooli kevadkontsert

Kogu õppeaasta sisse mahub veel väga palju erinevaid esinemisi nii valla kui koostööpartnerite juures. Samas tuleb täita kogu õppeaasta jooksul õppekavaga seonduvaid ülesandeid ja arvestusi. Nii on õpilaste ja õpetajate töökoormus väga mahukas ning õppeaasta mitmekesine.

Läbi aastate on võetud osa vabariiklikust noorte instrumentalistide konkursist „Parim Noor Instrumentalist“. Meie saavutused on olnud aastate lõikes erinevad. Piirdutud on regioonivoorude tublide esinemistega kui ka tublide esikolmiku kohtadega regioonivoorus ja finaalvoorus. Viimastel aastatel auhinnaliste kohtadeni ei ole küünditud.

Muusikakoolis töötab 11 professionaalset ja oma eriala valdavat õpetajat ning 1 direktor.

Koeru Muusikakooli prioriteediks on pakkuda professionaalset ja konkurentsivõimelist muusika põhiharidust. Selleks on vajadus välja vahetada 2 vana ja amortiseerunud pianiinot. Erialade mitmekesistamiseks on vaja juurde soetada löökpille ja puhkpille, et suurendada võimalust koosmängu osas.

Kerli Sirila, Koeru Muusikakooli direktor

## 4.5. Noorsootöö

**Imavere Valla Avatud Noortekeskus**

Töötaja: noorsootöötaja 1,0 ametikohaga

Keskmine külastatavus kuus: 483 (sealhulgas unikaalseid külastusi kuus on keskmiselt 82)

Noorteühendused: Kodutütred, 4H klubi, Noortevolikogu, Noorkotkad (alustasid sügisel), Neidude klubi

Noortevolikogu loomise jaoks tehti 2018. aastal ettevalmistusi. Selle raames koolitati välja viis noort, kellest kaks hetkel Noortevolikogus tegevad on.

Neidude klubi loodi riikliku huvihariduse ja huvitegevuse rahastamise projekti abil. See on klubi 5.- 9. klassi neidudele.

Sügisel alustasid tegevust ka Noorkotkad. Rühmajuht on Veiko Tamm, rühmajuhi abi Tanel Teas.

Huviringid: kokandusring, Neidude klubi, meisterdamisring, robootikaring, loodus- ja teadusring, ratsatreening, viburing ja JJ-street tantsutreening. Lisaks toimub noortekeskuse ruumides ka kunstiring, mis on Imavere Põhikooli huviring.

Suvel alustas tööd maleva 1 rühm. Malevatööd toimusid juunis 10 päeva. Kokku osales malevas 14 noort.

Jätkus Türi, Väätsa ja Imavere valla ühisprojekti „Lõuna-Järvamaa - parim paik noortele“. Aasta jooksul korraldati mitmeid laagreid ja üritusi: õpilasmaleva kultuuriprogramm, Valma puhkelaager Pivarootsis, tantsulaager Imaveres, päikeseloojangukontsert Eistveres ning välikino Imaveres. Projekt kestis kuni 2018. aasta lõpuni ning tegevusi toetas Leader programm.

Eesti Noorsootöö Keskus on 2015. aastal edukalt käivitanud ja ellu viinud Haridus- ja Teadusministeeriumi (HTM) noorteosakonnaga koostöös välja töötatud kohalike omavalitsuste koostöögruppide tegevussuuna (KOV KTG). 2016. aastal moodustasid Suure-Jaani, Võhma, Kõo ja Imavere vald Põhja-Viljandi koostöögrupi, kes tegutses koos 2018. aasta lõpuni. Koostöögrupi eesmärk oli noorsootöö teenuste jõudmine uute noorteni ning noorte noorsootöös osalemise võimaluste laiendamine. Toetus ja tegevused olid suunatud kohalikele omavalitsustele noorsootöös pakutavate teenuste arendamiseks ning seeläbi noorte üldise tõrjutusriski ennetamiseks ja ebavõrdsuse vähendamiseks.

Eesmärgi saavutamiseks olid ühiselt kokku lepitud erinevad tegevused- ettevõtlikkuse arendamine, uute huviringide ja neis osalemiseks transpordivõimaluste loomine piirkondadesse, noorte eestvedajate koolitusprogramm, seikluskasvatus- ja huviringide päevad, rahvusvahelised noorsootöötegevused, ühisüritused, noorte tunnustamine, noorteinfo e-lahendused jne.

2018. aastal korraldati ühiselt huvirigide päev (mai),, ettevõtluskonverents (mai), reis ümber maailma (september), ideeöö (oktoober), noorte eestvedajate programm (aprill- oktoober). Uute tegevustega alustas robootikaring, kokandusring ning meisterdamisring.

Diana Simmer, Imavere Valla Avatud Noortekeskuse noorsootöötaja

**Järva-Jaani Valla Avatud Noortekeskus**

Järva-Jaani Avatud Noortekeskust külastab päevas keskeltläbi 10 noort. Kui tegemist on huviringi või üritusega käib läbi 15-35 noort. Kõige enam külastab keskust noor vanuses 8-13 aastat.

Iga nädalaselt toimuvad Noortekeskuses erinevad huviringid.

Noortekeskuse juhataja on MTÜ Saagu Valgus Järvamaa juhatuse liige, kes hoiab Noortekeskuses silma peal SV-e noorteringil "ÕMBLUSRING", mis toimub 1x nädalas, mida rahastab MTÜ Saagu Valgus ja juhendab Age Selge.

1x nädalas toimub veel noortele mõeldud PILLIRING. Populaarsed on praegu ukuleled, kitarrid ja erinevad trummid. Ringijuhendajateks on Urmas Kaio ja Aivar Mihkelson.

2018. a sügisest alustas Noortekeskuses oma tegevust ka õpetajate bänd "ÕPSIDE PROJEKT" kes on juba teinud ka oma esimesed avalikud ülesastumised.

Samuti alustas Noortekeskuses sügisest uue huvitegevuse ringiga (kokandus-meisterdamisring) "KÖÖKARID ". Ring toimub 2x kuus ja mida juhatab noortekeskuse juhataja.

Koostöös kohalike põllundusettevõtete ja Põlluvaraga toimus töö- ja puhkelaager ehk MALEV, kus võtsid osa 9 noort + noortekeskuse juhataja.

Keskuses käivad koos noored erinevas vanuses, erinevast soost ja majandusliku taustaga, samas läbisaamine omavahel on hea. Kiusamist ja probleeme on väga vähe, koos saab erinevaid ettevõtmisi korraldada ja läbi viia.

Murekohtadeks on "vane

mate" noorte kaasamine. Noorte vähene omaalgatus ja initsiatiiv. Aktiivsete noorte vähesus. Vähene koostöö kooliga.

Samuti on karjuv vajadus noortekeskust kaasajastada, uuendada ja renoveerida ruume ning parandada olme tingimusi.

Janika Nukke, Järva-Jaani Valla Avatud Noortekeskuse juhataja

**Koeru Noortemaja**

2018 aasta eesmärk oli Koeru Noortemajal piirkonna noortele pakkuda vaba aja veetmiseks kohta ja erinevaid mitteformaalse õppe võimalusi. Aasta vältel leidis aset mitmeid üritusi, mis olid suunatud noortele nende mitmekülgseks arenguks. Lisaks mitmekesistati avatud ruumi võimalusi, et see vastaks nõutud tingimustele ja noorte ootustele. Olulisel kohal aasta tegevustes oli noorte oma algatus ja osalus. Järjepidevalt toimus Koeru Noortemajas noorte teavitamine ja nõustamine ning erinevate võimaluste leidmine, et noored saaksid püüelda oma soovide poole.

2018 aasta tegevus Koeru Noortemajas kulges plaanipäraselt ja täitis aastaks seatud eesmärgid.

Krista Karusion, Koeru Noortemaja noorsootöötaja

**Koigi Noortekeskus**

Koigi Noortekeskus on Järva Vallavalitsuse hallatav asutus, mis asub Koigi külas Mõisavahe tee 2. Koigi Noortekeskus on avatud noorsootöö põhimõttest lähtuv noorsootööasutus, kus pakutavad tegevused ja teenused on suunatud noorte igakülgse arengu toetamisele ja selleks tingimuste loomisele. Lähtutakse noorte vajadustest ja soovidest, kaasates neid otsustamisse.

Keskus on avatud 25 tundi nädalas. Noortekeskuse juurde kuulub Päinurme noortetuba, mille ruumid asuvad Päinurme päevakeskuses. Sealne tegevus toimub mobiilse noorsootöö põhimõttel ja on avatud 5 tundi nädalas.

2018 aastal oli päevane keskmine külastatavus 26 noort, unikaalseid (kordumatuid) külastusi ühes kuus keskmiselt 65 noort. Peamiselt külastavad noortekeskust noored vanuses 7 – 16 aastat. Keskuses töötab juhataja 1,0 koormusega. Ajutiselt võetakse abiks vabatahtlikke.

2018 aastal noortele pakutavad tegevused: Tähistatakse rahvakalendri tähtpäevi, korraldatakse väljasõite, matku, erinevaid võistlusi, viiakse läbi teemapäevi tervisekäitumise, keskkonnahoiu, vee-, liiklus- ja tuleohutuse valdkondades, levitatakse noorteinfot. Tehakse koostööd piirkonna MTÜ-de ja Koigi Kooliga. Keskuses on olemas tavapärased noortele vaba aja tegevuseks mõeldud vahendid: piljard, koroona, lauajalgpall, õhuhoki, X-box kinnect, televiisor, muusikakeskus, arvutid. Avatud noortekeskuste projektikonkursi toel sisustati kööginurk, soetati vajalik tehnika ja vahendid. Aktiivseks liikumiseks on võimalus kasutada võimla saali.

Keskuses töötas 2018 aastal kolm huviringi: päästering, käsitööring ja kokandusring. Suvel korraldati piirkonna noortele töömalev, mille rühmad töötasid Koigi ja Päinurme külades. Igal aastal viiakse tublimad noored tänutäheks üle-eestilisele noortekonverentsile Lahe Koolipäev.

2018 a. liituti Eesti Avatud Noortekeskuste Ühenduse logiraamatuga, mis on veebipõhine seiresüsteem, mille abil koguda noortekeskuste igapäevast statistikat. Jätkati osalemist Paide Avatud Noortekeskuse projektis Noorte Tugila, mis on suunatud 15 – 26 aastastele õppimise või tööga hõivamata noortele. Osaleti oskuste festivalil Noor Meister.

Eesmärgid 2019 aastaks on jätkuvalt pakkuda noortele erinevaid huvi- ja vanusegruppe hõlmavaid huvitegevusi ja vaba aja tegevusi. Teha enam koostööd teiste Järva valla noortekeskustega, erinevate kultuuri-, spordi- ja haridusasutustega. Vahendada noortele neile suunatud teavet ja informatsiooni, toetada noorte omaalgatust, jätkata piirkonnas mobiilse noorsootöö teenuse osutamist. Aktiivse liikumise soodustamiseks on vajalik noortekeskuse territooriumile soetada liikumist soodustavaid vahendeid.

Lea Traks, Koigi noortekeskuse juhataja

**Ambla noortekeskus**

Tegutsesid 2018. aastal:

* kokandusring „Toiduklubi“
* tehnikaring

**Aravete noortekeskuses**

Tegutses 2018. aastal:

* loovtööring

**Albu noortekekuses**

Tegutses 2018. aastal:

* robootika

Merle Trestip, Ambla Kultuurikeskuse direktori kt.

## 4.6. Kultuur, sport ja vabaaeg

**Albu ja Ahula rahvamaja**

Albu rahvamaja ja Ahula rahvamaja on ühtse juhtimise all. Lisaks juhile on personali koosseisus veel kaks koristajat: Ahulas (0,75 kohta), Albus 1,0 kohta

Ahula rahvamajas tegutseb ringidena tervisevõimlemine ja tõstmine, lisaks kasutatakse ruume veel jalgpalli, korvpalli, võrkpalli ja lauatennise harrastamiseks.

Albu rahvamaja ruumides tegutsevad mitmed asutused: Albu laste mängutuba, noortekeskus ja raamatukogu. Lisaks on asutuses erinevad huviringid: segakoor Sink-Sale-Pro, segarahvatantsurühm „Kakerdaja“, segarahvatantsurühm „Vargamäe vallatud“, kandlenaised „Simmeldajad“, lasteaia laulu- ja tantsurühm, ,„Meite lapse pillituba“, „Karmoška kamp“, Alburahva teater ja laste lauluring.

Albu rahvamaja ruume kasutab ka Albu Põhikool, kes viib seal läbi nii oma õppetegevusi kui ka huviringe. Samuti treenivad rahvamaja ruumides spordiklubi „Vargamäe“ sportlased.

Asutuse kollektiivid on osa võtnud järgnevatest projektidest: „Rahvusvaeline mardijooksmine üle Eesti“, mille raames võõrustati marte „Boes and Merdules“ Sardiiniast. Toimus rahvusvaheline folkloori festival Baltika Järvamaa eelpidu. Järvamaa pärimuspäev „Suvisted Veteperes“. Korraldame pidusid, teatreid, ringijuhtide tänuõhtuid (nad on asendamatud) ja erinevaid võistlusi nii taidluses kui spordis. Teeme koostööd valla teiste allasutustega, Järvamaa kultuurinõukaja ja Rahvakultuuri keskusega.

Järgneva tegevusaasta eesmärgid:

* 2019 osaleda Laulu- ja tantsupeol „Minu arm“ kaheksa kollektiiviga.
* Säilitada piirkonnas rahvakultuuri ja -traditsioonilisi üritusi
* Leida sponsoreid traditsioonilistele üritustele
* Tihendada koostööd Järva valla teiste kultuuriasutustega.

Malle Lomp, Albu ja Ahula rahvamaja juhataja

**Ambla Kultuurikeskus**

Ambla Kultuurikeskuse alla kuuluvad Ambla kultuurimaja, Aravete kultuurimaja, Ambla noortekeskus, Aravete noortekeskus ja Albu noortekeskus.

Ambla Kultuurikeskuses on tööl direktori kt, kaks perenaist, noortekeskuste noortejuhendajad ning ringijuhendajad.

Ambla kultuurimajas tegutsesid 2018. aastal:

* näitering ANNE
* hoburing Kiigelandis
* loovtööring
* erivajadustega inimeste huviring

Aravete kultuurimajas tegutsesid 2018. aastal:

* memmede tantsurühm Vokiratas
* segarahvatantsurühm Kekutajad
* naisrahvatantsurühm Sebijad
* laste segarahvatantsurühm Pärlikesed
* showtantsurühm Flexi lastele
* pilliring „Meite laste pillituba“
* eakate klubi „Vokiratas“
* tehnikaring

2018. aasta oli Ambla Kultuurikeskusele edukas aasta. Kultuurimajade külastatavus oli hea nii sündmustel kui ka osalemine huviringides. Külastajaid ja huviringide osalejaid on igas vanuses nii Järva vallast kui naabervaldadest.

Toimusid tantsuõhtud, teatriõhtud, erinevad konkursid (Kratilood, laste lauluvõistlus), lusikapidu, noortekeskuste üritused ja palju muud. Koostööd tehti teiste Järva valla piirkondade kultuurimajade ja noortekeskustega. Huviringide juhendajate ja osalejate roll sündmuste korraldamise õnnestumisel on märkimisväärselt suur.

Ambla kultuurimaja saal, Ambla noortekeskus ja Aravete kultuurimaja saal said uued aknad. Lisaks sai Aravete kultuurimaja uue vaheukse. Tehti ka mitmeid pisiremonte.

Eesmärgid 2019.aastaks:

* kultuurimaja hoonete seisukorra parandamine
* koostöövõrgustiku edendamine Järva valla kultuuritöötajatega
* sündmuste kvaliteetne korraldamine
* osalemine laulu- ja tantsupeol
* traditsioonide jätkamine

Merle Trestip, Ambla Kultuurikeskuse direktori kt.

**Imavere Rahvamaja**

2018. aastal korraldati Imavere piirkonnas erinevaid kultuurisündmusi: traditsioonilised iga-aastased neist olid uusaasta vastuvõtu pidu, Eesti Vabariigi aastapäeva pidustus, laste muusikastuudio kontsert, rahvamaja sünnipäev, laste lauluvõistlus „Imavere laululind“, rahvusvaheline tantsupäev, jaanituli Saare-Kuusikus, mardipäeva kõnd-jooks, jüriöö jooks, laste motopäevad, Imavere kohvikutepäev, Hermani ja Eistvere külapäev, vanavanematepäev, heategevuslik lipsupidu, laste nimepäevapidu, Imavere piirkonna rahva jõulupidu ja koduste laste jõulupidu.

Suuremaid sündmusi toimus 2018.a. mitmeid. Imavere rahvamaja korraldas 2 maakondlikku rahvakultuuri žanripäeva: Järvamaa rahvatantsupäev ja Järvamaa memmede rahvatantsupäev „Simman läbi sajandi”. Pilistvere kihelkonnapäev toimus samuti Imavere rahvamaja korraldamisel.

Naisrahvatantsurühm Pillerpäkad Inga Väli juhendamisel osalesid suvel Europeade’l Portugalis ja esindasid ainsa tantsurühmana Järvamaad.

Imavere Tantsumemmed tähistasid 30. tegutsemisaastat Milvi Nõmmiku juhendamisel.

Rahvamajas on aasta jooksul eksponeeritud mitmeid harivad näitusi, teatrietendusi nii lastele kui täiskasvanutele. Toimunud on ka kultuurilised väljasõidud ja teemakohased koosviibimised.

Rahvamajas tegutsevad laste muusikastuudio, ehtering, noorte teatriring, rahvatantsurühmad Piilikesed, Päkakesed, Pillerpäkad ja Tantsumemmed. Kokku osaleb Imavere rahvamaja ringides 130 last, noort ja täiskasvanut.

Huvitegevuse toetuse tulemusena tegutsevad jätkusuutlikult laste rahvatantsurühmad ja õppimisvõimalus laulu erialal.

Materiaalse täiendusena lahendati rahvamaja saalis ja nõupidamisruumis akustika ja valgustuse probleem, paigaldades uued valgustid ja ripplagi.

Kogukonna motivaatoriks on mitmed traditsioonilised sündmused: vabariigi aastapäeval jagatakse Nutikate Laste Fondi stipendiume, isadepäeval peetakse pidulikult meeles aasta jooksul vallas sündinud lapsi, jõulude eel kutsutakse ühisele peole kokku koduste lastega pered.

Imavere piirkonna kultuurielu hoidmise nimel tegutseb Imavere Rahvamajas MTÜ Imavere Kultuuriselts.

Koos MTÜ Imavere Sotsiaalkapitaliga koostöös uurime ja talletame piirkonna kodulugu.

Vanemaealiste tegevust korraldab MTÜ Kuldne Sügis Külapäevi ja suuremaid sündmusi korraldatakse ühiste jõududega.

Imavere rahvamaja teeb tihedalt koostööd ka kooli, noortekeskuse, lasteaia, päevakeskuse, spordiklubi, Imavere kõrtsi, Eesti Piimandusmuuseumi ja kõigi teiste kultuuriellu panustavate ühendustega.

Õnnela Lees, Imavere kultuuritöö spetsialist

**Järva-Jaani Kultuurimaja ja muuseumid**

2018. aasta oli Järva-Jaani Kultuurimajale igati edukas. Viidi läbi ja osaleti paljudel üritustel, tegutsesid järgmised huviringid: laste laulu-mänguring, kuus liikumisrühma, naisrahvatantsurühm Taveri, tantsutrupid Ei me ette tea, Tuttuued naised, Jürid-Marid, uus naiste tantsurühm, segakoor, puhkpilliorkester, line tantsuring, arhailiste meeste ansambel, jooga treeningud, dixieland band.

Eelmine aasta oli väärikas EV100. juubeliaasta ja meie majas toimus selle puhul kümme täiesti erinevat kontserti ja kontsertsari sai väärika lõpukontserdi „Ilus oled maa mida armastan”, kus astusid teemakohaste laulude, tantsude ja pillimängudega üles kõik majas tegutsevad kollektiivid. Toimusid teatrietendused, kontserdid ja kinoseansid, üleval olid näitused, võõrustati külalisi, renditi välja ruume konverentsideks, spordivõistlusteks, perekondlike sündmuste läbiviimiseks. Korraldati väljasõite teatritesse.

Juhendaja Ülle Vaas: 2018. a. osales minu juhendatavates laste ja täiskasvanute tantsurühmades kokku 146 tantsijat. Esindasime Järva valla Järva- Jaani piirkonda maakonna laulu- ja tantsupeol, esinemisel Tallinna jõuluturul, Järva- Jaani tänavafestivalil andsime täispika kontserdi , osalesime eakate festivalil ja jõudsime täiskasvanute tantsurühmaga mitmetele suve ürirtustele esinema. Algas ka registreerimine ja repertuaari õppimised 2019. aasta suureks laulu- ja tantsupeoks „ Minu arm”.

Segakoor - juhendajad/dirigendid Heli Kark ja Pille Aloe:

Liikmeid 22. Kooriproovid toimuvad kord nädalas. Segakoor astus üles  Vabariigi aastapäeva jumalateenistustel kirikus, Järvamaa laulu- ja tantsupeol, surnuaiapühal Järva-Jaani kirikus ja maakonna vaimulikul laulupäeval Ambla kirikus. Läinud aastal kutsuti Järva-Jaani segakoor Anna kirikusse esinema. Astusime üles EV 100 kontserdil Järva-Jaani kultuurimajas. Toimusid kaks ühislaulmist. Üldlaulupeoks ettevalmistamise eesmärgil koos Koeru, Albu, Oisu ja Viimsi segakooridega. Osalesime Järvamaa segakooride päeval Järvako 2018. Heameelt teeb, et koori liikmete arv on hakanud suurenema, kollektiivil on pikk traditsioon korraldada igasuvine väljasõit vabariigi vaatamisväärsetesse paikadesse.

Järva-Jaani puhkpilliorkester - dirigent Teet Tihvan: Puhkpilliorkester on igal võimalikul moel mitmekesistanud meie kultuuripilti nii omas vallas, maakonnas kui ka vabariigis. Pillimängijaid on meil 10. Esineme vajadusel ka endisaegsetes tuletõrjevormides. Oleme üks kahest vabariigis toimivast tuletõrje puhkpilliorkestrist, aga ka üks kahest maakonna puhkpillorkestrist. Esinenud oleme aruandeaastal Järvamaa laulu- ja tantsupeol, vabariigi aastapäeva pidustustel, kooli aktustel. Meeldejäävamad esinemised olid Järva-Jaani Tänavafestivalil, Muuseumiööl ja III Filmilindifestivalil.

Väikelaste laulu-mänguring - juhendaja Heli Hark:

Laulumänguringis 3-4 aastaseid osalejaid 5 last ja 5-6 aastaseid 5 last. LMR lapsed esinesid laulupäeval ,,Laula kuis oskad", kevadkontserdil, valla uutele ilmakodanikele ja jõulukontserdil.

Naisrahvatantsurühm Taveri - Liikmeid 12, juhendaja Silva Kärner:

(TAnstuVEeretajateRIng) on memmede kategooriasse kuuluv rahvatantsurühm. Tantsurühma ajalugu ulatub aastasse 1994, mil esmakordselt alustati tegevust. Aja jooksul on rühmas tantsijaid vahetunud, kuid peamine eesmärk on tantsida oma tervise hoidmiseks ja rahvatantsu kui rahvakultuuri alaliigi säilitamiseks, hoidmiseks ja propageerimiseks Järva-Jaanis ja Järvamaal, kandes Järva-Jaani kihelkonna rahvariideid. 2018. aastal esineti Järva maakonna laulu- ja tantsupeol Paides, Järva maakonna eakate päeval Prandil ning maakonna memmede 4. rahvatantsupäeval Imaveres. Lisaks oleme esinenud Koeru laulu- ja tantsupäeval, Järva-Jaanis muuseumiööl Vanatehnika varjupaigas, Järva-Jaani tänavafestivalil, Järva-Jaani Kultuurimaja peol, mis oli korraldatud EV 100 aastapäeva ürituste sarjas ja eakate Päevakeskuse jõulupeol. Jõudumööda oleme panustanud esinemistesse, kuhu meid on oodatud. Rühma repertuaaris hoitakse 12 tantsu, millega on võimalik sisustada kuni 40-minutine esinemiskava. Taveri tähistab 2019. aastal oma tegevuse 25. aastapäeva.

Dixieland Band - orkestri vanem Märt Ibrus: Dixieland Band tegutseb Järva-Jaani kultuurimaja juures suvest 2017, viljeledes traditsioonilist dixieland muusikat. Mõnevõrra on pillide valik dixielandi tarvis muutunud (baritoni asemel tromboon, klarneti asemel tenorsaxofon), kaasatud on veel mängijaid spetsiifiliste instrumentide tarvis (sopransax, susafon), samuti basskitarri ja bandžo mängija. Pillid on üldiselt isiklikud, noodid oleme ise hankinud. Suvisel ajal on olnud kaks proovi nädalas, oktoobrist maini on dixi koosseis piirdunud ühe harjutuskorraga. Ringijuhendaja on Eino Tandre (s.1941), kes käib Järva-Jaanis Vao külast. Tal on seljataga pikk muusiku staaž Eesti juhtivates muusikaansamblites, pensionärina esivanemate koju tulnuna on ta aktiivselt tegutsenud ja valmis panustama ka edaspidi. Seni pole ta tasu ringijuhina saanud, ega ka transpordikulu kompensatsiooni. Oleme esinenud Järva-Jaani kultuurimaja üritustel, suvel lisaks Järva-Jaani laadal, vanatehnika varjupaigas ning ka vanasõidukite killavoori ürituste raames. Esinemas käisime lisaks Koeru laadal. Oktoobris andsime Järva-Jaani kultuurimajas täiemahulise kontserdi, seda EV100 juubeli kontsertsarja raames.

Joogakursus – Pamela Maran. Treeningus osaleb ka kaugemalt huvilisi, korraldatakse päevaseid laagreid meie majas.

Üritused:

* Traditsioonilised: vabariigi aastapäev, naistepäev, emadepäev, Jaanipäev, valla aastapäev, jõulukontsert ja aastalõpupidu.
* Suurima populaarsuse on saavutanud aastavahetuse suurüritus koos paljude üllatuskülalistega.
* Traditsioonilises Järva-Jaani laada - tänavafestivali kultuuriprogrammis esinesid kõik meie maja taidluskollektiivid.
* Teemaüritused: stiilipeod, noorteüritused, kontserdid jms kiirplaneeritavad ettevõtmised. Eraldi väärib märkimist Eesti Vabariigi 100. aastapäevale pühendatud kontsertide sari, mis kestis terve juubeliaasta.

Pikki aastaid on katkematult Järva -Jaanis kino näidatud. Viimastel aegadel jälle külastatavus tõusnud. Oleme taaselustanud kohvikkino variandi. Oleme leidnud võimaluse vähemalt näidata ära kõik Eesti uued filmid, mida publik tuleb meelsasti vaatama. Sel hooajal oleme teinud päevaseid seansse eakamale publikule, kui oleme neile sobiva filmi leidnud. Alustasime läbirääkimisi Kultuuriministeeriumiga kaasaegse digikino aparatuuri soetamiseks.

Kuna põhimääruse kohaselt kureerib kultuurimaja ka museaalset tööd, siis kajastab aastaaruanne ka seda.

Järva-Jaani Tuletõrje Seltsi allüksustele - tuletõrjemuuseumile, tuletõrjemuuseumi fondihoidla-näitusesaalile, laste tuletõrje mänguväljakule, kinomuuseumile, vanatehnika varjupaigale ja kitsarööpmelise raudtee muuseumvagunile oli aasta 2018 igati edukas. Ennetustöös küll lõpetasime palju aastaid etendatud rändnäitus-etenduse “Tuli lahti!” Selle asemel pakume preventsiooniesitlust “Ennetus eelkõige!” ja tulekustutusõpetust. Eksponaate vanatehnika varjupaika lisandus 19 ja kokku tänaseks on neid 504.Meie ettevõtmisi: jätkub projekt vanatehnikamuuseumi rajamine ja arendamine, jätkasime noorte päästealaringi rakendamist, valmistasime ette tööfrondi laste töö- ja puhkelaagrile. Osutasime Pitka matkale kaasabi, osalesime Tourest 2018-l, osutasime kaasabi teleseriaalidele Naabriplika ning Papad ja Mammad, osalesime uutes mängufilmides "Ükssarvik" ja " Hüvasti NSVL!" Osutasime kaasabi Valga maakonnamuuseumile, osalesime Muuseumiööl ja Jürivägi`il, korraldasime esitlusi Ennetus eelkõige Viru Küla seltsile ja noortelaagrile Segasumma suvila. Osalesime talgutel Teeme ära! ja osutasime abi üritustele "Meie pidu emadele" ning Pokereun 2018. Olime Soome sõprusvalla külaliste ühtedeks vastuvõtjateks ning Laia tänava laada ja tänavafestivali korraldamises osalejateks. Jätkuvalt osalesime MTÜ Türi - Tamsalu Matkatee ettevõtmistes. Viisime läbi ühisürituse Soome Miniklubiga ning korraldasime Väikesõidukite ja kummaliste kulgurite killavoori. Osutasime kaasabi üritusele Vaba Rahva Laul ning ettevõtmisele III Järva-Jaani Filmilindi Festival, aga ka ettevõtmisele Voose küla 777. Osalesime Järva valla saates Kuma Raadios, kohtusime Tartu Ülikooli turismiala tudengitega, meist ilmus pikem olukirjeldus Eesti Päevalehes.

MTÜ Järva-Jaani Muuseumi (asukohaga Orina mõisas) juhatuse liige Silva Kärner: Annetajate kaasabil on kogud saanud täiendust ning esemete ja väljapanekute korrastamisega tegeleme jätkuvalt. Muuseumisse on toodud ka endise Järva-Jaani valla materjalid. Järva-Jaani Muuseumil on oma veebileht, mida pidevalt täiendatakse.

2018. aasta suveperioodil oli mõis külastusteks avatud kuuel päeval, lisaks käis külastajaid veel 8 päeval. Tasuta külastajate hulgas olid Järva-Jaani Gümnaasiumi ja Peetri kooli õpilased (Järva valla spetsialistid ja esemete annetajad (kokku 86). Muuseumis käis väliskülalisi 66 (endised mõisaomanike järeltulijad). Külastajaid oli 2018.aastal kokku 181 inimest. Kuna mõisahoone renoveerimiseks ei ole piisavalt finantse, siis hoiame ruumid korras, kuid ei ole suutnud neid renoveerida vastavalt vajadustele. Näitusi pandi üles 3, neist muuseumi ruumides 3: Beebi riided ja esemed 1970tel-1980tel aastatel; Järva-Jaani vald 1991- 2017; postkaartide näitus. Lisaks uuendati stende koolitubades, mõisa ajaloo toas paigaldati haldajate nimede juurde vapid. Üles jäi näitus „Laulupeotule teekond koos järvajaanikatega”; pandi välja Järva valla uued ajalehed, täiendati raamatukogu. Korrastati väljapanekuid muuseumitubades. Järva-Jaani Gümnaasiumi looduse õpperajal viidi läbi 2018. aasta sügisel üks orienteerumismäng. Külastajate kõige suurem huvi on endiselt tehnika pöördlava vastu. Tänu küttesüsteemile on mõisahoonet võimalik külastada ka talvisel ajal, kui peaks vajadus olema.

Tuve Kärner, Järva-Jaani Kultuurimaja direktor

**Koeru Kultuurimaja**

Koeru Kultuurimaja on Järva valla Koeru piirkonna kultuuritarbimise võimaluste pakkuja ja kohaliku seltsielu edendaja, vahendades rahvakultuuri ning vastavalt võimalustele ka professionaalset kultuuri ja kunsti. Kindlal kohal on väljasõitude korraldamine statsionaaridesse. Kultuurimaja tegevus pakub enesetäiendamise ja ajaveetmise võimalusi nii kursuste, huviringide, kui ka muu meelelahutuse näol. Kultuurimaja all töötas 8 huvitegevuse ringi täiskasvanutele ja noortele. Lisaks kasutas kultuurimaja ruume ringide tööks Vahuküla näitering, Koeru Keskkool ja Minu Tantsukool, kes pakub tantsutreeninguid lastele ja noortele. Täiskasvanutele toimusid aeroobika, Shindo ja Zumba treeningud.

Koeru Kultuurimaja saal on üheks esindusürituste korraldamiseks kohaks Järva vallale, Koeru lasteaiale, koolile, muusikakoolile, raamatukogule ja pensionäride seltsingule ja arvestatav ürituste korraldamise koht ka maakonna mõistes.

Oluline väljund tegevuses on koostöö organiseerimine valla ja maakonna teiste kultuuri- ja haridusasutustega, piirkonna kultuurielu korraldamisel. Eraldi võib välja tuua Koeru kultuurimaja tegevuse ajalookonverentside korraldamisel koostöös Koeru muuseumi ja Ajakeskuses Wittensteiniga.

2018. aasta suuremaks ettevõtmiseks kujunes fasaaditööde teostamine. Objekti projekteeris Anmeri OÜ ja ehitab Laimerton OÜ. Objekti lõpetamine jääb 2019 aasta kevadesse.

Eva Linno, Koeru Kultuurimaja direktor

**Peetri Rahvamaja**

Peetri Rahvamaja eesmärgid ja põhiülesanded on: kultuuritraditsioonide järjepidevuse tagamine, rahvakultuuri säilitamine ja arendamine; kohaliku kultuurielu edendamine; kohalikele elanikele vaba aja veetmise, õppe- ja enesetäiendamise võimaluste pakkumine ja vabahariduslike koolituste korraldamine; kohaliku seltsielu edendamine; kultuuri vahendamine; rahvatervise valdkonna tegevuste arendamine; koostöö teiste organisatsioonidega piirkonna kultuuri- ja hariduselu korraldamisel; noorsootööalaste teenuste ja tegevuste osutamine ning korraldamine.

Rahvamajas on tööl üks juhataja ning ringijuhendajad.

Peetri Rahvamajas tegutsesid 2018. aastal järgmised huviringid: naisrahvatantsurühm Naabriplikad, sulgpallitreening, kergejõustiku treening, jooga ring. Lisaks toimuvad ka erinevad käsitööringid, kus tehakse helkureid, kaarte jms. Lisaks on avatud jõusaal mida on võimalus kasutada tööpäevadel igal ajal.

Hästi toimib koostöö Peetri kooliga ning raamatukoguga. Rahvamaja on enda alla võtnud ka eakate päevakeskuse, kellega koos käiakse kultuuri nautimas ka kaugemal. 2018 aastal käidi Paides teatris, külastati Narva linnust ja promenaadi ning käidi ERMIS ja tagurpidimajas. 2018 aastast on rahvamajas ka Peetri kool, nii et üritused ja nende läbiviimine on tihedas koostöös õpilastega. Rahvamajaga samas hoones tegutsevad ka mitmeid erinevaid asutused MTÜ Energia- ja Tervisekeskus, kes pakuvad lastele mängimiseks välja ruume, MTÜ Kareda taktikalise tegevuse liit, kes korraldab lasketreeninguid. Ürituste kohapealt on kõige suuremad Jaanituli ja Aastavahetuse pidu. Lastele korraldati suvel perepäev. Kaks korda aastas käib kohapeal ka rahvateater täiskasvanutele ja korra aastas lastele. Lisaks korraldab rahvamaja talguid, matkasid.

Rahvamaja ruumides remonti tehtud ei ole, niipalju kui juhataja ise on värvinud või korrastanud. Rahvamajal puudub korralik saal, seetõttu on esinejate leidmine keeruline protsess, samas on ka trepid pikad ja halvad, mis teeb eakamale publikule tulemise keeruliseks. Saali laval puudub valgustus, mis teatrite kutsumiseks on ülioluline. Tänu MTÜ Energia- ja Tervisekeskusele on rahvamajas alates 2018. aastast kööginurk, mille sisustas MTÜ. Rahvamaja poolt sai veetud vesi ja kanalisatsioon ning juhataja värvis enamuse seinu.

2019 aasta eesmärkideks on seatud uute ringijuhendajate leidmine, osalemine Järvamaa laulu- ja tantsupeol. Lisaks on Peetri rahvamajal suur roll Järvamaa Käsitööpäeva korraldamisel Müüsleris Kilplaste kojas. Plaanis on kutsuda erinevate valdkondade juhendajaid, et kohapealseid inimesi võimalikult palju harida ja silmaringi laiendada. Kindlasti kavatseme rohkem koostööd ning teha plaane koos Peetri kooliga, et üritused jõuaksid rohkemate inimesteni.

Getter Klaas, Peetri Rahvamaja juhataja

**Aravete Külamuuseum**

1986 aasta algul otsustas üks vanahärra Valter Kreisberg päästa Kurisoo mõisa hävimisest. Põhiliselt tema käterammu ja kolhoosi abiga materjalide osas, sai mõisahoone päästetud edasisest lagunemisest. Tal oli ka mõte teha sinna väike muuseum. Kogude kogumine algas 1989. aasta algusest ja sama aasta 9. juunil toimus muuseumi pidulik avamine külastajatele. Alguses oli ekspositsioon kolmes toas 250 esemega, nüüdseks on muuseum 11 ruumis. Ekspositsioonipinda 409 m2 ja hoidla 20m2.

Muuseum on külastajatele avatud neli päeva nädalas: esmaspäev, teisipäev, neljapäev ja reede (10.00-16.00). Enamasti küll ka kolmapäeval ja ettetellimisel saab külastada muudel aegadel. Muuseumi külastus on tasuta.

Muuseumikogude suurus 2018 aasta lõpuks on 18467 (+38 s.a.) säilikut, neist eksponeeritud 3859 (+23 s.a.).

Külastatavus: 2018.a. oli külastajaid 464, neist 431 gruppidena ja 33 üksikkülastajat. 65 alla 8 aastaseid lapsi ja 20 välisturisti. Hästi meeldib, et koolid (eriti Aravete kool) on leidnud tee meie muuseumi. Kurb, et meie lasteaia külastused 2018 aastal jäid hoopis väheseks.

Muuseumi töö:jooksvaid näitusi oma ruumides 3 (laste joonistuste näitus, vanavanemate lapsepõlvemaiustused, näitus rahvakunstimeister Tiia Kontuse valmistatud rahvariietest) ja osa võetud 2 näitusest Paide muuseumis.

Muuseumitunnid: korraldatud 11 korral, teemadeks: kodulugu-talutööd ja- tööriistad, Aravete kooli lugu 1858- ~1970, rahvakalendri tähtpäevad - jõulud, jõulumängud. Õpitubasid 2 korral: klaasimaal, krässi tegemine, piparkookide kaunistamine.

Üritused: väike talgupäev - lehtede riisumine.

Muud tööd muuseumis ja muuseumi ümber: aastaringi ahjude kütmine (8ahju), koristamine, küttepuude tegemine (saagimine-lõhkumine, ladumine), pargi riisumine lehtedest (2 ha), risu ja mahakukkunud okste koristus,1/3 pargi niitmine, peale niitjaid niitmata jäetud põõsaäärte niitmine, tuulemurtud puude saagimine ja koristus, talvel ka lume koristus.

Suureks mureks on hoone seisukord, ruumid on vaatamata kütmisele külmad ja niisked, katusel tihti läbijooksud, krohv seintelt pudiseb. Lootus, et hakataks renoveerima on kustunud, ruumide sanitaarremonti saab ehk ikka natuke teha.

Els Puolokainen, Aravete Külamuuseumi juhataja

**Ahula raamatukogu**

Teenindajate arv on 686 ja lugejaid on 169.

Ahula raamatukogu põhiliseks tegevuse on raamatute, ajakirjade ja ajalehtede laenutamine. 2018.aastal võttis Ahula raamatukogu osa Põhjamaade raamatukogunädalast, toimus küünlavalgel hommikulugemine ja sellele järgnes karneval lasteaia lastega.

Raamatukogu võtab osa A. H. Tammsaare nimelise kirjanduspreemia määramisest eesti kaasaegsele kirjanikule.

2018.aasta oli kultuuripärandi aasta. Raamatukogus on väljapanek „Hetk Järva Vallas“ mida saab koguaeg täiendada.

EV 100 ,raames kinkisime lugejatega 100 sõna Eestile. Kõige rohkem esitati sõna kallis, ema ja päike.

Omavalitsuse mõju kultuurielule on väike, aga koostöö kohalike asutustega, Ahula ja Kaalepi kuladega on hea.

Raamatukogus töötab üks täiskohaga töötaja, Ahula Raamatukogu juhataja.

Osalesin XVIII maaraamatukoguhoidjate päeval Kehtnas ja Rakveres Eesti raamatukoguhoidjate XII kongressil . Mis olid huvitavad ja silmaringi avardavad. Õppereis Hiiumaale koos loengute ja aruteludega. Väga huvitav oli Krista Kumber kes tutvustas lasteraamatid, Urmo Reitav Paide Gümnaasiumi direktor kes rääkis teemal „Tänapäeva noored“. Andres Kuusik kes rääkis „Turunduse ja kommunikatsiooni võimalused raamatukogus “Kes lausus, et turundus on silmade särama panemise kunst. Ulmekirjandusest rääkis Agur Karukäpp kirjaniku nimega Maniakkide Tänav.

Eesti Raamatukoguhoidjate ühingu Tänukiri ,aasta maaraamatukoguhoidja 2018 nominent.

Raamatukogu kuulub Järva Vallale. Raamatukogu tööd juhib juhataja ja kordineerib kogu struktuuriüksuse tegevust. Raamatukogu asub Ahulakülas lasteaiaga ühes majas. Raamatukogu ruumid on renoveeritud aastal 2017.

Liikumispuudega inimestel juurdepääs raamatukokku puudub. Liikumispuudega inimestele on senini raamatud koju viidud kas pereliikmed või teiste lugejatega saadetud. Kui liikumispuudega inimesel on raamatut vaja siis ta teenindamata ei jää.

Raamatukogul on olemas toimiv RIKS-i tarkvara.. Raamatukogul on olemas korralikud arvutid, printer- koopiamasin.

„Uus algus“ projekti raames kingiti raamatukogule lugejatele mõeldud uus arvuti tasuta.

Wi-Fi levik on halb, raamatukogu kasutaja praegu wi-fi-t kasutada ei saa. Loodan, et saan sellel aastal lahenduse.

Komplekteerimine toimub Järvamaa Keskraamatukogu komplekteerimisosakonna kaudu ja vastavalt raamatukogu töökorralduse juhendile. Kogu täiendamine on pidev ja tuleb arvestada ka lugejaskonna soove vajadusi ning põhimõtteid, et igale lugejarühmale midagi. 2018, aastal täienes fond 268 teaviku võrra, annetusi on oli 20. Nii, et annetuste osakaal on väga väike. Eelistuseks on siiski eesti kirjandus.

Auviseid juurde 2018.aastal ei tulnud, ei ole ka vajadus.

Mahakandmisele läks 221 raamatutja üks audiaalteavik, põhjuseks lagunenud.

Kaja Leidtorp, Ahula Raamatukogu juhataja

**Albu raamatukogu**

Aasta oli stabiilne. Kõik tavaks saanud üritused toimusid. Rõõmu teeb see, et viis lugejat rohkem kui eelmisel aastal leidsid tee raamatukokku. Ka külastused ja laenutused on pluss märgiga. Kurb on see, et laste laenutused ja külastused vähenesid. Igal aastal on koolis õpilasi natuke vähem ja noored on ka tublid nutiseadmete kasutajad. Sellest ka kehvemad lugemistulemused.

Raamatukogu tegevus omavalitsuse kultuurielule on positiivne. Ma pole märganud, et mõni teine asutus vallas raamatukogu teenust pakkuks. Inimese ja raamatu kokku viimine jääb raamatukogude ülesandeks.

Albu raamatukogus ei muutunud lahtioleku ajad. Raamatukogu on avatud neljal päeval nädalas.

Raamatukogu nõukogu uues vallas ei ole. Varem oli nõukogu.

Raamatukogus on 0,75 ametikohta ja avatud lugejatele neljal päeval nädalas. Saime uue arvuti programmist „Uus algus”. Parandati Wi-Fi levi ala.

Kogu täienes 163 uue raamatuga ja 2 raamatut kingiti. Püüan tasakaalu leida laste ja täiskasvanute raamatute tellimisel ja samuti ilukirjanduse ja teatmekirjanduse vahel. Kogu täienes 163 uue raamatuga ja 2 raamatut kingiti. Mahakandmisele läks 223 eksemplari

Lugejaid on 152, laenutusi 2646

Pea kõik suulised ürituse on korraldatud noortele ja lastele. Täiskasvanutele rääkis oma lugusid Küllike veede. Raamatukogus oli Tiiu Saaristi fotonäitus „Märgatud hetk”, omavalmistatud jõulukaartide näitus.

Raamatukogus on väljas olnud raamatuväljapanekud: Eesti-100, 14. märts- emakeelepäev;Meie looduskaunis Järva vald; Nobenäppudele;jne.

A.H. Tammsaare preemia žüriis teeme koostööd valla raamatukogude ja A.H.Tammsaare muuseumiga. Sagedased külalised raamatukogus on lasteaia lapsed ja Albu Põhikooli õpilased

Silvi Väinsalu, Albu Raamatukogu juhataja

**Ambla raamatukogu**

Ambla raamatukogu teenindatava piirkonna elanike arv oli 2018. aastal 657 inimest. Ambla raamatukogu põhieesmärgiks oli jätkuvalt teavikute komplekteerimine, säilitamine ning lugejatele kättesaadavaks tegemine, mille kõrval on üha olulisemaks muutumas ka vaba aja veetmise võimaluste pakkumine erinevas vanuses inimestele. Raamatukogu pakub põhiteenusena raamatute ja perioodika laenutamist; raamatute, perioodika ja avaliku internetipunkti kohalkasutamist ning koopiate tegemise/printimisteenuse pakkumist.

2018. aasta oktoobris vahetus Ambla raamatukogu direktor. Uus direktor osales maakonnaraamatukogu aasta viimasel seminaril ning läbis Tartu Ülikooli e-kursuse „Infopädevus“. Novembris esindas direktor raamatukogu kahel etluskonkursil, olles žüriiliikmeks. Ametisoldud pea kolme kuu jooksul toimus raamatukogus kaks üritust – ettelugemine lastele (viis osalejat) ning raamatutest kuusepuu ehitamine (neli osalejat). Toimus ka üks raamatukogutund, kus osalesid Ambla-Aravete kooli 7. klassi viis õpilast koos õpetajaga.

Ambla raamatukogu oli avatud kolmel päeval nädalas – kolmapäeviti ja neljapäeviti ajavahemikus 10.00-17.00 ning reedeti ajavahemikus 10.00-14.00. Iga kuu viimasel reedel oli raamatukogu suletud sisetöödeks, s.t fondi korrastamine jms. 2018. aastal oli raamatukogu avatud ligikaudu 124 päeval.

Raamatukogu asub Ambla kultuurikeskusega ühes hoones, esimesel korrusel, mistõttu on tagatud hea ligipääs ka liikumispuudega inimestele. Raamatukogu külastajad on erinevas vanuses inimesed.

2018. aastal olid Ambla raamatukogu koostööpartneriteks lähipiirkondade raamatukogud (Ahula, Albu, Aravete, Käravete), Ambla-Aravete kool, kohalik omavalitsus, Järvamaa keskraamatukogu, Ambla kultuuri- ja noortekeskus.

Fondi suuruseks oli 2018. aasta algul 10814 eksemplari, aasta jooksul lisandus 298 eksemplari, kustutati 230 eksemplari ning aasta lõpul oli raamatukogus 10882 eksemplari. 2018. aastal oli aktiivseid lugejaid 123 (2017. a oli 126), kes külastasid raamatukogu 1203 korral (2017. aastal 1266 korda) ning laenutasid aasta jooksul 3247 teavikut (2017. aastal 2957 teavikut). Raamatute komplekteerimisel eelistati Eesti kirjanike teoseid, väärt aimekirjandust, laste- ja noorsookirjandust ning heatasemelist ajaviitekirjandust. Samuti arvestati teeninduspiirkonna soovide, eelistuste ja vajadustega. Jätkuvalt kiletati pehmekaanelisi teavikuid, mis võimaldab neil kauem esteetilistena säilida.

Eleri Kang, Ambla raamatukogu direktor

**Aravete Raamatukogu**

Aravete raamatukogu teenindab Aravete aleviku, Maarjamõisa küla, Sääsküla, Kurisoo küla ja Mägise küla elanikke. Teeninduspiirkonna elanike arv oli 963. Teeninduspiirkonna elanike arv vähenes aasta jooksul 54 inimese võrra. Ilmnesid elanikkonna vähenemisest ja vananemisest tingitud mõjud raamatukogule. Pingutada tuli olemasoleva lugejaskonna nimel. Oma töös tuleb lähtuda kohalikest oludest, arengueesmärkidest ja lugejate soovidest. Raamatukogutöö tulemuslikust näitab see, kui palju inimesi sellest tegevusest osa saab.

Raamatukogu põhiülesanded olid kvaliteetse raamatukoguteenuse pakkumine, kohaliku kultuuripärandi säilitamine ja tutvustamine, lugejate raamatusoovide rahuldamine (vajadusel kasutasin RVL-i), suhtlemine, lugeja suunamine raamatute juurde, elanike juurdepääsu tagamine infoallikatele, raamatufondi täiendamine, säilitamine ja korrashoidmine, koostöö lasteaia, kooli ja hooldekoduga, suuliste raamatuürituste ja uudiskirjanduse, isiku-ja teemanäituste ja väljapanekute korraldamine.

Haldustegevuses midagi uut 2018. aastal ei olnud. Ees seisab kolimine uutesse ruumidesse ja remonditöid ei olnud enam mõtekas teostada. Ruumid on rahuldavas olukorras, soojad ja lausa midagi silma häirivat pole. Elektrisüsteemiga oli probleeme. Ruumipuuduse tõttu tuli leida võimalusi vähemlaenutatud raamatute ümberpaigutamiseks.

Komplekteerimise tulemusena on Aravete raamatukogus arvukas teatmeteoste kogu, mis võimaldab vastata temaatilistele päringutele ja on abiks õppijatele õppematerjali otsimiseks ja kasutamiseks. Piisavalt sain juurde tellida ajaviite- ja lastekirjandust.

Raamatukogu sai 2018. aasta jooksul komplekteerimisosakonna kaudu juurde 280 raamatut, 21 nimetust ajakirju ja 7 nimetust ajalehti. Komplekteerimisel oli prioriteediks eesti ilukirjandus, eestit puudutav kirjandus, valikuliselt teatmekirjandus, lastekirjandus ja tõlkeilukirjandus Aasta lõpuks oli fondis 12 831 raamatut Raamatuid ja ajakirju kokku 12 924.

Raamatukogutöös on palju rõõmustavat, on ka väiksemaid probleeme. Ei ole tekkinud teravaid vastuolusid ja mittemõistmisi. Igale raamatukogule pakub rõõmu, kui lugejad on rahul, ent ei ole ka midagi halba, kui öeldakse välja mis muutmist ehk korrigeerimist vajaks.

Ene Lõõnik, Aravete Raamatukogu juhataja

**Imavere Raamatukogu**

2018. aasta tähtsamad sündmused Imavere raamatukogus:

* Paigaldati raamatukogusse Reinhold Kamseni stend. Stendi materjali panin kokku mina ja selle tegi valmis ning paigaldas OÜ Fast Com Reklaamikompanii Tartust. Tegevust rahastas LEADERi Lõuna-Järvamaa koostöökogu projekti „Imavere kool kui kogukonna keskus ja ajaloopärandi kandja“ raames.
* Raamatukogu sai uut mööblit: istumispatju, tumbasid ja toole.
* Infotehnoloogia valdkonnas õnnestus 2018. aastal saada multifunktsionaalne printer, millel lisaks printerile on ka skänner ja paljundus.
* Suurematest üritustest toimus raamatukogus kolmandat aastat kohalike inimeste käsitöö näitus-müük, ning seekord õnnestus selle raames teha korjandus kodututele loomadele.
* 2018. aasta oli Imavere raamatukogus sündmusele Eesti Vabariik 100 pühendatud. Oli mitu näitust Eesti sajanda aastapäeva teemal. Samuti on raamatukogu kaunistatud terve aasta jooksul saja sini-must-valge rukkilille õiega.

Tähtsamad üritused olid:

* Rahvusvaheline lasteraamatupäeva tähistamine
* Esimene raamatukogutund I klassi lastele
* R. Kamseni sünniaastapäeva tähistamine
* Lasteaia lapsed raamatukogupäevade ajal raamatukogus
* Koolilapsed raamatukogupäevade ajal raamatukogus
* Reinhold Kamseni stendi avamine raamatukogus
* Jõulune käsitöö näitus-müük

Raamatukogus oli välja pandud 36 raamatunäitust ja väljapanekut. Pooled neist olid pühendatud kirjanikele või raamatu illustraatoritele, kellel oli tähtpäev. Samuti kalendri tähtpäevadega seotud näitused ja seoses teemadega mis tunduvad lugejaid huvitavat. Igal aastal panen uue aasta algul välja raamatud „Läbi eelmise aasta populaarsemad raamatud Imavere raamatukogus“. Läbi aasta oli väljas näitus „Eesti Vabariik 100, meie armas kodukant 100“. Ülalpool olid mainitud laste üritused, nendest R. Kamseni stendi avamine oli väga armas üritus ning nii tore, et meil on nüüd jääv näitus meile armsast lastekirjanikust.

Raamatukogus toimusid raamatukogutunnid nii põhikooli kui ka lastaia lastele.

Avatud on Imavere raamatukogu esmaspäevast neljapäevani kella 10.00 – 17.00 ja reedel 9.00 – 16.00. On üks täiskohaga, raamatukogundusliku haridusega töötaja.

Remondivajadust ei ole, kuna raamatukogu sai täieliku remondi 2016. aastal. Asukoht on raamatukogul väga hea, küla keskel. Ühes majas asuvad koolimaja, rahvamaja, võimla, noortekeskus ja raamatukogu.

Kokku sai raamatukogu uusi raamatuid 636 eks, selleks kulus rahalisi vahendeid 9631 eurot.

Ajalehtedest käis: Järva Teataja, Maaleht ja Postimees ja ajakirjadest 10 nimetust. Tundub, et inimesed on valikuga rahul.

Lugejaid oli 2018 aastal 287, külastusi 4567 ja laenutusi 4167.

Kuna asun koolimajaga ühes majas ja raamatukogus asub ka postipunkt, siis on inimeste liikumist päris palju. Muutused eeltoodud arvudes võrreldes 2017. aastaga, ei ole suured.

Allika Jüris, Imavere raamatukogu juhataja

**Järva-Jaani Raamatukogu**

Järva-Jaani Raamatukogu on Järva valla hallatav asutus, mis teenindab Järva-Jaani alevi ja ümberkaudsete külade Jalalõpe, Jalgsema, Kagavere, Kuksema, Metsataguse ja Seliküla elanikke.

Järva-Jaani raamatukogu eesmärgiks on tagada teeninduspiirkonna elanike juurdepääs kirjandusele, toetada õppimist ja enesetäiendamist ning rahuldada kõigi teeninduspiirkonna huvigruppide info- ja lugemisvajadusi. Raamatukogu teenused on teavikute ja perioodika koju laenutamine ning kohapeal kasutamise võimaldamine, infopäringutele vastamine, arvuti ja interneti kasutamise võimaldamine, printimine ja valguskoopiate valmistamine. Raamatukogus on võimalus kasutada Wifit. Avalikule teabele on juurdepääs tasuta.

Raamatukogu teeninduspiirkonnas elas 2018. aastal 1 263 inimest. Raamatukogu eelarve oli 30 229 eurot. Töökohti oli raamatukogus 1,5. Komplekteerimisele kulus 9239 eurot (teavikud + perioodika), sellest riigilt saime 2 419 eurot.

Raamatufond täienes 2018.aastal 637 eksemplari võrra, millest kingitusena saime 57 eksemplari.

Perioodikat käis raamatukogus 63 nimetust, millest kingitusena saime 17 nimetust. Mahakandmisele läks 30 lagunenud eksemplari raamatuid ja 56 aastakäiku aegunud perioodikat.

Raamatukogu oli avatud E,T, N 10.00-17.00, K 10.00-18.00 ja R 9.00-17.00

2018. aastal oli Järva-Jaani raamatukogul lugejaid 594, neist lapsi 166 (kuni16a). Külastusi oli 6 434, neist lapsi 1 710, virtuaalkülastusi (koduleht) oli 1 175. Laenutusi oli 15 641, neist lastele 1 755.

Lugejate paremaks teenindamiseks tellisime RVL teel 299 puuduvat teost teistelt Järva valla raamatukogudelt, Järvamaa Keskraamatukogult ja Eesti Rahvusraamatukogult.

Vastasime 92 infopäringule. Viisime läbi 34 raamatuüritust, millest 27 olid raamatunäitused ja -väljapanekud. Koolitusi viisime läbi 6 (ekskursioonid ja raamatukogu tutvustused). Kokku osales üritustel ja koolitustel 224 osavõtjat, neist lapsi oli 138.

Ürituste osas tegime koostööd Järva-Jaani Lasteaiaga ,,Jaanilill”, Järva-Jaani Gümnaasiumiga ja Järva-Jaani Päevakeskusega.

Tasulisi teenuseid (koopiate valmistamine, printimine) osutasime kokku 22 euro ja 90 sendi eest.

Raamatukogu töötajad võtsid osa kolmest Järvamaa Keskraamatukogu poolt korraldatud seminarist - õppepäevast ja kaheksast Järva valla poolt korraldatud koosolekust.

Merike Kanarbik, Järva-Jaani Raamatukogu juhataja

**Kareda Raamatukogu**

2018. a. elas Kareda raamatukogu teeninduspiirkonnas 607 inimest.

Raamatukogu eelarve kulud olid kokku 15 230 €, s.h. raamatusoetusraha 1 770 €, millest riigilt saadi teavikute ostmiseks 1 140 €.

2018. a. oli raamatukogus suur muudatuste aasta: seoses Peetri Kooli kolimisega haldushoonesse, koliti raamatukogu ruumid Peetri alevikus, Kareda Valla Maja II korruselt I korruse avatud fuajeesse. Selleks tehti ainult hädavajalikud ümberehitused. Aasta jooksul lisandus uusi lugejaid, suurenes külastuste ja laenutuste arv, kuna raamatukogu asub I korrusel ning need, kes külastavad perearsti või valla teeninduskeskust, tulevad mööda minnes ka raamatukogusse. Laenutusi mõjutas ka kooli kolimine samasse majja. Ühtlasi on tagatud nüüd juurdepääs liikumispuudega inimestele.

Raamatukogus on avatud Omniva postipunkt, mis võimaldab piirkonna inimestel saada posti-teenuseid (tellida ajakirjandust, osta postmarke ja ümbrikke, maksta makse, kätte saada ja saata pakke, saata kirju jms.).

Aktiivseid lugejaid on 157, võrreldes 2018. a. lisandus 34.

Külastusi 1 474 (2017. a. 1 155)

Laenutusi 2 451 (2017. a. 1 816).

Raamatukogus on tööl 1 inimene, raamatukogu juhataja. Kahjuks ei leitud võimalust töötaja töökoormust ka 2018.a. suurendada (töökoormus 0,6) ning seetõttu on raamatukogu avatud ainult kolmel päeval nädalas. Kokku 157 päeva aastas.

Kogude komplekteerimisel on prioriteetideks Eesti autorite ilukirjandus, samuti laste- ja noorsookirjandus. Tellitakse ka välisautorite teoseid, populaarteaduslikku ja väärtkirjandust, võimaluse piires ka hobisid toetavat kirjandust. Lisandus 143 raamatut, raamatute kogu suurus on 15 759.

2018. a. annetati kokku 22 teavikut. Järvamaa Keskraamatukogust saabus annetusena 10 raamatut.

10 teavikut on annetanud eraisikud.

Seoses ümberkolimisega kanti maha suurel hulgal topelteksemplare raamatuid (576) ja vanu ajakirju (92 aastakäiku).

Raamatukogus oli 1 näitus „Tammsaare on öelnud” ja 4 üritust. Kõige menukam oli 2. aprillil 2018 toimunud kohtumine kirjanik Wimbergiga, mis oli eelkõige lastele ja noortele suunatud üritus. Kokku osales sellel üritusel 30 last ning 8 täiskasvanut. Kirjanik oskas oma emotsionaalse esinemisega lapsi paeluda.

1. detsembril toimus Kareda raamatukogus Järva valla raamatukogude töötajate kohtumine. Tutvuti uutes tingimustes (avatud raamatukogu) töötava Kareda valla raamatukogu töökorraldusega.

Türi raamatukogu direktor Astrid Karpender rääkis tööst peale Türi valla raamatukogude ühendamist.

Raamatukogu juhataja osales Järvamaa Keskraamatukogu poolt organiseeritud õppereisil Hiiumaale, täiskasvanuhariduse piirkondlikul koostööseminaril jt. infopäevadel.

Terje Kuusmann, Kareda raamatukogu direktor

**Karinu raamatukogu**

Karinu piirkonnas oli 2018. aastal elanike arv 260. Neist lugejate arv 57.

Lugejad 57, laenutusi 2614, külastusi 910.

Kuna lugejate arv on langenud on ka külastused ja raamatute laenutused natuke langenud. Üldine laenutus tänu perioodika laenutusele on tõusnud. Perioodikat loetakse hästi. Lugejad on suures enamuses vanemad inimesed. Mõned lugejad on surnud. Mõned lapsed lõpetanud kooli ja läinud mujale. Võib siiski öelda, et lugejad on harjunud raamatukogus käima. Kui ka alati ei laenutata, loetakse lehti või aetakse niisama juttu. Raamatukogu ja külamaja ongi ainukesed kohad Karinul, kus saab veel koos käia.

Raamatukogus oli seisuga 01.01.2018 9987 raamatut ja 1 auvis. Aastal 2018 tuli juurde 121 raamatut, neist kingitud raamatuid oli 13. Maha ei kantud ühtegi raamatut. Ajalehti käis raamatukogus 4 nimetust ja ajakirju 11 nimetust. Ajalehti ja ajakirju loetakse hästi. Raamatukogu sai juurde kaks raamaturiiulit.

Olen korraldanud 11 raamatunäitust. Neist lastele 1 näitus.

Ilme Murumaa, Karinu raamatukogu raamatukoguhoidja

**Koeru Raamatukogu**

Koeru Raamatukogu tegutseb aastast 1909.

2012. aastast on Koeru raamatukogu alla liidetud harukogudena ka Vao ja Ervita raamatukogu. Ühine eelarve 2018. a. oli 55,58 tuhat eurot, sellest kulus personalikuludeks 37,82 tuhat ja 11,90 tuhat raamatute ja ajakirjanduse tellimiseks (sh 3,93 tuhat riigilt saadud raamaturaha). Raamatukogu asub Koeru kultuurimaja II korrusel 112 ruutmeetril.

Koeru Raamatukogus teenindab kaks raamatukogutöötajat. Elanikke teeninduspiirkonnas 1 309. Raamatukogu oli avatud 254 päeva, raamatukogu kasutas 669 inimest so pool elanike arvust. Nende hulgas 217 last kuni 16.a. Juurde saadi 522 uut raamatut, telliti aastaks 17 ajakirja ja 7 ajalehte. Koju laenutati 16 463 raamatut, oli 325 raamatukogudevahelist laenutust, 3 074 kohallaenutust. Lisaks koju- ja kohallaenutustele võeti osa raamatukogu üritustest, koosolekutest, lastele ettelugemistest, kasutati arvutit, printerit, skännerit. Kohapeal loeti ajakirjandust, õpilased veetsid aega joonistades ja lugedes enne bussile minekut jm. Vastati 218 päringule, korraldati 35 raamatute väljapanekut/näitus. Tehti koostööd lasteaia, kooli ja kultuurimajaga. Raamatuid 2018. a. lõpuks oli arvel 20 780.

Koeru Raamatukogu töötajad juhivad ka 1975. aastal raamatukogu juures alustanud 32- liikmelist raamatuklubi Vaimuvalgus. Keskmiselt korraldatakse igas kuus üks suurem kirjanduslik või kultuurilooline üritus.

Vao raamatukogu

2018 oli hea aasta. Külastusi 3018, lugejaid 156, laenutusi 7477.

Teeninduspiirkonna elanike arv suurenes 13 inimese võrra. 2017. aastal oli elanikke 376, siis 2018. a 389 elanikku.

Vao raamatukogu põhiliseks tegevussuundateks on oma piirkonna elanike teenindamine, mis hõlmab nii raamatute laenutamist, informatsiooniga varustamist, ürituste läbiviimist ja elavdada Vao piirkonna kultuurielu ning kaasata inimesi aktiivselt meie tegemistesse.

Raamatukogu on kogukonna kokkusaamisekeskuseks, sest juba praegu teeme koostööd lasteaiaga, kultuuriseltsiga, kooliõpilastega, kohalike asutustega. Vao külas ei ole kauplust.

Raamatukogu on kõikidele külastajatele avatud 40 tundi nädalas T-R 9.30-18 L 10-16 P, E suletud.

Raamatukogule suurt remonti plaanis ei ole. Raamatukogu on kolmetoalises korteris, kogupindala 77.0, sellest kasulikku pinda on 70,0 ruutmeetrit. Aknad ja elektrijuhtmestik vahetati 2007. aastal.

Maja keldris on keskkütte katel. Köetakse puude ja kivisöega. Maja katel vahetati 2015. a. Koeru kommunaali poolt. Majal on eterniitkatus. Trepikoja aknad vajavad väljavahetamist. Trepikoda peale korter nr.1 põlengut vajab remonti.

Ly Vihtol, Koeru Raamatukogu direktor

**Koigi Raamatukogu**

Koigi raamatukogu tegutseb aastast 1907.  Koigi raamatukogu asub ambulatooriumi majas Mõisavahe tee 1. Asukoht on hea, kuna asub peatänava alguses. Samas majas töötavad veel perearst, hambaarst, kultuuriselts. Raamatukogu kasutada on 5 ruumi: 2 fondiruumi, 1 lugemisruum, (koos arhiivinurgaga), teenindus (koos AIP arvutitega) ja metoodiline ruum. Ruumid on jäänud raamatukogule kitsaks. Uutele raamatutele on riiulitel raske ruumi leida. Probleemi võimalik lahendus oleks metoodilise ruumi kasutusele võtmisega fondiruumina, kuid see eeldab remonti.

Koigi valla arengu plaanis oli raamatukogu ruumide renoveerimine või raamatukogule uue asukoha leidmine.  2018. aastal remonti ei tehtud. Hetkel ei ole tagatud puudega inimeste juurdepääs raamatukogusse. Ratastooliga raamatukokku ei pääse. 2018. aastal paigutati treppidele käsipuud. Väike lastel ja vanuritel on turvalisem treppidel liikuda.

2018. aastal oli Koigi piirkonnas 705 elaniku.

Teenindatavate arv 676

Kasutajaid oli 235, neist 190 täiskasvanud ja 89 lapsed.

Külastuste arv 2771;

Kohallaenutuste arv 113;

Kojulaenutuste arv 5164, sh lapsed 576, sh. ilu- ja lastekirjandus  3338, sh. ajalehed ja ajakirjad 1233;

Näituste ja väljapanekute arv 15;

Ürituste arv 17, üritustel osalejate arv 246.

Koigi raamatukogus käivad vabaaega veetmas päevasel ajal pensionärid, vahel tehakse käsitööd ja vahetatakse kogemusi ja elutarkusi. Loetakse ajalehti ja ajakirju. Peale kooli tulevad lapsed. Noortekeskus on kohe üle tee, ka seal on palju lapsi. Kes tahab rahu ja vaikust, see tuleb ikka raamatukokku. On ka lapsi kes teevad lugemistoas oma koolitöid.

Malle Kreek, Koigi raamatukogu juhataja

**Käravete raamatukogu**

Käravete raamatukogu teenindatava piirkonna elanike arv oli 2018. aastal 348 inimest. Käravete raamatukogu põhiliseks tegevussuunaks 2018. aastal oli jätkuvalt teavikute (raamatud, ajakirjad, ajalehed) komplekteerimine, säilitamine ning lugejatele kättesaadavaks tegemine, samuti avaliku internetipunkti teenuse pakkumine. Üha suuremat osakaalu ja olulisust on saavutamas vaba aja veetmiseks erinevate võimaluste pakkumine lastest eakateni, sest Käravetel täidab raamatukogu suures osas kogukonnakeskuse rolli.

2018. aasta oktoobris toimus Käravete raamatukogu direktori vahetus. Uus direktor osales maakonnaraamatukogu aasta viimasel seminaril ning läbis Tartu Ülikooli e-kursuse „Infopädevus“. Novembris esindas direktor raamatukogu kahel etluskonkursil, olles žüriiliikmeks. Ametisoldud pea kolme kuu jooksul toimus raamatukogus kaks üritust – ettelugemine lastele (kaks osalejat) ning raamatutest kuusepuu ehitamine (üks osaleja).

Partneriteks olid 2018. aastal Käravete külamaja; Ambla kultuurikeskus; Ambla, Ahula, Albu ja Aravete raamatukogud; kohalik omavalitsus; Järvamaa Keskraamatukogu; Järva valla õpilasmalev jt.

Käravete raamatukogu oli avatud kahel päeval nädalas: esmaspäeviti ja teisipäeviti ajavahemikus 9.00-16.00 ehk 14 tundi nädalas, kokku oli raamatukogu avatud 2018. aastal ligikaudu 88 päeval.

Fondi suuruseks oli 2018. aasta algul 9278 eksemplari, aasta jooksul lisandus 157 eksemplari ning kustutati 228 eksemplari – aasta lõpul 9207 eksemplari raamatukogus. 2018. aastal oli 68 aktiivset lugejat (2017. a oli 93), kes külastasid raamatukogu 720 korral (2017. a - 1084) ning laenutasid aasta jooksul 1966 teavikut (2017. a - 2658). Vaatamata sellele, et näitajad olid 2018. aastal langustrendis, on raamatukogu olemasolu Käravetel väga oluline ja seda just eakate seas – 60+ vanuses inimesed laenutasid 2018. aastal 1519 teavikut ehk nende laenutused moodustasid kogu laenutuste arvust ca 77%.

Jätkuvalt kiletatakse pehmekaanelisi raamatuid, et nad säiliksid esteetilisena. Väikeste külaraamatukogude jaoks on oluline koostöö lähipiirkondade raamatukogudega, mis võimaldab raamatukogudevahelise laenutuse näol tellida soovitud raamatuid, mida oma raamatukogus pole, teistest raamatukogudest.

Eleri Kang, Käravete raamatukogu direktor

**Päinurme raamatukogu**

Päinurme raamatukogu eelarve on hirmutav, 2018 aastal 29 667,88, sellist eelarvet ei ole isegi suurtel kogudel. Põhjus on selles, et kogu maja elekter on arvestatud raamatukogu eelarvesse, samuti on probleeme ka soojusega. Enamus kuludest on majanduskulud s.o. 67%. Majas on peale raamatukogu veel Nurme Kool, AO kauplus, Päevakeskus ja arstipunkt.

2018 aastal elas piirkonnas 228 inimest, lugejaid oli 105 s.o. 46% elanikkonnast. Lapsi lugejaid oli 22.

Külastusi oli 2662, sellest lastele 301 ja laenutusi 2856, sellest lastele 153. Kohallaenutusi (ajalehtede lugemine) oli 114.

Infopäringuid 41, AIP-i kasutati 166 korda. Arvutit kasutatakse arvete maksmiseks, kirjade lugemiseks, bussipiletite ja bingopiletite ostmiseks. Põhikasutajad on täiskasvanud. Lugejate kasutuses on 1 arvuti mis on varustatud ID lugejaga. WiFi raamatukogus puudub aga see ei ole probleemiks. Riist- ja tarkvaraga võib rahule jääda, ühendus on kahjuks aeglane. Saab printida, paljundada ja skännida. Paljundamine ja printimine on tasulised, vastavalt 0,06 ja 0,13€.

Raha raamatute tellimiseks oli 1478, sellest 459€ oli riigiraha. Perioodika tellimiseks oli 882€. Raamatukogu sai 137 uut raamatut ja perioodikat 13 nimetust. Mahakandmisi oli 250 eksemplari. Raamatufond aasta alguseks 7407. Raamatud on kallid, raha selleks on vähe aga erilist probleemi pole olnud, sest saab kasutada RVL-i. 2018 aastal laenutas Päinurme raamatukogu 102 raamatut välja teistele kogudele, sisse laenutusi oli 33 Koigist, Imaverest, Karedalt, Käsukonnast, Roosna-Allikult, Järvamaa Keskraamatukogust, Pärnu Keskraamatukogust.

Põhilisteks üritusteks on raamatunäitused ja väljapanekud. Väljapanekuid on kalendritähtpäevadest ja kirjanike juubeliteks. 2018 aastal 14 raamatuüritust.

Raamatukogus on 1 suur ruum kuhu saab teha suuremaid näitusi, 2019 aastal oli Pille Tammela maalide ja illustreeritud raamatute näitus. Raamatukogus on stend, kus on jooksva kuu tähtsündmused kirjas.

Võtsin osa 4 keskkogu poolt korraldatud seminarist ja õppereisist Hiiumaale.

Iga kuu võtab valla sotsiaaltöötaja raamatukogus abivajajaid vastu. Kuna raamatukogus ruume jätkub siis asub ühes ruumis taaskasutus, sinna saab tuua taaskasutuseks asju „Ühe mehe vana on teise mehe uus...“. See on tasuta vahetus ja ei kuulu otseselt raamatukogu töö juurde aga külastada saab raamatukogu lahtioleku aegadel, samuti on lood ka dušširuumiga, mis on kahjuks täielikult amortiseerunud ja vajaks remonti. Vajadusel mõõdan vererõhku ja veresuhkrut.

Mall Lavrikov, Päinurme raamatukogu juhataja

**Aravete Spordi- ja Tervisekeskus**

Aravete Spordi- ja Tervisekeskuse (STK) haldusala on Järva valla Ambla piirkonna spordirajatiste korrashoid ja arendamine, rahva- ja tervisespordiürituste organiseerimine ja tervislike eluviiside propageerimine, maakondlikest, vabariiklikest ja rahvusvahelistest spordiüritustest osavõtt ja nende organiseerimine, erinevate spordialade huviringide töö organiseerimine. Aravete STK hooldada on ka Aravete Kangrumäe suusa- ja terviserajad.

2018. aastal jätkus sõprussidemete arendamine teiste spordikollektiividega nii kodumaal kui ka Soome Vabariigis.

2018. spordiaasta kalendrisse planeeritud spordiüritused toimusid 100%, millest enamus olid piirkonna elanikele suunatud rahva- ja tervisespordiüritused.

Aravete STK koostöös Ambla Spordiklubiga viis läbi

* Järvamaa meistrivõistlused suusatamises;
* Järvamaa noortemeistrivõistlused suusatamises ja krossijooksus;
* rahvusvahelised võistlused rannavolles;
* Eesti MV ja KV mängud ning Järvamaa MV ja KV mängud korvpallis, jalgpallis ja võrkpallis
* Järva 7. Talimängud
* Piirkonna spordibaasides ja maastikul korraldasime aastaringselt viis terviseliikumise alast seeriavõistlust (kokku 27 etappi):
* Ambla Suvevolle 2018 (6 etappi)
* suusatamises (4 etappi);
* ümber järve jooksus (8 etappi);
* Aravete rannavolle (4 etappi);
* suusatajate seeriajooksus (5 etappi);
* südamekuu raames toimusid tervisematk Amblas ja lauatenniseturniirid Aravetel
* Lisaks toimusid piirkonnas traditsioonilised ühekordsed spordiüritused:
* Mati Kulmu mälestusvõistlused klassikalises tõstmises
* Jüriöö teatejooks Ambla alevikus
* Aravete Cup maastikurattasõidus
* Jaanipäeva jalgpall Vanad vs Noored
* Ambla Külaliiga turniirid jalgpallis ja saalijalgpallis
* IV Alar Ainumäe mälestusvõistlused rannavolles
* Rava Rahvatriatlon
* XIV Toomas Berendseni KV kergejõustiku 5-võistluses
* Kõrvemaa KV etapid lauatennises
* Aravete KK vs Aravete Päästekas võistkondlikud lauatenniseturniirid
* Aravete Aastalõputurniir 3x3 korvpallis
* Aravete Saalikunn 2018 võrkpallis

Spordialastest huviringidest tegutsesid korvpalli, jalgpalli, võrkpalli, lauatennise, jõusaali ja powerfiti huviringid.

Ambla võistkonnad korvpallis, jalgpallis ja võrkpallis osalesid nii Eesti meistrivõistlustel ja karikavõistlustel, Järvamaa meistrivõistlustel ja karikavõistlustel kui ka erinevates rahvaliigades.

Väga edukad olid Ambla Spordiklubi ja RR Suusaklubi noorsuusatajad nii Eestis kui ka rahvusvahelistel võistlustel.

Vallavara tasuta avaliku kasutamise lepinguga on Aravete spordihoone I ja II korruse ruumid MTÜ Ambla Spordiklubi ja Aravete Spordihoone soklikorrusel asuvad võimlemis- ja jõusaaliruumid MTÜ Aravete Jõujaam valduses ja kasutuses.

Leo Matikainen, Aravete Spordi- ja Tervisekeskuse juhataja

## 4.7. Sotsiaalhoolekanne

**Ahula Sotsiaalne Varjupaik**

Ahula Sotsiaalne Varjupaik alustas tegevust 1996 aastal. Ametlikult registreeriti asutus 01. juulil 1997 aastal.

Teenused:

* väljaspool kodu osutatav ööpäevaringne üldhooldusteenus - 10 kohta
* päevane üldhooldusteenus - 5 kohta

Varjupaiga eesmärgiks on pakkuda sotsiaalteenust vajavatele isikutele ööpäevast abi, tuge ning kaitset. Teenust pakutakse ühe-, kahe- ja kolmekohalistes tubades. Ühes suuremas toas saab koos vaadata televiisorit, mängida lauamänge, lugeda värsket ajalehte ja korraldada üritusi. Televiisorit on võimalik vaadata 6 toas.

Ilusate ilmadega abistame kliente õue minemisel ning ühele hoolealusele viime õue rulaatori, millega ta iseseisvalt saab liikuda. Aastavahetusel käisid meil külas: sõdurpoisid sidepataljonist, karmoška-trio, ansambel „Eluallikas” ja külalisesinejad erinevatest kogudustest. Järva-Madise kirikuõpetaja Tiit Lastik viib kord kuus läbi jumalateenistuse või jagab hoolealustele hingeabi.

Iseseisvat liikumisvõimet omavaid kliente transpordib juhataja elektriautoga Aravetele poodi 2 korda kuus ja Järva-Jaani perearstile. Liikumispuudega kliente külastavad perearstid Silvia Nilbe ja Enn Sults või nende pereõed vastavalt vajadusele.

Asutuses töötab 6 hooldajat ja juhataja, kellel on sotsiaalteaduste magistrikraad ja hoolekandeasutuse juhi kutse, 3 hooldajat on läbinud erialase täiendõppe, 2 hooldajat õpivad Järvamaa Kutsehariduskeskuses 2-aastasel hooldaja koolitusel ja 1 töötaja läbib täiendkoolituse 2019 aastal. Pooled hooldajatest üle 10-aastase tööstaažiga samas asutuses.

Päästeamet ja terviseamet ei anna seadusemuudatuste tulemusena asutusele tegevusluba ning seepärast tuleb Ahula Sotsiaalne Varjupaik 01.01.2020 sulgeda. Koostöös Järva vallaga loodab juhataja avada samalaadse asutuse renoveerides tühjalt seisva Ahula algkooli hoone, sest personal ja teenusevajadus olemas.

Marika Tuherm, Ahula Sotsiaalse Varjupaiga juhataja

**Aravete Hooldekeskus.**

Aravete Hooldekeskus alustas tegevust aastal 1995. Esimene klient kolis keskusesse esimesel aprillil, mis on jäänudki sünnipäeva tähistamise päevaks.

Aravete Hooldekeskus pakub väljaspool kodu teostatavat üldhooldusteenust. Kõrvalharuna on juures erihoolekande teenus vaimuhaiguse ja/või puudega klientidele, millest praegu täidetud 14 teenuskohta ja kus tegevus toimub piirkonna klientide kodudes ning sotsiaalsete oskuste ja suhtlemise harjutamiseks Ambla kultuurimajas.

Aravete Hooldekeskuse üldhooldusteenusel on 24 voodikohta, viis nendest meestele. Vabu kohti ei ole kauaks, kuna võimalusel võtame hooldusele ka väljaspool Järva valda elavaid inimesi.

Pakume teenust ühe-, kahe- ja neljakohalistes tubades. Neljakohalised toad on lamajatele ja suurema abivajadusega klientidele, kus juurdepääs voodile on võimalik kahelt poolt. Ruumid on sisustatud tervisekaitse nõuetele vastavalt, nii mõnelgi on kaasas oma raadio või teler.

Klientide kasutuses on suurem puhketuba teleri vaatamiseks, värskete ajalehtede lugemiseks ja ühisürituste läbiviimiseks. Igapäevast huvitegevust organiseeritult ei toimu, aga külas on käinud Aravete Lasteaia lapsed, sõdurpoisid Tallinna Vahipataljonist, esinejad mujalt. Kirikuõpetaja külastab meie hooldekeskust vähemalt neli korda aastas, hingerahu on toonud ka teiste koguduste inimesed.

Külalistega omaette jutuajamiseks on väiksem puhkeruum, mida kasutatakse ka lihtsalt iseendaga olemise võimalusena. Ilusa ilmaga on hea istuda või jalutada õues, paremad liikujad käivad iseseisvalt poes. Teisi abistavad kauba toomisel töötajad.

Töötajad on meil erialase väljaõppega või plaanitult seda omandamas, enamus pika tööstaažiga.

Maja on jätkuvalt remondi ootel. Suur vajadus on trepitõstuki või lifti järgi, et liikumispuudega kliendid saaks lihtsama võimaluse õue, vajadusel ka eriarstile või haiglasse minna. Tubades on vaja teha parandust- ja värskendusremonti, välja vahetada mõned mööbliesemed.

Erihoolekanne vajaks teenuse parendamiseks päevakeskuse vormis ruume, kuhu koondada erinevad tegevused ning pakkuda teenust samuti neile inimestele, kes ei ole erihoolekande kliendid, kuid on oma tervisliku seisundi tõttu sunnitud palju omaette kodus olema.

Aravete Hooldekeskus kuulub väikeste hooldekodude hulka, milliste eeliseks on kodune keskkond ja nö oma pere tunne, mida hindavad nii kliendid kui nende lähedased ning mida me kõik säilitada soovime.

Malle Innos, Aravete Hooldekeskuse juhataja

**Imavere Päevakeskus**

Imavere Päevakeskus on asutatud 2003. aastal. Praegustesse ruumidesse koliti 2007. aasta juunis. Selleks remonditi Imavere küla keskuses kolmetoaline korter. Hiljem lisandus samas majas veel kaks eraldi sissekäiguga ruumi. 31.12.2018a. seisuga töötas päevakeskuses juhataja - perenaine, 3 tegevusjuhendajat, hoolekandetöötaja, autojuht ja abipersonal.

Imavere Päevakeskus on piirkonna elanikele sotsiaalseid teenuseid osutav segatüüpi hoolekandeasutus, kus tegeletakse nii kohalike eakate kui ka piirkonna erivajadustega inimestega.

Juba aastaid on päevakeskus osutanud koduteenust ja sotsiaaltransporditeenust inimestele, kes tervisest või east tulenevalt ei saa kasutada ühistransporti asjaajamisteks või arstil käimiseks. 2018. aasta lõpul oli koduteenusel 14 klienti ja sotsiaaltransporditeenusel 43 klienti.

Alates 2011. aastast on päevakeskus tegelenud ka Kodutare ehk kohalike vanurite elamu elanike elukorralduse toetamisega.

2018. aasta lõpu seisuga elas Kodutares 12 inimest 11 korteris. Nendest oli mingi teenusega hõivatud 10 inimest.

On korraldatud lisaks koduteenusele ja erihoolekandeteenustele ka Kodutare üldruumide ja ümbruse korrashoidu.

Kodutare elanikele on korraldatud põhikooli söökla kaasabil sooja toidu pakkumise teenus. Õppeperioodil viiakse soovijatele tasu eest sooja suppi. Päevakeskus pakub ka soovijatele pesupesemis teenust (pesemine, kuivatamine, triikimine) ja dušši kasutamise võimalust.

2018. aasta lõpu seisuga oli Imavere Päevakeskuses erihoolekande vajajaks 10 inimest 16 teenusele. Erihoolekande klientideks oli 3 naist ja 7 meest. Neile osutatud teenused olid igapäevaelu toetamise ja toetatud elamise teenus. 2019 aasta jaanuaris lisandus 1 klient 2-le teenusele.

Pikaajalise kaitstud töö teenust osutatakse Euroopa Sotsiaalfondi vahenditest 3-le isikule, kes kõik on jõudnud projekti teise etappi.

Aastatel 2016 – 2018 osaleti ESF projektis „Hoolekandeteenuste arendamine Järvamaa omavalitsustes.“

Projekti raames laiendati hoolekandeteenuste osutamist. Alustati tugiisikuteenuse ja isikliku abistaja teenusega. 2018. aasta lõpuks oli nendel teenustel mõlemal 2 inimest.

Tihe koostöö on päevakeskusel kohaliku perearsti ja pereõega, mida soodustab perearstikeskuse asumine päevakeskuse naaberkorteris.

2018. aasta üritused ja tegevused:

Iganädalaselt toimetab päevakeskuses laulu- ja kandlemänguring ning tantsuring. Osalevad kohalikud eakad koos päevakeskuse teenusel olevate inimestega. Selle tegevuse olulisemaks väljundiks 2018. aastal oli osalemine erivajadustega inimeste X laulu- ja tantsupeol.

Veel toimus eakatele võimlemine ja kepikõnd kord nädalas. Kaks korda kuus korraldati käsitööpäevi. Koos valmistati erinevaid käsitööesemeid: ehteid, karpe, õmblustooteid jne, mida hiljem sai realiseerida sümboolse tasu eest.

Üks kord kuus toimus muusikateraapia. Läbi muusika püüti jõuda oma tunnete mõistmiseni.

Kord kvartalis korraldati erinevaid temaatilisi üritusi. Üks selliseid oli reis toidumaailma. Sellel üritusel tutvustati erinevate maade kombeid ja toidutavasid ning valmistati mõni selle maa roog. Teiseks kvartaalseks ürituseks oli mängude päeva korraldamine. Toimetati päevakeskuses ja samas käidi ka Imavere Noortekeskuses erinevaid mänge proovimas.

2018. aasta suve algul külastati ühiselt koos erihoolekande klientide ja eakatega Paides balletietendust.

Traditsiooniks on erinevate rahvakalendri- ja riiklike tähtpäevade tähistamine. Pikaajaliseks traditsiooniks on saanud aasta lõpus eakate jõululõuna korraldamine.

Helja Must, Imavere Päevakeskuse perenaine

**Koeru Perekodu**

Meie perekodus kulgevad päevad täis rõõmu ja lusti nagu igas korralikus peres. Vahetevahel satub ka mõni tõrvatilk meepotti. Tegijatel ikka juhtub!

Koeru Perekodu pakub asenduskoduteenust. Kohti on 16le lapsele.

Koeru Perekodu tegutseb  väikeses Koeru alevikus korrusmaja kahel korrusel asuvates neljas korteris.

Koeru Perekodu tähistas 2018 aastal tööjuubelit - 25ndat tegevusaastat.

Koeru Perekodu tagab vanemlikust hoolitsusest ilma jäänud lastele/noortele mitmekülgse võimetekohase arengu, mis tagab eduka toimetuleku iseseisvaks eluks.

Koeru Perekodus on loodud tingimused lastele õppimiseks ja arenguks vastavalt tema võimetele ja huvidele. Koeru Perekodust astub ellu haritud ja kogemuste rikas noor inimene, kes edaspidises elus tuleb edukalt toime.

Personal täiendab pidevalt oma oskusi ja teadmisi, et pakkuda kvaliteetset teenust.

Kasutame võimalusi kirjutada erinevatesse fondidesse taotlusi, et mitmekesistada perekodus elavate laste vabaaja sisustamist ja pakkuda neile meeleolukaid väljasõite ja kultuuriürituste külastamist.

Lastel võimaldati suvel osaleda erinevates laagrites, kus said arendada oma loovust.

Värskendasime sanitaarremondi näol ruume. Uuendasime mööblit. Kodutehnika vahetamist toetasid head annetajad.

Merike Luuk, Koeru Perekodu juhataja

# 5.Ülevaade finantsdistsipliini tagamise meetmete rakendamise kava või saneerimiskava täitmise kohta

Järva vallal ei ole kehtivaid finantsdistsipliini tagamise meetmeid ega kava. Järva vallale ei ole rakendatud saneerimiskava.

# 6.Ülevaade valitseva mõju all olevate äriühingute, sihtasutuste ja mittetulundusühingute kohta

## 6.1.Sidusettevõtjad

**AS Järvamaa Haigla**

AS Järvamaa Haigla põhitegevusalaks on raviteenuste osutamine. 2018. aastal oli AS Järvamaa Haigla müügitulu 7 856 tuh eurot ning tulud suurenesid võrreldes 2017. aastaga 714 tuh eurot.

Jätkuvad ehitustööd esmatasandi tervisekeskuse ehitamisel(2015-2018 aastatega ehituse maksumus 663 tuh.EUR). 2016.aastal sõlmiti koostööleping selles, et AS Järvamaa Haigla rajab ning KOVid (viis valda ja Paide linn, nüüdseks peale haldusreformi 2 valda ja Paide linn) on garanteerinud ja kokku leppinud projekti "Esmatasandi tervisekeskuse omafinantseeringu garanteerimine" omafinantseerimise 10 aasta jooksul kokku summas 668,4 t tuh. EUR.

Aruandeaasta keskmine töötajate arv (taandatuna täistööajale) oli 213 ja tööjõukulude kogusumma 5 481 tuh eurot.

Juhatuses on üks juhatuse liige ning nõukogus 8 liiget. Juhatuse liikmele arvestatud tasu 85 tuh eurot ning nõukogu liikmetele 5,7 tuh eurot.

Likviidsuse näitajad – maksevõime üldine tase ja kiireloomuline maksete tase – on AS-l Järvamaa Haigla väga head, vastavalt 2,3 ja 1,2.

**Aktsiaselts Väätsa Prügila**

AS Väätsa Prügila on peale 2017. aasta novembris toimunud haldusreformi Eestis kolmele omavalitsusele (Türi vald 40,875, Paide linn 38,55 ja Järva vald 20,575%) kuuluv äriühing, mis tegutseb 2000. aastast.

Ettevõtte põhitegevuseks on jäätmete kogumine, käitlemine ja taaskasutatavate jäätmete müük. 2018. aastal kujunes põhitegevusaladeks tavajäätmete ladestamine ja liigiti kogutud jäätmete käitlemine.

Äritulud kokku 2018. aastal olid 5 807 tuh eurot ning puhaskasum 299 tuhat eurot.

Aruande aasta tööjõukulude kogusumma oli 684 tuh eurot.

## 6.1.Osalus sihtasutustes

**Sihtasutus A.H. Tammsaare Muuseum**

Sihtasutus A.H. Tammsaare Muuseum Vargamäel on asutatud Eesti Vabariigi ja Albu valla poolt 04.12.2002.a. Asutamisel teostas riigipoolseid asutajaõigusi Järva Maavalitsus. 01.01.2010.a. jõustunud Riigivaraseaduse alusel muutus riigipoolsete asutajaõiguste teostajaks. Siseministeerium. Regionaalministri 19.03.2010.a. käskkirjaga nr 41 volitati Järva Maavalitsust esindama Siseministeeriumi tähtajatult sihtasutuse asutajaõigustest ja –kohustustest tulenevate ülesannete täitmisel. 11.02.2016.a. määrati Kultuuriministeerium Sihtasutuse A. H. Tammsaare Muuseum Vargamäel riigipoolseks asutajaõiguste teostajaks.

Sihtasutuse eesmärgiks on A.H. Tammsaare loomingulise pärandi uurimine ja tutvustamine, tingimuste loomine kultuuriväärtuste taastamiseks, hoidmiseks, kogumiseks, uurimiseks ja säilitamiseks ning üldsusele teaduslikel, hariduslikel ja meelelahutuslikel eesmärkidel nende vahendamise võimaldamine, samuti kultuuriürituste korraldamine oma majandustegevuse, investeeringute ja ettevõtluse kaasamise ning toetuste ja annetuste kaudu ning Sihtasutuse kasutuses oleva vara haldamine ja arendamine.

Sihtasutuses on tööle vormistatud juhataja ja 4 töötajat (varahoidja-kuraator, pedagoogprogrammijuht, klienditeenindaja-majahoidja ning raamatupidaja). Sihtasutuse 2018.a. eelarve järgi oli tööjõukulud kokku 80 667 eurot, mis moodustab 53,1% tegevuskuludest. 2017.a. vastavad näitajad 63 197 eurot ja 42,7%. Tööjõukulude kasvu peamine põhjus on uue töökoha loomine 2018.a.

Sihtasutuse majandustegevusest laekus omatulu, sh piletitulu, giiditeenus, tulu programmilisest tegevusest jne, 34 719 eurot s.o 20,6% kogutulust.

Aruandeaastal külastas muuseumi 13 383 huvilist. Külastajate arv langes võrreldes 2017.a.

8,9%.

Seisuga 31.12.2018.a. oli Sihtasutuse bilansimaht 418 958 eurot. 31.12.2017.a. oli vastav näitaja 429 101 eurot, bilansimaht vähenes 2018.a. jooksul 2,4%. Põhivara parendamine ehk peahoone renoveerimine suurendas põhivarade väärtust, kuid vähenemise üheks põhjuseks oli raha- ja pangakontode madalam jääk aruandeaasta lõpul. Samuti oli aasta lõpu seisuga sihtasutusel vähem lühiajalisi kohustisi. Kuna laenud puuduvad, siis ei ole intressimuutustel sihtasutuse tegevusele mõju. Käibevarade osakaal bilansis oli 12,0% ja põhivarade osakaal 88,0%. 2017.a. vastavad näitajad olid 16,4% ja 83,6%.

2018.a. aruandeaasta tulemiks kujunes kasum 816 eurot. Tulemi üheks oluliseks mõjutajaks on tööjõukulude kasv, mis on peamiselt seotud uue töökoha loomise ning kultuuritöötajate palgatõusuga. Märgatavalt kasvasid ka majandamiskulud. Kasvu tingis hoonete vajalike hooldus- ja remonttööde teostamine, millest suurema osa rahastas Kultuuriministeerium.

**SA Eesti Piimandusmuuseum**

SA Eesti Piimandusmuuseum alustas tegevust 1. jaanuaril aastal 2018. Riigireformi eesmärkidest lähtuvalt otsustati Maaeluministeeriumi haldusalasse kuuluvatest muuseumitest luua sihtasutused. Sihtasutuse eelkäija oli Maaeluministeeriumi haldusalasse kuuluv riigimuuseum Eesti Piimandusmuuseum, asutatud 14. juulil aastal 1976. Sihtasutusena täidab Eesti Piimandusmuuseum täpselt samu eesmärke ja ülesandeid ja jätkab sama töökorralduse ning töötajaskonnaga. Tegevuse eesmärkidesse on lisandunud Imavere piirkonna ajaloo talletamine ja eksponeerimine.

Sihtasutus asutati Imavere Vallavolikogu otsusega 15. septembril aastal 2017. Imavere valla õigusjärglane on Järva vald. Sihtasutuse moodustasid Imavere vald, lisandusid SA Eesti Põllumajandus-Kaubanduskoda ning OÜ Estonia Farmid. Sihtasutus on eraldiseisev juriidiline isik, oma põhikirja, arveldusarve ning eelarvega. Sihtasutuse juhtorganiks on SA Eesti Piimandusmuuseumi nõukogu

2018. aastal 8 töötajat. Suvisel perioodil võtsime 1 lisa töötaja. Külastusgruppide mugavamaks vastuvõtmiseks tegime ümberkorraldusi ruumides.

Sihtasutuse eelarvesse laekus tulusid 246 tuhat eurot ning kulusid tehti 223 tuhat eurot ning puhaskasum 22 tuhat eurot. Sihtasutuse majandustegevusest laekus enamik tulu annetustest ja toetustest.

**Sihtasutus Valgehobusemäe Suusa- ja Puhkekeskus**

Sihtasutus Valgehobusemäe Suusa- ja Puhkekeskus asutati Albu valla poolt 15.12.2016.a. Sihtasutus registreeriti äriregistris 09.01.2017. Sihtasutuse eesmärk on liikumisharrastuse, vaba aja veetmise, harrastus-, treening- ja võistlusspordi arendamine ning koolituskeskuse arendamine ja haldamine, pakkumaks võimalusi loodushariduslikeks tegevusteks, harrastus- ja tippspordiga tegelemiseks ning aktiivse puhkuse veetmiseks looduses, maastikuhoolduse korraldamine.

Sihtasutusel on ühe liikmeline juhatus. Sihtasutuses on juhataja poolt sõlmitud töölepingutega tööle vormistatud 6 töötajat: arendusjuht, administraator, kaks (2) spordiinstruktorit (sh. teine neist asus tööle 1.12.2018), kokk-pagar ja puhastusteenindaja. Lisaks teeb käsunduslepinguga tööd rajameister ning täiendavat raamatupidamisteenust osutab raamatupidamisteenuste lepingu alusel Positiivne Tulem OÜ.

Sihtasutuse eelarvesse laekus tulusid 401tuhat eurot ning kulusid tehti 377 tuhat eurot ning puhaskasum 13 tuhat eurot. Sihtasutuse majandustegevusest laekus enamik tulu omatuludest. Suurimad tuluallikad on mitmesuguste teenuste müügist saadud tulu, samuti tulu majutusteenustest ja toitlustusest. Omatulude osa eelarvest moodustab 91%. Järva valla toetus oli 32,45 tuhat eurot, millest tegevustoetus oli ca 24 tuhat ning sihtotstarbeline toetus täiendavate amprite soetamiseks 8,45 tuhat eurot. Amprite toetus oli vajalik, et tagada kunstlume tootmise perioodil vajalik elektrivõimsus 3 lumekahuri tarvis. Lisaks on keskus taotlenud rahalist toetust erinevate spordiürituste korraldamiseks. Sihtotstarbelist toetust laekus kokku summas ca 14 tuhat eurot. Kultuuriministeerium eraldas 5 tuhat eurot, millega laiendati laenutusruumi ja kaeti omaosalus raideri ostmisel. Raideri ostmist toetas ka Husqvarna.

2018. aastal külastas keskust 45 709 inimest 49 riigist. Külastajatest 16 893 ehk ca 37 %

külastasid keskust seoses erinevate üritustega. Enim külastajaid välisriikidest saabus

Suurbritanniast, Lätist, Venemaalt, Soomest, Rumeeniast.

## 6.2.Tütarettevõtted

**Koeru Kommunaal AS**

Aruandeperioodil jätkas ettevõtte oma põhilistel tegevusaladel, milleks on soojatootmine, vee- ja kanalisatsioonitootmine ning erinevate teenuste osutamine ettevõtetele ja eraisikutele 2018 aastal seoses korteriühistute moodustamisega ja nende iseseisvale majandamisele üleminekuga kadus kinnisvara halduse tegevusala ettevõtte pakutavate teenuste hulgast.

Koeru Kommunaal AS 2018 aasta müügitulu oli 454 989 eurot. Sellest 290 134 eurot moodustas auru-ja konditsioneeritud õhuga varustamine. Soojatootmise käive on tõusnud, kuna 2018 aasta sügisest hakkas Koeru Kommunaal AS pakkuma toasooja Aravetel ja Järva-Jaanis. AS Koeru Kommunaal müüs alates 01. jaanuarist 2015 soojusenergiat hinnaga 48,55 eurot/MWh + km. Seoses ettevõtte tegelike kulude tõusuga (hakkepuidu hinna kallinemisega 22,4%) müüb AS Koeru Kommunaal alates 2018 aasta 01. septembrist soojusenergiat Konkurentsiameti poolt kehtestatud piirhinnaga 51,11 eurot/MWh + km. Müüdava soojusenergia hind on 5,27% kõrgem kui 2017 aastal.

Kanalisatsioon ja heitveekäitlus teenis 72 363 eurot müügitulu, mis on 5 366 eurot rohkem kui 2017 aastal.

Veekogumine,-töötlus ja varustus teenis 48 088 eurot müügitulu, mis on 4 202 eurot rohkem kui 2017 aastal. Tulude kasv on tingitud peamiselt 1. augustil 2018 kehtima hakanud uutest ühisveevärgi ja -kanalisatsiooni teenuse hindadest AS-i Koeru Kommunaal teeninduspiirkondades (Koeru alevikus, Vao külas, Ervita külas, Kalitsa külas ja Vahukülas). Seni maksis tarbija kuupmeetri vee eest 0,84 eurot + km, uus tasu võetud vee kuupmeetri eest on 0,92 eurot + km. Reovee ärajuhtimise eest maksis tarbija kuupmeetri eest 1,31 eurot + km, uus tasu kuupmeetri reovee ärajuhtimise ja puhastamise eest on 1,44 eurot + km. Abonomenttasud jäid samaks. Uute hindade kehtestamise vajadus tulenes kulude suurenemisest. Tänasesse vee hinda ei olnud sisse arvestatud piisaval määral tulevasi ja võimalike kriisiolukordade lahendamiseks mõeldud

investeeringuid, mis ettevõtte jätkusuutlikkuse seisukohast on hädavajalikud ja aitasid kindlustada nõuetele vastava teenuse. Hindade muutmise põhjuseks oli ka eelnevatel aastatel tehtud investeeringuteks võetud laenude tagasimaksmine ja laenuteenindamisele kohalduvad laenuandja SA Keskkonnainvesteeringute Keskuse nõuded.

Teenustööde tulu oli 2018 aastal 37 552 eurot, mis on 14 871 eurot rohkem kui 2017 aastal. Peamiseks tõusu põhjuseks on Koeru valla liitumine Järva vallaga ja seoses sellega Järva vallale osutatavate teenuste mahu suurenemine. Samuti on teenuste mahtu suurendanud ka korteriühistute moodustamine ja nendele pakutavad teenused.

Järva vallavolikogu otsustas 2018 aasta viimasel istungil ühendada aktsiaseltsiga Koeru Kommunaal teised Järva valla kommunaalettevõtted, osaühingud Imavere Soojus, Järva-Jaani Teenus ja Albu Teenus. Ühinedes tekib ühtse struktuuriga äriühing, mis võimaldab laiendada teenuste osutamist üle valla ning tagada kommunaalteenuste järjepidev ja kaasaegne osutamine läbi investeeringuvõimekuse suurenemise ja tööjõu spetsialiseerumise. Ühinemisel aktsiakapitali ei suurendata.

**OÜ Albu Teenus**

OÜ Albu Teenus on kantud äriregistrisse 01.06.2016, osaühingu ainuomanik on Järva vald. Osaühing on registreeritud Maksu- ja Tolliametis käibemaksukohustuslasena alates 01.06.2016.

Osaühingu tegevusalad on:

* vee- ja kanalisatsioonisüsteemide haldamine ja hooldamine;
* veevarustuse ja kanalisatsiooniga seotud projektides osalemine;
* vee- ja kanalisatsioonialaste teenuste osutamine;
* kinnisvara haldamine ja hooldamine;
* prügiveo vahendamine.

Osaühing osutab vee- ja kanalisatsiooniteenust kolmes piirkonnas, need on: Ahula, Kaalepis-Seidla ja Albu külad.

2018.a. müügitulu oli 56 440eurot. Müügitulust moodustas 95,5 % veevarustus- ja heitveekäitlusteenuste müük. Ülejäänud tulu saadi prügiveo vahendamisest.

2018.a. tegevuskulud (tööjõukulud ja mitmesugused tegevuskulud kokku) olid 48 571eurot. Osaühingu keskmine töötajate arv majandusaastal oli 2,36 töötajat. Ettevõtte tööjõukulud olid 17 651eurot, sellest juhataja töötasu 6489 eurot.

Osaühing lõpetas 2018. majandusaasta 47 995 kahjumiga.

Järva Vallavolikogu otsusega 20. detsembrist 2018 liidetakse OÜ Albu Teenus AS Koeru Kommunaaliga. Ühinemise bilansipäev on 1. aprill 2019

**OÜ Järva-Jaani Teenus**

OÜ Järva-Jaani Teenus oli 2018-ndal aastal 100% Järva Valla osalusega äriühing.

OÜ Järva-Jaani Teenus tegevuse eesmärgiks on Järva Valla omanduses olevate elamute ja muude hoonete ning elektrivõrkude haldamine, hooldamine ja tehniline teenindamine, tänavavalgustuse korrashoid, valla halduses olevate teede ja tänavate korrashoid, haljasalade ja kalmistute korrashoid, kanalisatsiooni- ja veetrasside ning muude kommunaalvõrkude haldamine ja tehniline hooldamine, külma vee tootmine ja müük ning muude teenuste osutamine ettevõtetele ja üksikisikutele.

2018. aasta müügitulu oli 263 009 eurot (2017.a. 230 382 eurot). Müügitulust moodustas 33,16% veevarustus- ja heitveekäitlusteenuste müük (2017.a. 35,22%). Ettevõte lõpetas 2018. majandusaasta kahjumiga. Kahjum moodustas 86 529 eurot.

OÜ Järva-Jaani Teenus keskmine töötajate arv majandusaastal oli 8,87. 2018 aastal moodustasid ettevõtte tööjõukulud 123 495 eurot (2017.a. 114 345 eurot), suurenedes aastaga 8%.

2.08.2018 lõppes osaühingu juhatuse liikme leping. 22.05.2018 sõlmiti uus juhatuse liikme leping. Juhatuse liikmete töötasu 2018 aastal oli 20121 eurot (2017. a. 16 649 eurot).

20. detsembril 2018 otsustas Järva Vallavolikogu ühendada OÜ Järva-Jaani Teenus AS Koeru Kommunaaliga. Ühinemise bilansipäev on 1. aprill 2019.

**OÜ Imavere Soojus**

OÜ Imavere Soojuse põhitegevuseks on soojatootmine. Lisaks tegeleme jäätmekäitlusteenuse- ning vee- ja kanalisatsiooniteenuse vahendamisega, haldusteenuse- ja veeteenuse pakkumisega.

Soojatootmine moodustab 2018. aasta ettevõtte tulubaasist 80%, muud teenused 13% ja muud tegevused 7%.

OÜ Imavere Soojuse keskmine töötajate arv majandusaastal oli 5 töötajat. Olulisi soodustusi töötajatele ja juhtorganile antud ei ole. Nõukogu liikmete tagasikutsumise korral hüvitist ei maksta. Ettevõtte juhatus koosneb alates juunikuust kahest liikmest. Juhatuse liikmetele makstakse tasu 950 eurot kuus. Nõukogu koosneb kolmest liikmest, kellest nõukogu esimehele makstakse kuutasu ja nõukogu liikmetele istungitasu.

OÜ Imavere Soojus põhieesmärgiks on soojatootmine. Selleks on ettevõtte arendamine ning jätkusuutlikus väga oluline. Imavere Soojus OÜ arengukava kohaselt on planeeritud aastatel 2018 - 2020 katlamaja täielik renoveerimine koos uue hakke-puidukatlaga.

Seoses valdade ühinemisega on OÜ Imavere Soojus ainuomanik Järva vald. Järva vald soovib oma kommunaalettevõtted konsolideerida ja moodustada ühe ühise ettevõtte. Ettevõtte struktuurimuutused on ettevalmistamisel ja 2019 aasta jooksul peaksid olema Järva valla neli kommunaalettevõtet (OÜ Järva-Jaani Teenus, AS Koeru Kommunaal, OÜ Imavere Soojus ja OÜ Albu Teenus) liitunud. Ühinemine toimub 01.04.2019 aasta.

# 8. Ülevaade sisekontrollisüsteemist ja tegevustest siseauditi korraldamisel

Järva Vallavalitsus on alles loomas oma sisekontrollisüsteemi. Olulised tehingud on dokumenteeritud ja autoriseeritud, vallavalitsuse ja hallatavate asutuste funktsioonide täitmisel on silmas peetud kohustuste lahusust ning eelarvesse on planeeritud vahendid töötajate professionaalsuse tõstmiseks.

Sisekontrollisüsteemi loomiseks aruandeaastal:

* Võeti kasutusele dokumendihaldussüsteemi. Infoturbe ja andmevahetuse lihtsuse ning kiiruse tagamiseks kasutatakse võimalikult palju dokumentide digitaalset allkirjastamist. Digitaalselt allkirjastatud dokumendid edastatakse e-postiga ja dokumendivahetuskeskuse kaudu.
* Vallavolikogu revisjonikomisjon viis läbi revisjone. kogunes majanduslike huvide deklaratsioonide esitamise kontrollimiseks ja huvide deklaratsiooni esitamisega hilinenud deklarantidele saadeti meeldetuletus.

# 9.Finantsriskide hindamine Järva vallas

Järva vald on oma eelarvepoliitikaga jälginud seaduslikkuse printsiipi ja on eelarve kavandamisel ning täitmisel lähtunud konservatiivsest eelarvedistsipliinist kui seaduse (KOFS § 32-34) sätted seda määratlevad.

Valla laenukoormus on keskmine. Laenu teenindamine ei ole hetkel vallale väga koormav, sest EURIBOR on madalal püsinud juba pikemat aega.

# KONSOLIDERIMISGRUPI RAAMATUPIDAMISE AASTAARUANNE

# KONSOLIDEERITUD BILANSS

Tuhandetes eurodes

|  |  |  |  |  |
| --- | --- | --- | --- | --- |
|  |  | **Lisa** | **31.12.2018** | **31.12.2017** |
| Varad | |  | 39 512 | 39 671 |
| **Käibevara** | |  | **2 371** | **2 396** |
| Käibevara | Raha ja pangakontod | 2 | 1 232 | 1 093 |
| Maksu-, lõivu- ja trahvinõuded | 3 | 725 | 692 |
| Muud nõuded ja ettemaksed | 4 | 403 | 605 |
| Varud | 5 | 11 | 6 |
| **Põhivara** | |  | **37 141** | **37 275** |
|  | Osalused sidusettevõtjates | 6,7 | 6 058 | 5 731 |
|  | Kinnisvarainvesteeringud | 8 | 940 | 727 |
|  | Materiaalne põhivara | 9 | 30 007 | 30 663 |
|  | Immateriaalne põhivara |  | 127 | 145 |
|  | Bioloogilised varad |  | 9 | 9 |
| Kohustised ja netovara | |  | 39 512 | 39 671 |
| **Lühiajalised kohustised** | |  | **1 878** | **2 092** |
|  | Saadud maksude, lõivude ja trahvide ettemaksed |  | 0 | 4 |
|  | Võlad tarnijatele |  | 393 | 397 |
|  | Võlad töötajatele |  | 263 | 260 |
|  | Muud kohustised ja saadud ettemaksed | 10 | 369 | 567 |
|  | Laenukohustised | 11 | 853 | 864 |
| **Pikaajalised kohustised** | |  | **3 796** | **4 556** |
|  | Võlad tarnijatele |  | 22 | 22 |
|  | Laenukohustised | 11 | 3 774 | 4 534 |
| **Netovara** | |  | **33 838** | **33 023** |
|  | Aruandja omanikele kuuluv netovara |  | 33 838 | 33 023 |
|  | Reservid |  | 1 | 1 |
|  | Akumuleeritud ülejääk (puudujääk) |  | 33 059 | 32 337 |
|  | Aruandeperioodi tulem |  | 778 | 685 |

# KONSOLIDEERITUD TULEMIARUANNE

Tuhandetes eurodes

|  |  |  |  |
| --- | --- | --- | --- |
|  | **Lisa** | **2018** | **2017** |
| **Tegevustulud** |  | **16 338** | **15 608** |
| **Maksud ja sotsiaalkindlustusmaksed** | 3 | **7 188** | **6 710** |
| Tulumaks |  | 6 580 | 6 109 |
| Omandimaksud |  | 605 | 599 |
| Maksud kaupadelt ja teenustelt |  | 3 | 2 |
| **Kaupade ja teenuste müük** | 14 | **2 288** | **2 385** |
| Riigilõivud |  | 8 | 9 |
| Tulud majandustegevusest |  | 2 280 | 2 376 |
| **Saadud toetused** | 13 | **6 690** | **6 797** |
| **Muud tulud** | 15 | **171** | **241** |
| Kasum/kahjum põhivara ja varude müügist |  | 7 | 66 |
| Muud tulud varadelt |  | 159 | 154 |
| Eespool nimetamata muud tulud |  | 5 | 22 |
| **Tegevuskulud** |  | **-15 785** | **-14 921** |
| **Antud toetused** | 18 | **-753** | **-1 336** |
| Sotsiaaltoetused |  | -334 | -374 |
| Muud toetused |  | -419 | -962 |
| **Tööjõukulud** | 16 | **-8 028** | **-7 411** |
| **Majandamiskulud** | 17 | **-4 441** | **3 962** |
| **Muud kulud** | 17 | **-814** | **-951** |
| **Põhivara amortisatsioon ja ümberhindlus** | 9 | **-1 748** | **-1 725** |
| **Aruandeperioodi tegevustulem** |  | **553** | **685** |
| **Finantstulud ja -kulud** |  | **224** | **-62** |
| Intressikulu | 11 | -53 | -51 |
| Tulem osalustelt | 6,7 | 278 | -12 |
| Tulu hoiustelt ja väärtpaberitelt |  | 0 | 5 |
| Muud finantstulud ja -kulud |  | 0 | -4 |
| **Aruandeperioodi tulem** |  | **778** | **685** |
| **Aruandeperioodi tulem ja siirded kokku** |  | **778** | **685** |

# KONSOLIDEERITUD RAHAVOOGUDE ARUANNE

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | | **Lisa** | | **2018** | | **2017** | |
| **Rahavood põhitegevusest** | **Aruandeperioodi tegevustulem** | |  | | 554 | | 685 | |
| **Korrigeerimised** | Põhivara amortisatsioon ja ümberhindlus | 9 | | 1 748 | | 1 725 | |
| Käibemaksukulu põhivara soetuseks |  | | 185 | | 397 | |
| Saadud sihtfinantseerimine põhivara soetuseks | 13 | | -378 | | -1 766 | |
| Kasum/kahjum põhivara müügist | 9 | | -7 | | -58 | |
| Antud sihtfinantseerimine põhivara soetuseks | 18 | | 135 | | 209 | |
| Korrigeeritud tegevustulem |  | | 2 237 | | 1 255 | |
| **Põhitegevusega seotud käibevarade netomuutus** | Maksu-, lõivu- ja trahvinõuete muutus |  | | -33 | | -62 | |
| Muutus nõuetes ostjate vastu |  | | -87 | | 18 | |
| Muutus nõuetes toetuste ja siirete eest |  | | 1 | | 2 | |
| Muutus muudes nõuetes |  | | 5 | | 0 | |
| Muutus maksude, lõivude, trahvide ettemaksetes |  | | 169 | | -72 | |
| Muutus toetuste ettemaksetes |  | | 8 | | -8 | |
| Muutus muudes ettemaksetes |  | | 5 | | -6 | |
| Muutus varudes |  | | -5 | | 2 | |
| Põhitegevusega seotud käibevarade netomuutus kokku |  | | 63 | | -128 | |
| **Põhitegevusega seotud kohustiste netomuutus** | Muutus saadud maksude, lõivude, trahvide ettemaksetes |  | | -3 | | -1 | |
| Muutus võlgades hankijatele |  | | 114 | | 33 | |
| Muutus võlgades töövõtjatele |  | | 3 | | -132 | |
| Muutus maksu-, lõivu- ja trahvikohustistes |  | | -128 | | 41 | |
| Muutus muudes kohustistes |  | | -82 | | 26 | |
| Muutus saadud toetuste ettemaksetes |  | | 11 | | -7 | |
| Muutus muudes saadud ettemaksetes |  | | 0 | | -1 | |
| Põhitegevusega seotud kohustiste netomuutus |  | | -85 | | -49 | |
| **Rahavood põhitegevusest kokku** | |  | | 2 215 | | 1 077 | |
| **Rahavood investeerimistegevusest** | **Tasutud põhivara eest (v.a. finantsinvesteeringud ja osalused)** | Materiaalse ja immateriaalse põhivara soetus | 9 | | -1 252 | | -2 514 | |
| Kinnisvarainvesteeringute soetus | 8 | | -177 | | -1 | |
| Tasutud põhivara eest (v.a. finantsinvesteeringud ja osalused) kokku |  | | -1 429 | | -2 515 | |
| **Laekunud põhivara müügist (v.a. finantsinvesteeringud ja osalused)** | Müügist saadud tulu |  | | 31 | | 71 | |
| Laekunud põhivara müügist (v.a. finantsinvesteeringud ja osalused) kokku |  | | 31 | | 67 | |
| Laekunud sihtfinantseerimine põhivara soetuseks | | 13 | | 321 | | 1 368 | |
| Makstud sihtfinantseerimine põhivara soetuseks | |  | | -128 | | -216 | |
| Tasutud finantsinvesteeringute soetamisel | |  | | 0 | | -3 | |
| Tasutud osaluste soetamisel | | 7 | | -25 | | -17 | |
| Laekunud intressid ja muu finantstulu | |  | | 0 | | 6 | |
| Rahavood investeerimistegevusest kokku | |  | | -1 230 | | -1 311 | |
| **Rahavood finantseerimistegevusest** | Laekunud laenud | | 11 | | 75 | | 1 769 | |
| Tagasi makstud laenud | | 11 | | -838 | | -1 500 | |
| Tagasi makstud kapitalirendikohustused | | 11 | | -23 | | -22 | |
| Makstud intressid | | 11 | | -61 | | -56 | |
| Makstud muud finantskulud | |  | | 0 | | -4 | |
| Rahavood finantseerimistegevusest kokku | |  | | -847 | | 185 | |
| **Puhas rahavoog** | | | |  | | 138 | | -55 |
| **Raha ja selle ekvivalendid perioodi alguses** | | | |  | | 1 094 | | 1 149 |
| **Raha ja selle ekvivalendid perioodi lõpus** | | | | 2 | | 1 232 | | 1 094 |
| **Raha ja selle ekvivalentide muutus** | | | |  | | 138 | | -55 |

# KONSOLIDEERITUD NETOVARA MUUTUSTE ARUANNE

(Tuhandetes eurodes)

|  |  |
| --- | --- |
| **Netovara seisuga 31.12.2016** | **30 091** |
| Mitterahaline sissemakse | 206 |
| Põhivara ümberhindlus | 20 |
| Aruandeaasta tulem | 685 |
| Osaluste korrigeerimine | -7 |
| Osaluste arvestuspõhimõtete muutus (vt lisa 1) | 2 027 |
| Kinnisvarainvesteeringute ümberhindlus | 1 |
| **Netovara seisuga 31.12.2017** | **33 023** |
|  |  |
| Aruandeaasta tulem | 778 |
| Maa ümberhindlus 2018 aastal | 12 |
| Osaluste soetus | 25 |
| **Netovara 31.12.2018** | **33 838** |

# EELARVE TÄITMISE ARUANNE

Kohalike omavalitsuste eelarve koostatakse KOFS alusel kas tekke- või kassapõhisel põhimõttel konsolideerimata KOV kohta, ning see peab olema jaotatud 5 ossa: põhitegevuse tulud, põhitegevuse kulud, investeerimistegevus, finantseerimistegevus, likviidsete varade muutus. Järva vallavalitsuse 2018 aasta eelarve on koostatud kassapõhisel põhimõttel.

Eelarve täitmise aruanne erineb teistest aruannetest, kuna selles ei ole kohustust avaldada eelmise perioodi võrdlusandmeid (KOFS § 29 lg 7). Selle eesmärgiks on võrrelda eelarvet selle tegeliku täitmisega.

Eelarve täitmise aruandes peab esitama esialgse eelarve, lõpliku eelarve ja eelarve täitmise (KOFS § 29 lg 4). Esialgne eelarve on volikogu poolt eelmise majandusaasta lõpul või aruandeaasta algul vastu võetud eelarve (KOFS § 29 lg 5).

Lõplik eelarve on esialgne eelarve koos lisaeelarvetest, sihtotstarbeliselt saadud toetuste tuludest ja nendega seotud kuludest ja investeeringutest lisandunud eelarve ning reservfondi kasutuselevõtmise otsustest tulenevate muudatustega korrigeeritud eelarve (KOFS § 29 lg 6).

|  |  |  |  |  |
| --- | --- | --- | --- | --- |
|  | | Esialgne eelarve | Lõplik eelarve | Kassapõhine täitmine |
| **PÕHITEGEVUSE TULUD** | |  |  |  |
| **Maksutulud** | Füüsilise isiku tulumaks | 6 400 | 6 400 | 6 536 |
| Maamaks | 601 | 601 | 603 |
| Reklaamimaks | 2 | 3 | 3 |
| Maksutulud kokku | 7 002 | 7 003 | 7 142 |
| **Tulud kaupade ja teenuste müügist** | | 1 221 | 1 227 | 1 218 |
| **Saadud toetused tegevuskuludeks** | Tasandusfond | 826 | 826 | 826 |
| Toetusfond | 3 880 | 3 891 | 3 903 |
| Muud saadud toetused tegevuskuludeks | 1 853 | 1 901 | 1 236 |
| Saadud toetused tegevuskuludeks kokku | 6 559 | 6 618 | 5 965 |
| **Muud tegevustulud** | Üleriigilise tähtsusega maardlate kaevandamisõiguse tasu | 0 | 68 | 92 |
| Kohaliku tähtsusega maardlate kaevandamisõiguse tasu | 15 | 17 | 18 |
| Tasu üleriigilise tähtsusega maardlates väljapumbatud vee erikasutusest | 0 | 11 | 14 |
| Laekumine vee erikasutusest | 86 | 32 | 42 |
| Muud tulud varadelt | 22 | 22 | 0 |
| Muud tegevustulud | 0 | 0 | 5 |
| Muud tegevustulud kokku | 123 | 150 | 170 |
| **Põhitegevuse tulud kokku** | | 14 905 | 14 998 | 14 496 |
| **PÕHITEGEVUSE KULUD** | |  |  |  |
|  | Sotsiaalabitoetused ja muud toetused füüsilistele isikutele | 475 | 462 | -38 |
| Sihtotstarbelised toetused tegevuskuludeks | 452 | 650 | 325 |
| Mittesihtotstarbelised toetused | 68 | 71 | 67 |
| Antud toetused tegevuskuludeks kokku | 995 | 1 183 | 730 |
| **Muud tegevuskulud** | Tööjõukulud | 7 522 | 7 747 | 7 338 |
| Majandamiskulud | 4 014 | 4 378 | 4 487 |
| Muud kulud | 526 | 157 | 1 |
| Muud tegevuskulud kokku | 12 062 | 12 282 | 11 827 |
| **Põhitegevuse kulud kokku** | | 13 056 | 13 464 | 12 556 |
| **PÕHITEGEVUSE TULEM** | | 1 849 | 1 533 | 1 940 |
| **INVESTEERIMIS TEGEVUS** | |  |  |  |
| **Põhivara müük (+)** | | 2 | 20 | 20 |
| **Põhivara soetus (-)** | | -3 474 | -3 172 | -1 119 |
| **Põhivara soetuseks saadav sihtfinantseerimine(+)** | | 10 | 0 | 263 |
| **Põhivara soetuseks antav sihtfinantseerimine(-)** | | 0 | 0 | -92 |
| **Osaluste soetus (-)** | | -24 | -24 | -25 |
| **Finantstulud (+)** | | 0 | 0 | 0 |
| **Finantstkulud (-)** | | -47 | -47 | -45 |
| **Investeerimistegevus kokku** | | -3 534 | -3 222 | -999 |
| **Eelarve tulem (ülejääk (+) / puudujääk (-))** |  | -1 685 | -1 689 | 941 |
| **FINANTSEERIMISTEGEVUS** | |  |  |  |
| **Kohustiste võtmine (+)** | | 1 800 | 1 800 | 75 |
| **Kohustiste tasumine (-)** | | -743 | -743 | -785 |
| **Finantseerimistegevus kokku** | | 1 057 | 1 057 | -710 |
| **Likviidsete varade muutus (+ suurenemine, - vähenemine)** | | -632 | -632 | 231 |
| **Üldised valitsussektori teenused** | Valla- ja linnavolikogu | 159 | 164 | 119 |
| Valla- ja linnavalitsus | 1 463 | 1 573 | 1 589 |
| Reservfond | 525 | 156 | 0 |
| Valitsussektori võla teenindamine | 47 | 47 | 45 |
| Ülalnimetamata üldised valitsussektori kulud | 67 | 91 | 88 |
| Üldised valitsussektori teenused kokku | 2 261 | 2 031 | 1 841 |
| **Avalik kord ja julgeolek** | Politsei | 3 | 3 | 1 |
| Päästeteenused | 6 | 6 | 5 |
| Muu avalik kord ja julgeolek kokku | 7 | 8 | 6 |
| Avalik kord ja julgeolek kokku | 16 | 16 | 12 |
|  | Põllumajandus | 0 | 2 | 2 |
| Maanteetransport (vallateede- ja tänavate korrashoid) | 1 153 | 1 151 | 535 |
| Ühistranspordi korraldus | 60 | 60 | 54 |
| Üldmajanduslikud arendusprojektid | 12 | 12 | 13 |
| Muu majandus (sh.majanduse haldamine) | 83 | 45 | 65 |
| Majandus kokku | 1 308 | 1 270 | 669 |
| **Keskkonnakaitse** | Jäätmekäitlus | 59 | 60 | 43 |
| Avalike alade puhastus | 164 | 171 | 95 |
| Heitveekäitlus | 3 | 3 | 0 |
| Bioloogilise mitmekesisuse ja maastiku kaitse | 7 | 7 | 5 |
| Keskkonnakaitse kokku | 233 | 241 | 144 |
| **Elamu- ja kommunaalmajandus** | Elamumajanduse arendamine | 73 | 165 | 189 |
| Kommunaalmajanduse arendamine | 14 | 3 | 4 |
| Veevarustus | 193 | 231 | 86 |
| Tänavavalgustus | 124 | 124 | 129 |
| Muu elamu- ja kommunaalmajanduse tegevus | 330 | 327 | 359 |
| Elamu- ja kommunaalmajandus kokku | 734 | 850 | 768 |
|  | Ambulatoorsed teenused | 145 | 46 | 51 |
| Haiglateenused | 1 99 | 264 | 246 |
| Muu tervishoid, sh. tervishoiu haldamine | 4 | 8 | 7 |
| Tervishoid kokku | 348 | 317 | 304 |
| **Vaba aeg, kultuur ja religioon** | Sporditegevus | 303 | 441 | 444 |
| Puhkepargid ja -baasid | 4 | 4 | 4 |
| Noorsootöö ja noortekeskused | 206 | 220 | 207 |
| Vaba aja tegevused | 35 | 36 | 28 |
| Raamatukogud | 302 | 301 | 283 |
| Rahvakultuur | 663 | 739 | 615 |
| Muuseumid | 16 | 16 | 14 |
| Ringhäälingu- ja kirjastamisteenused | 26 | 30 | 21 |
| Religiooni- ja muud ühiskonnateenused | 46 | 46 | 42 |
| Muu vaba aeg, kultuur, religioon, sh. haldus | 166 | 197 | 179 |
| Vaba aeg, kultuur ja religioon kokku | 1 767 | 2 031 | 1 837 |
| **Haridus** | Alusharidus | 2 978 | 2 997 | 1 888 |
| Alus- ja põhihariduse kaudsed kulud | 1 094 | 879 | 813 |
| Põhihariduse otsekulud | 2 193 | 2 357 | 2 263 |
| Üldkeskhariduse otsekulud | 261 | 261 | 251 |
| Põhi-ja üldkeskhariduse kaudsed kulud | 1 190 | 1 126 | 937 |
| Täiskasvanute gümnaasiumide kaudsed kulud | 19 | 19 | 14 |
| Noorte huviharidus ja huvitegevus | 413 | 419 | 317 |
| Koolitransport | 146 | 146 | 132 |
| Koolitoit | 375 | 375 | 357 |
| Muu haridus, sh. hariduse haldus | 7 | 7 | 0 |
| Haridus kokku | 8 676 | 8 587 | 6 972 |
|  | Muu puuetega inimeste sotsiaalne kaitse | 82 | 82 | 97 |
| Eakate sotsiaalhoolekande asutused | 338 | 345 | 299 |
| Muu eakate sotsiaalne kaitse | 222 | 222 | 238 |
| Laste ja noorte sotsiaalhoolekande asutused | 102 | 195 | 164 |
| Muu perekondade ja laste sotsiaalne kaitse | 116 | 139 | 134 |
| Riiklik toimetulekutoetus | 86 | 86 | 92 |
| Muu sotsiaalsete riskirühmade kaitse | 12 | 12 | 4 |
| Muu sotsiaalne kaitse, sh. sotsiaalse kaitse haldus | 279 | 283 | 263 |
| Sotsiaalne kaitse kokku | 1 237 | 1 364 | 1 291 |
| **Põhitegevuse kulude ja investeerimistegevuse väljaminekute jaotus tegevusalade järgi kokku** | | 16 582 | 16 707 | 13 838 |
| **Aasta alguse seisuga** | **Võlakohustused** | 0 | 4 997 | 4 997 |
| **Likviidsed varad** | 632 | 632 | 632 |
| **Perioodi lõpu seisuga** | **Võlakohustused** | 1033 | 6 054 | 4 287 |
| **Likviidsed varad** | 0 | 0 | 863 |

Eelarve täitmise aruanne on koostatud Järva valla kui juriidilise isiku kohta ja vastab oma koosseisult konsolideerimata finantsaruannetele.

Eelarve täitmise aruanne on koostatud kassapõhisel printsiibil ning see ei ole konsolideerimata finantsaruannetega võrreldav.

# KONSOLIDEERITUD RAAMATUPIDAMISE AASTAARUANDE LISAD

## Lisa 1 Aastaaruande koostamisel kasutatud arvestuspõhimõtted

Järva Vallavalitsuse konsolideerimisgrupi raamatupidamise aastaaruanne on koostatud kooskõlas Eesti Vabariigi finantsaruandluse standardiga. Eesti finantsaruandluse standard tugineb rahvusvaheliselt tunnustatud arvestus ja aruandluse põhimõtetele (Euroopa Liidu raamatupidamise direktiivid, rahvusvahelised finantsarvestuse standardid ja rahvusvahelised avaliku sektori raamatupidamise standardid) ning selle põhinõuded on kehtestatud Eesti Vabariigi raamatupidamise seaduses, mida täiendavad Raamatupidamise Toimkonna poolt välja antud juhendid ning avaliku sektori finantsarvetuse ja -aruandluse juhendis sätestatud nõuded.

Konsolideerimisgrupi raamatupidamise aastaaruanne on koostatud tuhandetes eurodes.

Konsolideerimisgrupi raamatupidamise aastaaruanne on koostatud lähtudes soetusmaksumuse printsiibist, v.a olulised enne 1995. a soetatud kinnisvarainvesteeringud ja materiaalne põhivara, mis on kajastatud ühekordselt ümberhinnatud väärtuses.

**Võrreldavad arvnäitajad**

Haldusterritoriaalse muutusega moodustus Järva valla volikogu valimistulemuste väljakuulutamise päeval (*Albu vald, Ambla vald, Imavere vald, Järva-Jaani vald, Kareda vald, Koeru vald, Koigi vald)* ühinemisel uus KOV, mis on kõigi ühinenud omavalitsuste õigusjärglane.Vastavalt „Eesti territooriumi haldusjaotuse seaduse“ sätetele koostas2017.a. majandusaasta aruande iga ühinenud kohaliku omavalitsuse üksus eraldi. 2018.a. majandusaasta aruande koostab ühinemise teel moodustunud uus KOV. KOVi esimeses majandusaasta aruandes esitatakse sellele eelnenud majandusaasta võrreldavad arvnäitajad ühinenud kohaliku omavalitsuse üksuste 2017.a. majandusaasta vastavate arvnäitajate liitmise teel, jättes välja ühinenud omavalitsusüksuste omavahelisi tehinguid kajastavad arvnäitajad.

Ühinemise teel moodustunud Järva valla (konsolideeritud) arvnäitajad seisuga 31.12.2017:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Arvnäitaja** | **Albu VV** | **Ambla VV** | | **Imavere VV** | **Järva-Jaani VV** | **Kareda VV** | **Koeru VV** | **Koigi VV** | **Ellimineerimised** | **Arvestuspõhimõtete muutus** | **Ühinemise teel moodustunud KOVi arvnäitajad seisuga 31.12.2017** |
|  | | | **Bilansi näitajad** | | | | | | | | |
| Varad | 7 846 | 4 032 | | 3 885 | 6 718 | 1 098 | 9 873 | 4 192 | 0 | 2027 | 39 671 |
| Kohustised | 1 099 | 1 304 | | 743 | 852 | 209 | 1 788 | 652 | 0 |  | 6 647 |
| Netovara | 6 747 | 2 727 | | 3 142 | 5 866 | 889 | 8 085 | 3 540 | 0 | 2027 | 33 023 |
|  | | | **Tulemiaruande näitajad** | | | | | | | | |
| Tulud | 3 507 | 2 663 | | 1 909 | 2 341 | 831 | 3 361 | 1 521 | -525 |  | 15 608 |
| Kulud | -2 367 | -2 739 | | -1 865 | -2 559 | -775 | -3 560 | -1 521 | 525 |  | -14 861 |
| Tulem | 1 140 | -76 | | 44 | -218 | 56 | -199 | 0 | 0 |  | 685 |

**Arvestuspõhimõtete muutus**

Alates 01.01.2018 on muudetud finantsinvesteeringute arvestuspõhimõtted – alates 01.01.2018 koostab Järva vald konsolideeritud aruannet, milles kajastatakse finantsinvesteeringuid, mis on tehtud avalikku sektorisse kuuluvatesse äriühingutesse koostöös teiste kohalike omavalitsuste üksustega, sarnaselt olulise mõju all olevate osalustega. Enne 01.01.2018 koostasid Ambla, Kareda ja Koigi Vallavalitsus konsolideerimata aruande, milles kajastati mainitud finantsinvesteeringuid soetusmaksumuses, kuna nende õiglast väärtust polnud olnud võimalik usaldusväärselt hinnata. Selle tulemusena suurenes seisuga 31.12.2017 sidusettevõtjates osaluste maksumus ja akumuleeritud tulem 2027 tuh euro võrra.

**Varade ja kohustiste jaotus lühi- ja pikaajalisteks**

Varad ja kohustised on bilansis jaotatud lühi- ja pikaajalisteks, lähtudes sellest, kas vara või kohustise eeldatav valdamine kestab kuni ühe aasta või kauem arvestatuna bilansikuupäevast.

**Raha ja raha ekvivalendid**

Bilansis kajastatakse raha ja pangakontode kirjel kassas olevat sularaha, arvelduskontode jääke.

**Finantsinvesteeringud**

Lühiajaliste finantsinvesteeringutena kajastatakse turuväärtuses likviidsuse tagamiseks hoitavaid rahaturu- ja intressifondide aktsiaid ja osakuid ning lühiajalise kauplemise eesmärgil hoitavad võlakirju.

Muude pikaajaliste finantsinvesteeringutena kajastatakse aktsiaid ja osi, millest grupp omab alla 20%. Nimetatud pikaajalised finantsinvesteeringud on tehtud avalikku sektorisse kuuluvatesse äriühingutesse koostöös teiste kohalike omavalitsuste üksustega ning neid kajastatakse sarnaselt olulise mõju all olevate osalustega. Finantsinvesteeringute oste ja müüke kajastatakse järjepidevalt tehingupäeval.

**Nõuded**

Nõudeid kajastatakse bilansis nõudeõiguse tekkimise momendil ning hinnatakse lähtuvalt tõenäoliselt laekuvatest summadest. Võimaluse korral hinnatakse iga konkreetse kliendi laekumata nõudeid eraldi, arvestades teadaolevat informatsiooni kliendi maksevõime kohta. Ebatõenäoliselt laekuvad nõuded on bilansis tõenäoliselt laekuva summani alla hinnatud. Aruandeperioodil laekunud, kuid varasematel perioodidel kuludesse kantud nõuded on kajastatud aruandeperioodi ebatõenäoliste nõuete kulu vähendusena.

Nõuet loetakse lootusetuks, kui juhtkonna hinnangul puuduvad võimalused nõude kogumiseks. Lootusetud nõuded kantakse bilansist välja.

**Varud**

Varudena on kajastatud haridusasutuste sööklates olevad toiduvarud. Varud võetakse arvele soetusmaksumuses, mis koosneb ostuhinnast ilma käibemaksuta (v.a. müügiks ostetud kaubad, mis kajastatakse käibemaksuga) ja muudest soetamisega seotud otsestest kulutustest. Varude jäägi hindamisel kasutatakse kaalutud keskmise soetushinna meetodit.

**Finantskohustused**

Finantskohustusi (võetud laenud, võlad tarnijatele, viitvõlad ning muud võlakohustused) kajastatakse bilansis üldjuhul korrigeeritud soetusmaksumuses.

Lühiajaliste finantskohustuste korrigeeritud soetusmaksumus on üldjuhul võrdne nende nominaalväärtusega, mistõttu lühiajalisi finantskohustusi kajastatakse bilansis maksmisele kuuluvas summas (mis on kajastatud arvel, lepingus või muul alusdokumendil).

Pikaajaliste laenukohustusi kajastatakse korrigeeritud soetusmaksumuses. Olulised lepingutasud kajastatakse laenude võtmisel laenukohustuste hulgas (miinusega) ja amortiseeritakse intressikuludesse laenuperioodi jooksul, ülejäänud lepingutasud kajastatakse laenude saamisel koheselt intressikuludes.

Kapitalirendikohustused kajastatakse laenukohustustena vastavalt renditud varade kajastamise kohta antud selgitusele.

Finantskohustus eemaldatakse bilansist siis, kui see on kas rahuldatud, lõpetatud või aegunud.

**Valitseva ja olulise mõju all olevad üksused**

Valitseva mõju korral omab konsolideerimisgrupp üldreeglina üle 50% hääleõigusest vastava üksuse nõukogus või muus kõrgemas juhtorganis. Olulise mõju all olevaks loetakse üksusi, mille nõukogus või muus kõrgemas juhtorganis omab konsolideerimisgrupp 20 kuni 50% hääleõigusest.

**Osalused konsolideerimata aruannetes**

Aruandekohustuslase bilansis kajastatakse tuletatud soetusmaksumuses neid osalusi sihtasutustes ja äriühingutes, mille üle aruandekohustuslasel on valitsev mõju. Tuletatud soetusmaksumuses kajastatakse konsolideerimata aruannetes ka osalusi olulise mõju all olevates äriühingutes (sidusettevõtjad). Alla 50%-lisi osalusi mittetulundusühingutes ei kajastata bilansis, vaid need on soetamisel kajastatud kuluna.

Tuletatud soetusmaksumuseks loetakse kuni 31.12.2003 soetatud osaluste korral nende väärtus kapitaliosaluse meetodil ning pärast 31.12.2003 soetatud osaluste korral nende soetusmaksumus. Tuletatud soetusmaksumus hinnatakse alla, kui osaluse objekti omakapitalist aruandekohustuslasele kuuluv osa (valitseva mõju all olevate sihtasutuste ja mittetulundusühingute korral nende omakapital tervikuna) on langenud alla poole osaluse bilansilisest väärtusest. Kajastatud allahindlusi taastatakse järgmistel perioodidel, kuid mitte kõrgemale tuletatud soetusmaksumusest.

**Konsolideerimine**

Valitseva mõju all olevate üksuste ja olulise mõju all olevate äriühingute tegevus kajastub konsolideeritud aruandes alates valitseva või olulise mõju tekkimisest kuni selle katkemiseni.

Valitseva mõju all olevate üksuste ja olulise mõju all olevate äriühingute soetamist kajastatakse ostumeetodil, mille korral hinnatakse omandatud osaluste varad ja kohustused nende õiglases väärtuses (v.a. ühise kontrolli all toimunud soetused, mida kajastatakse nende raamatupidamisväärtuses). Valitseva mõju all olevate üksuste finantsnäitajad on konsolideeritud aruannetes liidetud rida-realt meetodil, kusjuures konsolideerimisel hõlmatud üksuste omavahelised nõuded, kohustused, tulud, kulud ning realiseerumata kasumid ja kahjumid on elimineeritud.

Osalusi olulise mõju all olevates äriühingutes kajastatakse konsolideeritud aruannetes kapitaliosaluse meetodil.

**Kinnisvarainvesteeringud**

Kinnisvarainvesteeringutena kajastatakse selliseid kinnisvaraobjekte (maad või hooneid), mida hoitakse väljarentimise või turuväärtuse tõusmise eesmärgil ja mida ükski konsolideerimisgrupp ega ükski teine avaliku sektori üksus ei kasuta oma põhitegevuses. Kinnisvarainvesteeringuid kajastatakse soetusmaksumuse meetodil (soetusmaksumuses, millest on maha arvatud akumuleeritud kulum ja võimalikud allahindlused) analoogselt materiaalse põhivara kajastamisele.

**Materiaalne põhivara**

Materiaalseks põhivaraks loetakse varasid hinnangulise kasuliku tööeaga üle ühe aasta ja soetusmaksumusega alates 5000 eurost. Varad, mille kasulik tööiga on üle 1 aasta, kuid mille soetusmaksumus on alla 5000 euro, kantakse vara kasutuselevõtmise hetkel kulusse.

Põhivara rekonstrueerimisväljaminekud, mis vastavad materiaalse põhivara mõistele, liidetakse materiaalse põhivara soetusmaksumusele. Rekonstrueerimisväljaminekute lisamisel hinnatakse vara järelejäänud kasulikku eluiga ja vajadusel reguleeritakse põhivara kulumi normi.

Põhivara soetusmaksumusse arvatakse kulutused, mis on vajalikud selle kasutuselevõtmiseks, v.a soetusega kaasnevad maksud, lõivud, laenu-, koolitus- ja lähetuskulud, mis kajastatakse kuluna.

Põhivara kajastatakse soetusmaksumuses, millest on maha arvatud akumuleeritud kulum ja võimalikud väärtuse langusest tulenevad allahindlused. Kulumi arvestamisel kasutatakse lineaarset meetodit. Kulumi norm määratakse igale põhivara objektile eraldi, sõltuvalt selle hinnangulisest kasulikust elueast. Kui põhivara koosneb erineva hinnangulise kasuliku elueaga komponentidest, mille soetusmaksumust on võimalik usaldusväärselt hinnata, võetakse komponendid eraldi arvele.

Maad ja kunstiväärtusi, mille väärtus aja jooksul ei vähene, ei amortiseerita.

Vara amortiseerimine lõpetatakse, kui vara on täielikult amortiseerunud või vara on lõplikult kasutusest eemaldatud.

**Ümberhindlus**

Aastatel 2003 kuni 2005 viidi läbi kinnisvarainvesteeringute ja materiaalse põhivara ühekordne ümberhindlus, mis tulenes vajadusest võtta arvesse enne 1996. a toimunud hüperinflatsiooni ja korrigeerida varasemaid puudujääke raamatupidamises.

Seoses maareformi kestmisega on ümberhindluste kajastamist jätkatud ka peale 2005. aastat, võttes arvele aruandeperioodil mõõdistatud ja maakatastrisse kantud maad. Samuti võetakse ümberhindlusena jätkuvalt arvele aruandeperioodil omandatud peremehetut vara.

Varade ümberhindamiseks kasutatakse eelisjärjekorras turuhinda. Objektide korral, millel turuhind puudub, kasutatakse õiglase väärtuse määramiseks jääkasendusmaksumuse meetodit. Maa arvelevõtmiseks kasutatakse maksustamishinda, kui turuhind pole teada. Turuhinna puudumise korral on teiselt avaliku sektori üksuselt saadud põhivara lubatud erandjuhul võtta arvele ka üleandja bilansilises jääkmaksumuses (Avaliku sektori finantsarvestuse ja aruandluse juhend § 18).

Renditud varad

Kapitalirendina käsitletakse rendilepingut, mille puhul kõik olulised vara omandamisega seonduvad riskid ja hüved kanduvad üle rentnikule. Muud rendilepingud kajastatakse kasutusrendina.

Aruandekohustuslane rentnikuna

Kapitalirenti kajastatakse bilansis vara ja kohustusena renditud vara õiglase väärtuse summas või rendimaksete miinimumsumma nüüdisväärtuses, juhul kui see on madalam. Kapitalirendi tingimustel renditud varasid amortiseeritakse sarnaselt omandatud põhivaraga, välja arvatud juhul, kui ei eksisteeri piisavat kindlust, kas rentnik omandab rendiperioodi lõpuks vara omandiõiguse – sellisel juhul amortiseeritakse vara kas rendiperioodi jooksul või kasuliku tööea jooksul, olenevalt sellest, kumb on lühem. Kapitalirendi maksed jagatakse kohustust vähendavateks põhiosa tagasimakseteks ning intressikuluks.

Kasutusrendi maksed kajastatakse kuluna ühtlaselt rendiperioodi jooksul.

Aruandekohustuslane on rendileandja

Kapitalirendi alusel väljarenditud vara kajastatakse bilansis nõudena kapitalirenti tehtud netoinvesteeringu summas. Rentnikult saadavad rendimaksed jagatakse kapitalirendinõude põhiosa tagasimakseteks ja intressituluks.

Kasutusrendi tingimustel väljarenditud vara kajastatakse bilansis tavakorras, analoogselt muu põhivaraga. Kasutusrendimaksed kajastatakse tuluna ühtlaselt rendiperioodi jooksul.

**Toetused**

Sihtfinantseerimisena kajastatakse sihtotstarbeliselt antud ja teatud tingimustega seotud toetusi. Sihtfinantseerimist ei kajastata tuluna või kuluna enne, kui toetuse saaja on teinud kulutused, milleks sihtfinantseerimine oli ette nähtud, ning eksisteerib piisav kindlus, et sihtfinantseerimine leiab aset.

Toetused jaotatakse järgmisteks liikideks:

1. sotsiaaltoetused – toetused füüsilistele isikutele, v.a toetused ettevõtluseks;
2. sihtfinantseerimine – teatud projektipõhisel sihtotstarbel saadud ja antud toetused, mille puhul määratakse selle eesmärk koos mõõdikutega eesmärgi täitmise jälgimiseks, ajakava ja rahaline eelarve ning toetuse andja nõuab saajalt detailset aruandlust raha kasutamise kohta ning raha ülejääk tuleb maksta andjale tagasi;
3. tegevustoetused – antud ja saadud toetused, mis antakse saajale lähtudes tema põhikirjalistest ülesannetest ja arengudokumentides määratud eesmärkidest.

Tegevustoetusi kajastatakse toetuse andja poolt raha ülekandmisel kuluna ja toetuse saaja poolt tuluna raha laekumisel.

Sihtfinantseerimine jaotatakse tegevuskulude ja põhivara sihtfinantseerimiseks. Põhivara sihtfinantseerimise põhitingimuseks on, et selle saaja peab ostma, ehitama või muul viisil soetama teatud põhivara.

Saadud sihtfinantseerimise kajastamisel rakendatakse brutomeetodit, mille järgi kajastatakse nii saadud sihtfinantseerimist kui ka selle arvel tehtud kulusid või põhivara soetust mõlemaid eraldi.

Tegevuskulude sihtfinantseerimise kajastamisel lähtutakse tulude ja kulude vastavuse printsiibist ning tulu sihtfinantseerimisest kajastatakse proportsionaalselt sellega seonduvate kuludega.

Sihtfinantseerimise korral põhivara soetamiseks võetakse vara bilansis arvele tema soetusmaksumuses, sihtfinantseerimise summa aga kajastatakse samal ajal tuluna.

**Välisvaluutas toimunud tehingute kajastamine**

Välisvaluutas fikseeritud tehingute kajastamisel on aluseks võetud tehingu toimumise päeval ametlikult kehtinud Euroopa Keskpanga valuutakursid. Välisvaluutas fikseeritud monetaarsed finantsvarad ja -kohustused on bilansipäeva seisuga ümber hinnatud eurodesse bilansipäeval ametlikult kehtinud Euroopa Keskpanga valuutakursside alusel. Välisvaluuta tehingutest ning varade ja kohustuste ümberhindamisest saadud kasumid ja kahjumid on kajastatud tulemiaruandes.

**Tulu arvestus**

Maksude tulu võetakse tekkepõhiselt arvele Maksu- ja Tolliameti poolt esitatud teatistele. Toodete, kaupade ja põhivara müügist saadud tulu kajastatakse siis, kui kõik olulised omandiga seotud riskid on läinud üle ostjale ning müügitulu ja tehinguga seotud kulu on usaldusväärselt määratav.

Tulu teenuste müügist kajastatakse teenuse osutamisel, lähtudes valmidusastme meetodist. Intressitulu kajastatakse tekkepõhiselt sisemise intressimäära alusel.

**Kulu arvestus**

Kulu kajastatakse tekkepõhiselt. Põhivara või varude soetamisel tasutud mittetagastatavad maksud ja lõivud, seal hulgas käibemaks, mida ei saa arvata sisendkäibemaksuks, kajastatakse soetamishetkel kuluna tulemiaruande kirjel “Muud tegevuskulud”. Arendusväljaminekud kajastatakse tekkimise momendil kuluna.

**Seotud osapooled**

Osapooli loetakse seotuks, kui üks osapool omab kontrolli või olulist mõju teise osapoole majanduslike otsuste üle. Seotud osapoolteks on:

1. omavalitsuse valitseva ja olulise mõju all olevad sihtasutused, mittetulundusühingud ja äriühingud, kelle juhtimises osaleb omavalitsus otse või oma valitseva või olulise mõju all olevate üksuste kaudu hääleõigusega alates 20%-st;
2. omavalitsuse volikogu liikmed, valitsuse liikmed, asutuste juhid ning valitseva mõju all olevate sihtasutuste, mittetulundusühingute ja äriühingute juhatuse ja nõukogu liikmed ning nende pereliikmed, kes üksi või koos omavad valitsevat või olulist mõju. See tähendab omandiõigust alates 20%-st või hääleõigust nende üksuste juhtimises nõukogu ja juhatuse kaudu alates 20%-st.

Seotud osapoolte kohta andmete saamiseks kasutatakse volikogu liikmete, valitsuse liikmete, asutuste juhtide ning omavalitsuse valitseva mõju all olevate sihtasutuste ja äriühingute juhatuste ja nõukogude liikmete poolt täidetud deklaratsioone. Juhul, kui seotud isik deklaratsiooni ei esita, siis saadakse andmed äriregistrist.

Konsolideeritud aruandes avaldatakse tehingud seotud osapoolte kohta. Aastaaruandes tuuakse eraldi välja seotud isikute gruppidega tehtud tehingute varade ja kohustiste saldod ning tulud ja kulud. Nimetatud informatsioon peab vastama saldoandmikes seotud isikute tehingupartnerite koodidega kajastatud saldodele.

**Bilansipäevajärgsed sündmused**

Konsolideerimisgrupi raamatupidamise aastaaruandes kajastuvad olulised vara ja kohustuste hindamist mõjutavad asjaolud, mis ilmnesid bilansikuupäeva ja aruande koostamise kuupäeva vahemikul, kuid on seotud aruandeperioodil või varasematel perioodil toimunud tehingutega.

Bilansipäevajärgsed sündmused, mida ei ole vara ja kohustuste hindamisel arvesse võetud, kuid mis võivad oluliselt mõjutada järgmise aruandeaasta tulemust, avalikustatakse raamatupidamise aastaaruande lisades.

**Eelarve täitmise aruanne**

Eelarve täitmise aruanne on koostatud vallavalitsuse kohta (konsolideerimata) kassapõhiselt, mistõttu selle andmeid ei ole võimalik võrrelda tekkepõhistes konsolideerimata aruannetes kajastatud andmetega. Lisaks kassapõhisest printsiibist tulenevatele ajalistele erinevustele on selles kasutusel veel järgmised olulised erinevad arvestuspõhimõtted:

1. põhivara soetamisel tasutud summad kajastatakse eelarve täitmisel kuluna ning põhivara müügist laekunud summad tuluna, amortisatsiooni ja muid põhivaradega tehtud mitterahalisi tehinguid eelarve täitmise aruandes ei kajastata;
2. kaupade ja teenuste ning põhivara soetamisel lisanduv käibemaks, mida ei saa arvata sisendkäibemaksuks, on eelarve täitmise aruandes kajastatud vastavate kaupade, teenuste ja põhivara soetamise kuluna (tekkepõhises aruandes eraldi tulemiaruande real “Muu tegevuskulu”).

## Lisa 2 Raha ja pangakontod

Tuhandetes eurodes

|  |  |  |
| --- | --- | --- |
|  | **20** | **31.12.2017** |
| Sularaha | 29 | 28 |
| Arvelduskontod pankades | 1 203 | 1 065 |
| **Kokku raha** | **1 232** | **1 093** |
| Rahalt teenitud intressitulu | 0 | 5 |

## Lisa 3 Maksud, lõivud ja trahvid

1. Maksu-, lõivu ja trahvinõuded Tuhandetes eurodes

|  |  |  |
| --- | --- | --- |
|  | **Lühiajalised nõuded** | **Lühiajalised nõuded** |
|  | **2018** | **2017** |
| Tulumaks | 686 | 644 |
| Nõuded loodusressursside kasutamisest ja saastetasudest | 38 | 48 |
| **Maksu nõuded kokku** | **725** | **692** |

1. Maksu-, lõivu ja trahvitulud

|  |  |  |
| --- | --- | --- |
|  | **2018** | **2017** |
| Tulumaks | 6 580 | 6 109 |
| Maamaks | 605 | 599 |
| Reklaamimaks | 3 | 2 |
| **Maksu tulud kokku** | **7 188** | **6 710** |

## Lisa 4 Muud nõuded ja ettemaksed

Tuhandetes eurodes

|  |  |  |
| --- | --- | --- |
|  | **31.12.2018** | **31.12.2017** |
| Nõuded ostjate vastu | 251 | 165 |
| sh brutosummas | 272 | 181 |
| Ebatõenäoliselt laekuvaks hinnatud | -18 | -36 |
| Nõuded toetuste eest | 113 | 199 |
| Muud nõuded | 14 | 26 |
| Maksude ettemaksed ja tagasinõuded | 12 | 181 |
| Ettemakstud toetused | 10 | 26 |
| Ettemakstud tulevaste perioodide kulud | 3 | 8 |
| **Muud nõuded ja ettemaksed kokku** | **403** | **605** |

## Lisa 5 Varud

Tuhandetes eurodes

|  |  |  |
| --- | --- | --- |
|  | **31.12.2018** | **31.12.2017** |
| Tooraine ja materjal | 11 | 6 |
| **Varud kokku** | **11** | **6** |

## Lisa 6 Osalused sihtasutustes

Käesolevas konsolideeritud aruandes on rida-realt konsolideeritud järgmised valitseva mõju all olevad sihtasutused:

|  |  |  |  |  |  |  |
| --- | --- | --- | --- | --- | --- | --- |
| Sihtasutuse nimi, majandusaasta |  | Tulemiaruande näitajad | | | Bilansi näitajad aasta lõpus | |
| osaluse määr% | tegevustulu | tegevuskulu | tulem | vara | netovara |
| SA Eesti Piimandusmuuseum |  |  |  |  |  |  |
| 2018 | 100 | 245 | -223 | 22 | 34 | 23 |
| 2017 | 0 | 0 | 0 | 0 | 0 | 0 |
| SA Valgehobusemäe Suusa- ja Puhkekeskus |  |  |  |  |  |  |
| 2018 | 100 | 405 | -392 | 13 | 880 | 807 |
| 2017 | 100 | 237 | -265 | -28 | 840 | 794 |
| SA A.H.Tammsaare Muuseum Vargamäel |  |  |  |  |  |  |
| 2018 | 100 | 169 | -168 | 1 | 419 | 384 |
| 2017 | 100 | 123 | -115 | 8 | 429 | 383 |

SA Eesti Piimandusmuuseum alustas tegevust 1. jaanuaril aastal 2018. Riigireformi eesmärkidest lähtuvalt otsustati Maaeluministeeriumi haldusalasse kuuluvatest muuseumitest luua sihtasutused. Sihtasutus asutati Imavere Vallavolikogu otsusega 15. septembril aastal 2017. Imavere valla õigusjärglane on Järva vald.

## Lisa 7 Osalused tütar- ja sidusettevõtjates

1. **Tütarettevõtted**

Konsolideeritud aruandes on rida-realt konsolideeritud järgmised valitseva mõju all olevad äriühingud:

|  |  |  |  |  |  |  |
| --- | --- | --- | --- | --- | --- | --- |
| Sihtasutuse nimi, majandusaasta |  | Tulemiaruande näitajad | | | Bilansi näitajad aasta lõpus | |
| osaluse määr% | tegevustulu | tegevuskulu | tulem | vara | netovara |
| OÜ Albu Teenus |  |  |  |  |  |  |
| 2018 | 100 | 58 | -106 | -48 | 1 745 | 1 745 |
| 2017 | 100 | 621 | -87 | 534 | 1 895 | 1 895 |
| OÜ Imavere Soojus |  |  |  |  |  |  |
| 2018 | 100 | 161 | -151 | 10 | 309 | 169 |
| 2017 | 100 | 199 | -153 | 46 | 321 | 162 |
| OÜ Järva-Jaani Teenus |  |  |  |  |  |  |
| 2018 | 100 | 263 | 349 | -86 | 2 436 | 2 385 |
| 2017 | 100 | 265 | 330 | -65 | 2 520 | 2 471 |
| Koeru Kommunaal AS |  |  |  |  |  |  |
| 2018 | 100 | 628 | 469 | 159 | 3 973 | 3 729 |
| 2017 | 100 | 415 | -440 | -25 | 3 918 | 3 574 |
|  |  |  |  |  |  |  |

1. **Osalused sidusettevõtjates**

|  |  |  |  |  |  |  |
| --- | --- | --- | --- | --- | --- | --- |
| Sihtasutuse nimi, majandusaasta |  | Tulemiaruande näitajad | | | Bilansi näitajad aasta lõpus | |
| osaluse määr% | tegevustulu | tegevuskulu | tulem | vara | netovara |
| AS Väätsa Prügila |  |  |  |  |  |  |
| 2018 | 20,575% | 5 807 | -5 509 | 298 | 6 605 | 3 322 |
| 2017 | 20,575% | 4 145 | -4 072 | 73 | 5 893 | 3 023 |
| AS Järvamaa Haigla |  |  |  |  |  |  |
| 2018 | 30,751% | 8 779 | -8 003 | 776 | 5 973 | 4 201 |
| 2017 | 30.751% | 7 255 | -7 231 | 24 | 5 071 | 3 356 |
| AS Paide Vesi |  |  |  |  |  |  |
| 2018 | 12,00% | 2 309 | -2 447 | -138 | 38 020 | 33 996 |
| 2017 | 12,00% | 1 830 | -2352 | -522 | 37 874 | 33 855 |

**Osaluste bilansiline väärtus**

|  |  |  |
| --- | --- | --- |
|  | **Jääk seisuga 31.12.2017** | **Jääk seisuga 31.12.2018** |
| AS Väätsa Prügila | 636 | 683 |
| AS Järvamaa Haigla | 1 032 | 1 292 |
| AS Paide Vesi | 4 063 | 4 083 |
| Kokku | 5 731 | 6 058 |

## Lisa 8 Kinnisvarainvesteeringud

Tuhandetes eurodes

|  |  |
| --- | --- |
|  | Kinnisvarainvesteering |
| **Jääk seisuga 31.12.2017** |  |
| Soetusmaksumus | 1 081 |
| Akumuleeritud kulum | -354 |
| Jääkväärtus | 727 |
| **2018. aasta liikumised** |  |
| Akumuleeritud kulum | -31 |
| Üle viidud materiaalse põhivara grupist kinnisvarainvesteeringute gruppi | 67 |
| Soetused ja parendused | 177 |
| **Kokku liikumised** |  |
| **Jääk seisuga 31.12.2018** |  |
| Soetusmaksumus | 1 322 |
| Akumuleeritud kulum | -382 |
| 2Jääkväärtus | 940 |

Seisuga 31.12.2018 oli kasutusrendile ning tasuta kasutusse antud kinnisvarainvesteeringute jääkmaksumus 939 tuh eurot (31.12.2017 727 tuh eurot).

|  |  |  |
| --- | --- | --- |
|  | 2018 | 2017 |
| Renditulu kinnisvarainvesteeringutelt | 14 | 38 |
| Kinnisvarainvesteeringute halduskulud | -91 | -262 |

## Lisa 9 Materiaalne põhivara

Tuhandetes eurodes

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | Maa | Hooned ja rajatised | Masinad ja seadmed | Muu põhivara | Lõpetamata tööd ja ettemaksed | Kokku |
| Jääk perioodi alguses | Soetusmaksumus | 330 | 42 929 | 1 981 | 446 | 2 032 | 47 718 |
| Kogunenud kulum | 0,00 | -15 687 | -1 100 | -269 | 0 | -17 055 |
| Jääkväärtus | 330 | 27 242 | 881 | 177 | 2 032 | 30 663 |
| Soetused ja parendused | | 1 | 571 | 25 | 15 | 504 | 1 115 |
| Saadud mitterahaline sihtfinantseerimine | | 0 | 5 | 0 | 0 | 0,00 | 5 |
| Kulum ja allahindlus | | 0 | -1 581 | -101 | -15 | 0,00 | -1 697 |
| Müüdud põhivara jääkväärtuse mahakandmine | | -10 | -14 | 0 | 0 | 0,00 | -24 |
| Üle viidud kinnisvara investeeringutesse | | 0 | 0 | 0 | 0 | -67 | -67 |
| Ümberhindlused | | 12 | 0 | 0 | 0 | 0 | 12 |
| Ümberklassifitseerimine | | 0 | 2 001 | 76 | 25 | -2 102 | 0,00 |
| Kokku liikumised | | 3 | 982 | 0 | 25 | -1 665 | -655 |
| Jääk perioodi lõpus | Soetusmaksumus | 333 | 45 476 | 2 034 | 487 | 367 | 48 694 |
| Kogunenud kulum | 0 | -17 251 | -1 152 | -284 | 0 | -18 687 |
| Jääkväärtus | 333 | 28 225 | 882 | 203 | 367 | 30 007 |

Aruandeaastal võeti ümberhindlusena arvele varem maakatastrisse kandmata maad summas 25 tuh eurot, mis hinnati maa maksustamishinnas.

Rahavoogude aruandes kajastub materiaalse põhivara eest tasutud summana1252 tuh eurot, mistuleneb järgmistest summadest:

aruandeaasta soetuste summa 1115 tuh eurot,

liidetud eelmise aasta lõpuks tarnijatele tasumata summa 116 tuh eurot,

liidetud põhivara soetuselt tasutud käibemaks summas 185 tuh eurot

lahutatud aruandeaastal kapitalirendi tingimustel soetatud põhivara maksumus summas 22 tuh eurot;

lahutatud sihtfinantseerimise arvel saadud põhivara summas 142 tuh eurot, mille eest tasusid toetuste andjad otse tarnijale ja mis ülaltoodud tabelis on kajastatud soetusena (mitte saadud mitterahalise sihtfinantseerimisena).

## Lisa 10 Muud kohustised ja saadud ettemaksed

Tuhandetes eurodes

|  |  |  |
| --- | --- | --- |
|  | 31.12.2018 | 31.12.2017 |
| Sihtfinantseerimiseks saadud ettemaksed | 77 | 65 |
| Maksukohustised | 280 | 406 |
| Muud kohustised | 10 | 94 |
| Intressivõlad | 2 | 2 |
| **Muud kohustised ja saadud ettemaksed kokku** | **369** | **567** |

## Lisa 11 Laenukohustised

Tuhandetes eurodes

|  |  |  |
| --- | --- | --- |
|  | **2018** | **2017** |
| Pangalaenud | 4 546 | 5 182 |
| Kapitalirent | 81 | 214 |
| Laenukohustised perioodi lõpus | 4 627 | 5 396 |

|  |  |  |
| --- | --- | --- |
| Sellest lühiajaline laenukohustis | 853 | 864 |
| Sellest pikaajaline laenukohustis | 3 774 | 4 534 |

|  |  |  |  |  |  |
| --- | --- | --- | --- | --- | --- |
| **Pank** | **Alguskuupäev** | **Lõppkuupäev** | **Esialgne summa** | **Kohutsus perioodi lõpus** | **Intressi määr** |
| Danske Bank | 27.02.2018 | 15.11.2026 | 130 | 118 | 0,8 |
| Danske Bank | 27.02.2018 | 21.06.2021 | 309 | 280 | 0,87 |
| Danske Bank | 27.02.2018 | 15.12.2020 | 133 | 94 | 0,64 |
| Danske Bank | 7.01.2015 | 6.12.2029 | 827 | 649 | 0,925 |
| Danske Bank | 27.02.2018 | 20.05.2027 | 107 | 98 | 0,9 |
| Danske Bank | 27.02.2018 | 20.11.2026 | 209 | 190 | 0,9 |
| Danske Bank | 27.02.2018 | 15.09.2025 | 176 | 156 | 0,8 |
| Danske Bank | 27.02.2018 | 15.12.2023 | 424 | 364 | 0,763 |
| Danske Bank | 22.09.2016 | 20.08.2026 | 137 | 109 | 0,9 |
| Danske Bank | 27.02.2018 | 1.12.2023 | 69 | 59 | 0,9 |
| Swedbank | 2.08.2006 | 30.06.2021 | 206 | 19 | 1,83 |
| Swedbank | 20.11.2007 | 15.07.2022 | 192 | 51 | 1,86 |
| Swedbank | 28.08.2008 | 30.07.2023 | 96 | 33 | 1,25 |
| Swedbank | 3.09.2008 | 29.08.2023 | 64 | 28 | 1,25 |
| Swedbank | 3.06.2009 | 3.06.2019 | 351 | 19 | 1,85 |
| Swedbank | 17.08.2009 | 25.07.2019 | 556 | 34 | 1,56 |
| Swedbank | 7.11.2016 | 12.10.2021 | 15 | 9 | 2,59 |
| Swedbank | 10.07.2017 | 31.12.2022 | 392 | 273 | 0,99 |
| Swedbank | 14.08.2017 | 5.08.2024 | 154 | 138 | 0,98 |
| Swedbank | 23.11.2017 | 31.12.2028 | 240 | 220 | 1,4 |
| Swedbank |  | 31.12.2022 |  | 113 | 2,448 |
| Swedbank |  | 10.10.2024 |  | 49 | 2,6 |
| Swedbank |  | 15.01.2032 |  | 73 | 2,3 |
| SEB Pank |  | 31.12.2029 |  | 89 | 1,42 |
| SEB Pank | 25.04.2017 | 31.12.2023 | 344 | 319 | 0,85 |
| SEB Pank | 31.01.2018 | 23.04.2021 | 100 | 57 | 1 |
| SEB Pank | 31.01.2018 | 23.12.2022 | 282 | 193 | 0,85 |
| SEB Pank | 31.01.2018 | 1.03.2023 | 162 | 69 | 1,483 |
| SEB Pank | 1.02.2018 | 31.12.2021 | 140 | 62 | 1,143 |
| SEB Pank | 1.02.2018 | 31.12.2021 | 18 | 9 | 1,431 |
| SEB Pank | 1.02.2018 | 16.04.2022 | 298 | 227 | 0,86 |
| SEB Pank | 1.02.2018 | 31.12.2024 | 145 | 125 | 1,1 |
| SEB Pank | 1.02.2018 | 29.06.2023 | 210 | 71 | 0,232 |
| SEB Pank | 1.02.2018 | 30.06.2020 | 77 | 14 | 1,712 |
| SEB Pank | 1.02.2018 | 1.06.2021 | 14 | 8 | 1,42 |
| SEB Pank | 1.02.2018 | 20.01.2027 | 86 | 77 | 0,96 |
| Luminor | 3.05.2011 | 17.05.2021 | 91 | 24 | 1,5 |
| Luminor | 31.10.2014 | 16.09.2024 | 30 | 19 | 1,34 |
| SA Keskkonnainvesteeringute Keskus | 14.05.2013 | 31.12.2024 | 79 | 44 | 1,509 |
| SA Keskkonnainvesteeringute Keskus |  | 31.12.2029 |  | 44 | 1,509 |
| **KOKKU** |  |  |  | **4627** |  |

## Lisa 12 Tingimuslikud kohustused ja nõuded

|  |  |
| --- | --- |
| **Tingimuslikud kohustused** | **2018** |
| SA Keskkonnainvesteeringute Keskus | 44 |
| Järvamaa Haigla | 56 |
| Riigimetsa Majandamise Keskus | 5 |
| Kohtuprotsess | 29 |

Järva vald on SA Keskkonnainvesteeringute keskusele esitanud projektid.

* [Järva valla mürakaardi ja müra vähendamise tegevuskava koostamine](https://kikas.kik.ee/default.aspx?s=projektivaade&projekt=15600&tagasi=lUwQje-vK0-aRedg4Uz4AQ) summas 38,00 tuhat eurot.
* [Koeru Lasteaed Päikeseratas laste õppeprogrammide läbiviimine 2018/2019.õppeaastal](https://kikas.kik.ee/default.aspx?s=projektivaade&projekt=14435&tagasi=z84fOAtux0CHasUv6CMLtw) summas 1 ,00 tuhat.
* [Imavere Põhikooli õpilaste õppekäigud 2018/2019 õppeaastal](https://kikas.kik.ee/default.aspx?s=projektivaade&projekt=14816&tagasi=wVeYtpIxkUOoWVbEOqHpxA) summas 2,00 tuhat eurot.
* [Järva-Jaani tehisjärve ujuvsilla rajamine](https://kikas.kik.ee/default.aspx?s=projektivaade&projekt=15491&tagasi=9YDKvtoCXkajQq5yYm-DNw) summas 3,00 tuhat eurot.

Järva vald osaleb AS Järvamaa Haigla poolt korraldatavas Euroopa Regionaalarengu Fondi raames osalise rahastuse saanud esmatasandi tervisekeskuse rajamises. Summad kajastatakse raamatupidamisesettemaksetena põhivara sihtfinantseerimisel.

Imavere Vallavolikogu on vastu võtnud otsuse tagada OÜ Imavere Soojus kohustusi Riigimetsa Majandamise Keskuse ees seoses hakkepuidu ostuga summas kuni 2,5 tuhat eurot. Antud tagatist pole kohustusena bilansis kajastatud, kuna selle realiseerimine ei ole tõenäoline.

N.R. Energy OÜ on esitanud Pärnu Maakohtusse hagi Järva Vallavalitsuse vastu hüvitist tehtud investeeringute, saamata jäänud tulu eest seoses lepingu lõpetamisega nõudes summas 29 tuhat eurot. Juhtkonna hinnangul antud hagi ei rahuldata.

|  |  |
| --- | --- |
| **Tingimuslikud nõuded** | **2018** |
| SA Archimedes | -5 |

2017 aastal alanud Järva-Jaani Gümnaasiumi ja Bernadottegymnasieti koostööprojekt. Projekti kogu toetussumma 45 tuhat eurot

## Lisa 13. Saadud toetused

Tuhandetes eurodes

|  |  |  |
| --- | --- | --- |
|  | 2018 | 2017 |
| **Rahalised sihtfinantseerimised** | **6 690** | **6 797** |
| Riigi eelarvest tasandusfondi | 826 | 1 055 |
| Kohaliku omavalitsuse toetusfond | 3 903 | 2 272 |
| Sihtfinantseerimised põhivara soetuseks | 378 | 1 740 |
| Muud toetused, KOV ühinemistoetus | 1 583 | 1 730 |

Aruande aastal riigieelarvest saadud maksed tasandus- ja toetusfondi eraldati järgmisteks tegevusteks: teedele 501 tuhat eurot, Jäätmekäitlusele 13 tuhat eurot, hariduskulu katmiseks 2 688 tuh eurot, alushariduse kuludeks 147 tuhat eurot, huvihariduse korraldamiseks 250 tuhat eurot toimetuleku toetuseks ning sotsiaaltoetuste ja sotsiaalteenuste korraldamiseks ja arendamiseks 359 tuh eurot, sündide ja surmade registreerimise kulude hüvitiseks 2 tuh eurot ning üldisesse fondi kohalike maksulaekumiste erinevuste tasandamisest tulenevalt 1 034 tuh eurot

## Lisa 14. Tulu kaupadelt ja teenuste müügist

Tuhandetes eurodes

|  |  |  |
| --- | --- | --- |
|  | **2018** | **2017** |
| Tulu haridusalasest tegevusest | 415 | 556 |
| Tulu elamu- ja kommunaalmajandustegevusest | 323 | 380 |
| Tulu materiaalse põhivara üürist ja rendist | 120 | 95 |
| Tulu sotsiaalabialasest tegevusest | 527 | 537 |
| Tulu spordi- ja pihkealasest tegevusest | 383 | 247 |
| Tulu kultuurialasest tegevusest | 95 | 71 |
| Riigilõivud kokku | 8 | 9 |
| Tulu transpordialasest tegevusest | 4 | 7 |
| Muu tulu majandustegevusest | 409 | 433 |
| Muu toodete ja teenuste müük | 4 | 50 |
| **Tulu toodete ja teenuste müügist kokku** | **2 288** | **2 385** |

## Lisa 15. Muu tegevustulu

Tuhandetes eurodes

|  |  |  |
| --- | --- | --- |
|  | **2018** | **2017** |
| Tulu loodusressursside kasutamisest ja saastetasud | 157 | 150 |
| Kasum ja kahjum materiaalse põhivara müügist | 7 | 66 |
| Võlalt arvestatud intressi tulu | 2 | 2 |
| Muu tegevustulu | 5 | 23 |
| **Muu tegevustulu kokku** | **171** | **241** |

## Lisa 16. Tööjõukulu

Tuhandetes eurodes

|  |  |  |  |  |
| --- | --- | --- | --- | --- |
| Tegevusvaldkond | 2018 | | 2017 | |
|  | Töötajate arv | Töötasukulu | Töötajate arv | Töötasukulu |
| Haridus | 322,54 | -2 780 | 325,57 | -3 340 |
| Vallavalitsus ja volikogu | 40,59 | -671 | 55,96 | -922 |
| Vaba aeg ja kultuur | 67,34 | -1 987 | 56,75 | -554 |
| Elamu- ja kommunaalmajandus | 6,92 | -44 | 10,85 | -71 |
| Sotsiaalne kaitse | 38,71 | -309 | 33,45 | -334 |
| Majandus | 29,61 | -205 | 28,44 | -315 |
| **Töötajate arv ja töötasukulu kokku** | **505,71** | **-5 996** | **511,02** | **-5 536** |

Töötajate arvuna on esitatud keskmine töötajate arv taandatuna täistööajale. Volikogu ja ajutiste lepinguliste korral ei ole töötajate arvu esitatud. Volikogu esimehele ja liikmetele makstud hüvitis oli 2018. aastal 64 tuhat eurot.

|  |  |  |
| --- | --- | --- |
|  | **2018** | **2017** |
| Töötasukulu | -5 996 | -5 536 |
| sotsiaalmaks ja töötuskindlustusmaksed | -2 026 | -1 872 |
| Erisoodustused | -6 | -3 |
| **Tööjõukulu kokku** | **-8 028** | **-7 411** |

## Lisa 17 Majandamiskulud ja muud tegevuskulud

Tuhandetes eurodes

|  |  |  |
| --- | --- | --- |
|  | **2018** | **2017** |
| Administreerimiskulud | -240 | -293 |
| Uurimis- ja arendustööd | -19 | -8 |
| Lähetuskulud | -8 | -2 |
| Koolituskulud | -67 | -52 |
| Kinnistute, hoonete ja ruumide majandamiskulud | -1 219 | -977 |
| Rajatiste majandamiskulud | -561 | -402 |
| Sõidukite majandamiskulud | -266 | -219 |
| Info- ja kommunikatsioonitehnoloogia kulud | -184 | -142 |
| Inventari majandamiskulud | -269 | -232 |
| Töömasinate ja seadmete majandamiskulud | -45 | -51 |
| Toiduained ja toitlustusteenused | -343 | -331 |
| Meditsiinikulud ja hügieenikulud | -27 | -25 |
| Teavikute ja kunstiesemete kulud | -60 | -43 |
| Õppevahendite ja koolituse kulud | -355 | -430 |
| Kommunikatsiooni-, kultuuri- ja vaba aja sisustamise kulud | -172 | -184 |
| Sotsiaalteenused | -201 | -186 |
| Eri ja vormiriietus | -16 | -8 |
| Tootmiskulud | -188 | -143 |
| Mitmesugused majanduskulud | -201 | -234 |
| Maksu- ja lõivu- ja trahvikulud | -809 | -937 |
| Kulu nõuete ebatõenäoliselt laekuvaks hindamisest | -5 | -14 |
| **Muu tegevuskulu kokku** | **-5 255** | **-4 913** |

## Lisa 18 Antud toetused

(Tuhandetes eurodes)

|  |  |  |
| --- | --- | --- |
|  | 2018 | 2017 |
| **Sotsiaaltoetused** | **-334** | **-374** |
| Peretoetused | -103 | -87 |
| Toimetulekutoetus | -92 | -125 |
| Toetus puuetega inimeste ja nende hooldajatele | -30 | -52 |
| Õppetoetused, sõidusoodustused | -22 | -27 |
| Riigi poolt makstav sotsiaalmaks | -14 | -13 |
| Muud sotsiaalabi toetused | -73 | -70 |
| **Toetused põhivara soetuseks** | **-135** | **-210** |
| Sihtfinantseerimise vahendamine - EAS toetus üksikisikutele hajaasustuse veeprojekti kuluks | -24 | -134 |
| Antud sihtfinantseerimine põhivara soetuseks | -111 | -75 |
| **Toetused tegevuskuluks** | **-284** | **-752** |
| Liikmemaksud | -67 | -86 |
| Toetused spordiklubidele ja seltsidele | -217 | -666 |

## Lisa 19 Seotud osapooled

Tehingud tegev- ja kõrgema juhtkonna liikmete ja nende lähedaste pereliikmetega seotud sihtasutuste, mittetulundusühingute ja äriühingutega**.**

Tehingud on toimunud turutingimustel.

**2018**

|  |  |  |  |  |  |
| --- | --- | --- | --- | --- | --- |
| **Üksus** | **Tehingu sisu** | **tulu** | **kulu** | **nõuded** | **kohustised** |
| MTÜ Järva-Jaani Ratta- ja Suusaklubi |  |  |  |  |  |
| 2018 | Tegevustoetus | 0 | -2 | 0 | 0 |
| 2017 | Tegevustoetus | 0 | -2 | 0 | 0 |
| OÜ Metstaguse Agro |  |  |  |  |  |
| 2018 | Ostetud teenus | 1 | -2 | 0 | 0 |
| 2017 | Ostetud teenus | 2 | -2 | 0 | 0 |
| AS E-Piim Tootmine |  |  |  |  |  |
| 2018 | Ostetud teenus | 0 | -42 | 0 | -10 |
| 2017 | Ostetud teenused | 0 | -30 | 0 | -6 |
| Spordiklubi Vargamäe |  |  |  |  |  |
| 2018 | Antud tegevustoetus | 0 | -12 | 0 | -2 |
| 2017 |  | 0 | 0 | 0 | 0 |
| SA Valgehobusemäe Suusa- ja Puhkekeskus |  |  |  |  |  |
| 2018 | Antud tegevustoetus, ostetud teenus | 0 | -35 | 0 | 0 |
| 2017 | Antud tegevustoetus, ostetud teenus | 0 | 0 | 0 | 0 |
| Spordiklubi Imavere MTÜ |  |  |  |  |  |
| 2018 | Tegevustoetus | 0 | -3 | 0 | 0 |
| 2017 | Tegevustoetud | 0 | -1 | 0 | 0 |
| SA Eesti Piimandusmuuseum |  |  |  |  |  |
| 2018 | Antud tegevustoetus, ostetud teenus | 0 | -19 | 0 | 0 |
| 2017 | Antud tegevustoetus, ostetud teenus | 0 | 0 | 0 | 0 |
| MTÜ Energia- ja Tervisekeskus |  |  |  |  |  |
| 2018 | Antud tegevustoetus | 0 | -3 | 0 | 0 |
| 2017 | Ostetud teenus | 0 | -1 | 0 | 0 |
| MTÜ Käravete Küla Selts |  |  |  |  |  |
| 2018 | Ostetud teenus | 0 | -1 | 0 | 0 |
| 2017 | Antud tegevustoetus, ostetud teenused | 0 | -1 | 0 | 0 |
| MTÜ Lääne Eesti Päästekeskus |  |  |  |  |  |
| 2018 | Ostetud teenus | 0 | -1 | 0 | 0 |
| 2017 |  | 0 | 0 | 0 | 0 |
| Imavere Soojus OÜ |  |  |  |  |  |
| 2018 | Ostetud teenus | 2 | -61 | 0 | -8 |
| 2017 | Ostetud teenus | 2 | -46 | 0 | -18 |
| Korteriühistu Kasekese 14 |  |  |  |  |  |
| 2018 | Ostetud teenus | 0 | -1 | 0 | 0 |
| 2017 | Ostetud teenus | 0 | 0 | 0 | 0 |
| EELK Järva-Jaani Kogudus |  |  |  |  |  |
| 2018 | Antud tegevustoetus, ostetud teenus | 1 | -7 | 0 | 0 |
| 2017 | Antud tegevustoetus | 0 | -3 | 0 | 0 |
| BTR Racing MTÜ |  |  |  |  |  |
| 2018 | Antud tegevustoetus | 0 | -2 | 0 | 0 |
| 2017 | Antud tegevustoetus, ostetud teenus | 0 | 0 | 0 | 0 |
| AS Põlluvara |  |  |  |  |  |
| 2018 | Saadud tegevustoetus | 2 | 0 | 0 | 0 |
| 2017 | Saadud tegevustoetus | 2 | 0 | 0 | 0 |
| Selva TTK OÜ |  |  |  |  |  |
| 2018 | Ostetud teenus | 0 | -2 | 0 | 0 |
| 2017 | Ostetud teenus | 0 | 0 | 0 | 0 |
| Päinurme Külaselts |  |  |  |  |  |
| 2018 | Antud tegevustoetus, ostetud teenused | 0 | -7 | 0 | 0 |
| 2017 | Antud tegevustoetus, ostetud teenused | 0 | 0 | 0 | 0 |
| Loodusmatkad MTÜ |  |  |  |  |  |
| 2018 | Ostetud teenused | 0 | -1 | 0 | 0 |
| 2017 | Ostetud teenused | 0 | 0 | 0 | 0 |
| MTÜ Vao Külaselts |  |  |  |  |  |
| 2018 | Antud tegevustoetus | 0 | -4 | 0 | 0 |
| 2017 |  | 0 | 0 | 0 | 0 |
| Polareye OÜ |  |  |  |  |  |
|  | Ostetud teenus | 0 | -1 | 0 | 0 |
|  | Ostetud teenus | 0 | 0 | 0 | 0 |
| Koeru Spordiklubi |  |  |  |  |  |
|  | Antud tegevustoetus, ostetud teenus | 0 | -16 | 0 | 0 |
|  | Antud tegevustoetus, ostetud teenus | 0 | -5 | 0 | 0 |
| Korteriühistu Aasa 3 |  |  |  |  |  |
|  | Ostetud teenus | 0 | -5 | 0 | 0 |
|  | Ostetud teenus | 0 | 0 | 0 | 0 |
| Korteriühistu Pärna 6 |  |  |  |  |  |
| 2018 | Ostetud teenus | 0 | -5 | 0 | 0 |
| 2017 | Ostetud teenus | 0 | 0 | 0 | 0 |
| Korteriühistu Päinurme, Kase 2 |  |  |  |  |  |
| 2018 | Ostetud teenus | 0 | -6 | 0 | 0 |
| 2017 | Ostetud teenus | 0 | 0 | 0 | 0 |
| Korteriühistu Sõrandu Teeveere |  |  |  |  |  |
| 2018 | Ostetud teenus | 0 | -1 | 0 | 0 |
| 2017 | Ostetud teenus | 0 | 0 | 0 | 0 |
| AS Väätsa Prügila |  |  |  |  |  |
| 2018 | Ostetud teenus | 0 | -26 | 0 | 0 |
| 2017 | Ostetud teenus | 0 | -20 |  | -1 |
| SA Koeru Hooldekeskus |  |  |  |  |  |
| 2018 | Ostetud teenus | 0 | -129 | 0 | -11 |
| 2017 | Ostetud teenus | 0 | -137 | 0 | -3 |
| AS Paide Vesi |  |  |  |  |  |
| 2018 | Ostetud teenus | 0 | -46 | 0 | -2 |
| 2017 | Ostetud teenus | 0 | -36 | 0 | -3 |

..

Järva valla volikogus on 21 liiget. Aruandeaastal arvestati volikogu esimehele volikogu juhtimise eest tasu 18 tuhat eurot ning volinikele hüvitist 34 tuhat 950 eurot. Volikogu alatiste komisjonide liikmetele arvestati 2018. aastal tasusid 11 tuhat 350 eurot.

Järva valla kui omavalitsusüksuse tegevjuhtkonnaks on seitsme- liikmeline vallavalitsus (täitevorgan). 2018. aastal vallavalitsuse liikmetele vallavalitsuse töös osalemise eest hüvitist ei makstud.

Ülaltoodud tasud on arvestatud ilma sotsiaalmaksu ja töötuskindlustusmakseteta, kuid nende hulka on arvatud kõik töötasud ja hüvitised. Muid täiendavaid olulisi soodustusi pole tegevjuhtkonna ega kõrgema juhtkonna liikmetele aruandeaastal arvestatud.

## Lisa 20 Konsolideerimata finantsaruanded

KONSOLIDEERIMATA BILANSS

|  |  |  |  |
| --- | --- | --- | --- |
|  | | **2018** | **2017** |
| **Varad** | | **28 419** | **28 715** |
| **Käibevara** | | 1 802 | 1 709 |
| Käibevara | Raha ja pangakontod | 855 | 632 |
| Maksu-, lõivu- ja trahvinõuded | 724 | 692 |
| Muud nõuded ja ettemaksed | 223 | 385 |
| **Põhivara** | | **26 617** | **27 006** |
|  | Osalused sihtasutustes ja mittetulundusühingutes | 808 | 794 |
|  | Osalused tütar- ja sidusettevõtjates | 3 899 | 3 809 |
|  | Kinnisvarainvesteeringud | 940 | 727 |
|  | Materiaalne põhivara | 20 962 | 21 602 |
|  | Finantsinvesteeringud | 0 | 66 |
|  | Bioloogilised varad | 8 | 8 |
| **Kohustised ja netovara** | | **28 419** | **28 715** |
| **Lühiajalised kohustised** | | **1 666** | **1 720** |
|  | Võlad tarnijatele | 356 | 277 |
|  | Võlad töötajatele | 207 | 215 |
|  | Muud kohustised ja saadud ettemaksed | 326 | 435 |
|  | Laenukohustised | 777 | 793 |
| **Pikaajalised kohustised** | | **3 501** | **4 205** |
|  | Laenukohustised | 3 501 | 4 205 |
| **Netovara** | | **23 252** | **22 784** |
|  | Aruandja omanikele kuuluv netovara | 23 252 | 22 784 |
|  | Reservid | 1 | 1 |
|  | Akumuleeritud ülejääk (puudujääk) | 22 801 | 22 562 |
|  | Aruandeperioodi tulem | 450 | 221 |

KONSOLIDEERIMATA TULEMIARUANNE

|  |  |  |  |  |
| --- | --- | --- | --- | --- |
|  | | | **2018** | **2017** |
| **Tegevustulud** | | | 14 845 | 14 072 |
|  | **Maksud ja sotsiaalkindlustusmaksed** | | **7 188** | **6 710** |
|  |  | Tulumaks | 6 580 | 6 109 |
|  |  | Omandimaksud | 605 | 599 |
|  |  | Maksud kaupadelt ja teenustelt | 3 | 2 |
|  | **Kaupade ja teenuste müük** | | **1 285** | **1 594** |
|  |  | Riigilõivud | 8 | 9 |
|  |  | Tulud majandustegevusest | 1 276 | 1 585 |
|  | **Saadud toetused** | | **6 203** | **6 178** |
|  | **Muud tulud** | | **169** | **220** |
|  |  | Kasum/kahjum põhivara ja varude müügist | 8 | 58 |
|  |  | Muud tulud varadelt | 158 | 152 |
|  |  | Eespool nimetamata muud tulud | 3 | 10 |
| **Tegevuskulud** | | | **-14 365** | **-14 422** |
|  | **Antud toetused** | | **-847** | **-1 492** |
|  |  | Sotsiaaltoetused | -334 | -374 |
|  |  | Muud toetused | -513 | -1 118 |
|  | Tööjõukulud | | -7 357 | -6 920 |
|  | Majandamiskulud | | -4 006 | -3 698 |
|  | Muud kulud | | -770 | -932 |
|  | Põhivara amortisatsioon ja ümberhindlus | | -1 385 | -1 379 |
| **Aruandeperioodi tegevustulem** | | | 480 | 280 |
| **Finantstulud ja -kulud** | | | -30 | -55 |
|  | Intressikulu | | -44 | -42 |
|  | Tulem osalustelt | | 14 | 9 |
|  | Muu finantstulu ja kulu | | 0 | -4 |
| Aruandeperioodi tulem | | | 450 | **225** |
| Aruandeperioodi tulem ja siirded kokku | | | 450 | 225 |

RAHAVOOGUDE ARUANNE

|  |  |  |  |  |
| --- | --- | --- | --- | --- |
|  |  |  | 2018 | 2017 |
| Rahavood põhitegevusest | Aruandeperioodi tegevustulem | | 481 | 280 |
| Korrigeerimised | Põhivara amortisatsioon ja ümberhindlus | 1 385 | 1 379 |
| Käibemaksukulu põhivara soetuseks | 179 | 397 |
| Saadud sihtfinantseerimine põhivara soetuseks | -187 | -1238 |
| Kasum/kahjum põhivara müügist | -8 | -50 |
| Antud sihtfinantseerimine põhivara soetuseks | 135 | 346 |
| Korrigeeritud tegevustulem | 1 985 | 1 115 |
| Põhitegevusega seotud käibevarade netomuutus | Maksu-, lõivu- ja trahvinõuete muutus | -33 | -62 |
| Muutus nõuetes ostjate vastu | -28 | 14 |
| Muutus nõuetes toetuste ja siirete eest | 2 | 2 |
| Muutus muudes nõuetes | 5 | 0 |
| Muutus maksude, lõivude, trahvide ettemaksetes | 173 | -71 |
| Muutus toetuste ettemaksetes | 15 | -11 |
| Muutus muudes ettemaksetes | 3 | -5 |
| Muutus varudes | 1 | 1 |
| Põhitegevusega seotud käibevarade netomuutus kokku | 138 | -133 |
| Põhitegevusega seotud kohustiste netomuutus | Muutus saadud maksude, lõivude, trahvide ettemaksetes | -3 | -1 |
| Muutus võlgades tarnijatele | 80 | 32 |
| Muutus võlgades töövõtjatele | -8 | 196 |
| Muutus maksu-, lõivu- ja trahvikohustistes | -145 | 110 |
| Muutus muudes kohustistes | 0 | -5 |
| Muutus saadud toetuste ettemaksetes | 35 | -24 |
| Muutus muudes saadud ettemaksetes | 0 | -9 |
| Põhitegevusega seotud kohustiste netomuutus | -42 | -93 |
| Rahavood põhitegevusest kokku | | 2 081 | 889 |
| Rahavood investeerimistegevusest | Tasutud põhivara eest (v.a. finantsinvesteeringud ja osalused) | Materiaalse ja immateriaalse põhivara soetus | -953 | -2 349 |
| Kinnisvarainvesteeringute soetus | -177 | -1 |
| Tasutud põhivara eest (v.a. finantsinvesteeringud ja osalused) kokku | -1 130 | -2 350 |
| Laekunud põhivara müügist (v.a. finantsinvesteeringud ja osalused) | Müügist saadud tulu | 19 | 62 |
| Korrigeerimine laekumata nõuete muutusega | 0 | -5 |
| Laekunud põhivara müügist (v.a. finantsinvesteeringud ja osalused) kokku | 19 | 58 |
| Laekunud sihtfinantseerimine põhivara soetuseks | | 162 | 1 430 |
| Makstud sihtfinantseerimine põhivara soetuseks | | -128 | -318 |
| Tasutud osaluste soetamisel | | -25 | -20 |
| Laekunud intressid ja muu finantstulu | | 0 | 0 |
| Rahavood investeerimistegevusest kokku | | -1 101 | -1 201 |
| Rahavood finantseerimistegevusest | Laekunud laenud | | 75 | 1 714 |
| Tagasi makstud laenud | | -779 | -1 440 |
| Tagasi makstud kapitalirendikohustused | | -7 | -8 |
| Makstud intressid | | -46 | -48 |
| Makstud muud finantskulud |  | 0 | -4 |
| Rahavood finantseerimistegevusest kokku | | -758 | 213 |
| Puhas rahavoog | | | 223 | -99 |
| Raha ja selle ekvivalendid perioodi alguses | | | 632 | 731 |
| Raha ja selle ekvivalendid perioodi lõpus | | | 854 | 632 |
| Raha ja selle ekvivalentide muutus | | | 222 | -99 |

KONSOLIDEERIMATA NETOVARA MUUTUSTE ARUANNE

|  |  |
| --- | --- |
| **Netovara seisuga 31.12.2016** | **22 338** |
| Mitterahaline sissemakse | 206 |
| Põhivara ümberhindlus | 18 |
| Reservid | 1 |
| Aruandeaasta tulem | 225 |
| **Netovara seisuga 31.12.2017** | **22 784** |
| Reservid | 1 |
| Aruandeaasta tulem | 450 |
| **Netovara 31.12.2018** | **23 252** |

21.09.2017 Imavere Vallavolikogu otsusega nr 17 asutati SA Eesti Piimandusmuuseum. Tuginedes hea tahte lepingule andis Maaeluministeerium Imavere vallale üle Eesti Piimandusmuuseumi valduses oleva kinnistu koos päraldistega. Imavere vald andis saadud mitterahalise sissemaksena SA Eesti Piimanusmuuseumile.

## Lisa 21 Bilansipäevajärgsed sündmused

Aruandepäeva järgseid sündmusi, mis oluliselt mõjutaksid majandusaasta tulemust aastaaruande koostamise kuupäeva seisuga ilmnenud ei ole.

## Lisa 22 Selgitused 2018 aasta eelarve täitmise aruande juurde

*Põhitegevuse tulu*

Põhitegevuse tulu on laekunud 2018 aasta eelarvest 98,4%. Füüsilise isiku tulumaksu on eelarvesse planeeritud 6 400 tuh eurot, laekunud 6 536 tuh eurot, s.o. 102% ehk 136 tuh eurot plaanitust rohkem.

Olulisi erinevusi planeeritud eelarve ja eelarve täitmise vahel ei esine.

Põhitegevuse kulu on kasutatud 96,3% 2018. aasta eelarvest. Eelarvesse planeeritud kulu on jäänud osaliselt kasutamata kokkuhoitud vahendite arvelt ja sihtotstarbeliste eraldiste (riiklik toimetulekutoetus, vajaduspõhine peretoetus, puuetega laste lapsehoiuteenus jne) arvelt, mille kasutamata jääk viiakse üle 2019. aasta eelarvesse.

2018. aastal teostatud põhitegevuse kulud tegevusalade lõikes ei ületa kinnitatud eelarvet, va tegevusala 06605 – elamu ja kommunaalmajandus kus on vallal kohustus inimesi aidata ja tänavad peavad olema valgustatud ning aasta lõpus ei jõudnud enam volikogusse eelarvet viia.

Aruandeaastal oli eelarvesse planeeritud laenude võtmine 1 800 tuh eurot, välja võeti laenu 75 tuh eurot ehk 4,16 % kavandatavast.

Laenude tagasimakseid oli planeeritud eelarvesse 47 tuh eurot, tegelik tagasimakse 45 tuh eurot ehk 95,7% planeeritust.

# ALLKIRJAD MAJANDUSAASTA ARUANDELE

Järva Vallavalitsuse 31.12.2018. lõppenud konsolideerimisgrupi majandusaasta aruanne koosneb tegevusaruandest, konsolideerimisgrupi raamatupidamise aastaaruandest, aastaaruande lisadest ja audiitori järeldusotsusest.

Konsolideerimisgrupi majandusaasta aruande on koostanud Järva Vallavalitsus.

Rait Pihelgas

Vallavanem: …….………………………………2019

Digiallkiri